
Hvem er dog denne? 



Alle, som hørte ham, forundrede sig saare over 
hans Forstand og Svar (Lak. 2,47). 



Forundring — en stor Forundring — det var, 
ifølge mangfoldige Vidnesbyrd i Evangelierne, 
den første Virkning af Jesu Optræden imellem 
Menneskene. 

Og ud af Forundringen opstod saa Spørgs- 
maalet: Hvem er dog denne? 

Saaledes er det endnu den Dag idag. Man 
skulde tro, at efter henved 2000 Aar maatte 
Menneskene have ophørt at forundre sig. Stadig 
paa ny har man da ogsaa sagt: Nu endelig er 
vi færdige med Jesus Kristus! omsider er 
han gaaet ud af Sagaen! Og se — nu i disse 
sidste Dage er den tænkende Menneskehed i 
fuld Gang med atter at undre sig over Jesu 
Skikkelse og ud af Forundringen at spørge: Hvem 
er dog denne? Rundt om i Kristenheden — især 
jo i de protestantiske Lande — fremlægges der 

for den almene Læseverden Bog efter Bog, som 
søger at klare Tankerne og Begreberne angaaende 
Jesus Kristus. Og Bøgerne købes i Tusindvis. 

Naar man har iagttaget denne Undren, der 
har ledsaget Jesus gennem Tiderne, er det be- 
tydningsfuldt, at vi finder den noteret allerede 
i Beretningen om Jesu allerførste, rent foreløbige, 
Fremtræden blandt Mennesker. 

Billedet er jo dette: I Midten den tolvaarige 
Dreng med de klare Øjne og den mærkelige 
Tale, og rundt om ham en Kreds af graaskæg- 
gede Lærere, der alle »forundrer sig saare« 
over ham. 

Det bliver jo ikke til ret meget; thi hans 
Fader og Moder kommer og tager ham med sig 
bort fra Skuepladsen. Men et Stød har han dog 
faaet meddelt de tilstedeværende. Igennem deres 
Sind er gaaet den første lille ganske svage Jord- 
rystelse, Forløberen for det Forundringens Jord- 
skælv, der siden skulde forplante sig fra Land 
til Land, fra Aarhundrede til Aarhundrede. 

Hvem er dog denne!! Ja, netop saaledes farer 
man op, naar man mærker Jordstødet: Hvad 
var det!! Man har faaet en ganske ny Fornem- 
melse — udenfor alt hvad man tidligere har 
erfaret. Regn, Sol, Blæst, det véd man hvad er. 
Naar Stormen faar Ruderne til at klirre, kan 
man blive betaget af dens Vælde; men det er 
dog noget, man kender. Naar derimod Jorden 

ryster, saa farer man op. Saaledes ogsaa naar det 
levende Indtryk af Jesus Kristus griber Sjælen, 
da nøjes man ikke med at sige: Ja, i Sandhed, 
denne er en stor Mand, en imponerende Skik- 
kelse! men man udbryder: Hvem er dog denne! 
Og man forundrer sig saare. 

Ja, naar man først er blevet opmærksom. Men 
det vanskeliggøres derved, at vi alle paa For- 
haand har lært for meget om ham — har faaet 
meddelt den færdige Teori om ham, inden vi, 
saa at sige, har set ham. Indtrykket vil derfor 
i saa mange Tilfælde ikke virke. Man bringes 
ikke til at studse og spørge. Man siger ved sig 
selv: Naa ja, alt dette om Jesus er jo det vel- 
bekendte, vi har lært! 

Men er først Opmærksomheden vakt, kan man 
ganske fyldes af Forundring over, at en saadan 
Skikkelse er traadt frem i denne vor Tilværelse 
— ja er ikke blot engang traadt frem, men staar 
faktisk endnu den Dag idag midt i vor Verden, 
mere levende end nogensinde — staar der og 
taler med lydelig Røst og siger: Kom til migV 
Følg mig efter! Jeg er Vejen, Sandheden og 
Livet! 

Det er i Sandhed til at forundres over, at et 
Menneske har den Dristighed at gaa hen til os 
andre og sige: Følg mig! 

Og sige det saa afgjort, uden Indskrænkning 
og Betingelse. 

Under visse Betingelser kan ogsaa du og jeg 
optræde som Førere. Dersom jeg møder en vild- 
farende i en Skov, hvor jeg netop er kendt, 
siger jeg: Følg mig! og viser ham Vej gennem 
Skoven. Der kan ogsaa være et og andet aande- 
ligt Omraade, hvor jeg er den kendte og erfarne 
Mand og kan paatage mig at vejlede andre. 

Men naar Talen er om hele Livets Retning 
— om at finde Vej, ikke igennem en Skov, men 
gennem selve Tilværelsen, denne saa underligt 
forviklede Tilværelse, naar Spørgsmaalet er om 
en Vejledning gennem tykt og tyndt, gennem 
unge Dage og gamle Dage, lige til Graven, hvor 
kan da noget Menneske paatage sig Førerskabet? 

Følg Sandheden! kan vi tænke os, at en Vis- 
mand vilde sige. Følg Samvittigheden! Følg 
Pligtens Bud! eller lignende Ord. Men »følg 
m/g! c siger denne Mand, Jesus fra Nazareth; 
viser hen til sig selv; gør sin Person til eet 
med Sandheden, Vejen og Livet; staar der med 
udrakt Haand, kundgørende sig som Verdens 
Frelser. Og han kan ikke latterliggøres derfor. 
Han staar som Mand ved sine Ord. Han svarer 
til dem ved nærmere Betragtning. 

Hvem er dog denne? Han er som ingen andre; 
men hvem og hvad er han da? 

Ja, derom har kloge Mennesker opstillet mange 
indviklede Lærdomme. 

Selv har han aldrig givet nogen indgaaende 
Besvarelse. Han hørte Menneskenes undrende 

Spørgsmaal; men han havde aabenbart ikke 
meget at forklare dem om sit Væsens Hemme- 
lighed. Han gav dem nogle Antydninger, egnede 
til at opfattes af Børn og barnlige Sjæle. Han 
kom ovenfra, sagde han, fra Faderen der oppe. 
Han saa op mod det høje og sagde »Abba«. 
Og de, der var Vidne dertil, saa med det samme, 
hvem og hvad han var, men kun som i et Spejl 
og i en mørk Tale. Selve Fadernavnet, anvendt 
om Gud, var jo kun en fra Menneskenes Er- 
faringsverden laant Lignelse, der tilslørede lige 
saa meget som den aabenbarede. 

Jesu inderste Væsen var og blev en Hemme- 
lighed for de Mennesker, han traadte frem iblandt. 
Men dette hindrede ikke, at de, der trængte til 
ham, kunde gaa hen og sætte sig ved hans 
Fødder eller bede ham lægge Haanden paa deres 
syge Steder. Hvordan han var i sin Virken og 
Fremtræden, det var ingen Hemmelighed og 
ikke svært at opfatte. Angrende Syndere var 
straks paa det rene med, hvad Mand han var, 
ja smaa Børn var udmærket godt i Stand til at 
skønne om den Mand, der tog dem i Favn og 
velsignede dem. 

Og mon det ikke er bedst, at vi tager det 
samme Parti? Vi maa blive som Børn, har han 
sagt, om vi vil indgaa i Himmeriges Rige. Og 
dertil hører vel netop, at vi maa kunne finde 
os i — ligesom Børnene — at være dumme og 

uvidende. Vi skal uden videre indrømme, at selv 
om vi nok saa meget har prøvet at granske over 
Jesu Kristi gudmenneskelige Væsen, saa er vi 
dog ikke komne videre end til at kunne tale 
ganske antydningsvis og lignelsesvfs derom. Hvad 
Jesus Kristus er i sit Væsens inderste Grund, 
det vil vedblive at være os en Hemmelighed. 
Men hvad han er for os, det er klart som Solen 
og varmt som Solen. Og endnu har man dog 
aldrig set et Menneske betænke sig paa at gaa 
ud og drikke Sol, fordi han ikke havde klart 
Rede paa Solskinnets Opstaaen og Solkuglens 
indre Kemi og Fysik. 

Ja — er der nogen, der vil sige — lad gaa, at 
Jesus er vidunderlig og uforklarlig. Det kan jeg 
finde mig i. Men det værste er, at min Forestilling 
om ham er saa taaget. Og selv om jeg formaar 
at danne mig et nogenlunde tydeligt Billede af 
ham, saa er jeg jo slet ikke vis paa, at det er 
det samme Billede, andre har opfanget ved at 
vende deres Opmærksomhed imod ham. Man 
hører jo nu, at selve Apostlene skal have for- 
skellige Opfattelser af Jesus. Hvor er det da 
muligt, at Jesus kan være den, man skal holde 
sig til som Fører? Hvor kan man holde sig til 
noget, der er saa lidt fast og saa lidt klart? 

Jeg svarer dertil: At der, naar det kommer 
til Stykket, ikke er to Mennesker, der har nøj- 
agtig det samme Sjælsbillede af Jesus, det ligger 

i Sagens Natur. Der er noget ufuldkomment 
ved selv det bedste Billede. To Søskende har 
heller ikke nøjagtig det samme Sjælsbillede af 
deres Far. Men derfor er han lige god at holde 
sig til, og de kan gaa med ham, den ene ved 
den højre, den anden ved den venstre Haand. 

Jesus Kristus er ogsaa god nok at holde sig 
til og holde sammen om, selv om det overfor 
ham som overfor enhver anden er uundgaaeligt, 
at to Mennesker forestiller sig ham hver med 
sin Afskygning. Det er jo ikke Meningen, at 
Jesus skal være for os noget som en Passer og 
Lineal. Nej, han skal være A og 0, Begyndelse 
og Ende, d. v. s. han skal angive os vort Livs 
store Hovedretning. 

I saa Henseende kan vi meget godt hjælpe os 
med det ufuldkomne Billede, vi har faaet af ham 
i vor Sjæl, og som dog væsentlig er det samme 
hos os alle. Det er sandt, at de historiske Under- 
søgelser har vendt op og ned paa adskillige 
Forestillinger angaaende ham. Men det mærk- 
værdige er jo netop, at Billedet af Jesus selv, 
hans sjælelige Person, hans Væsen, bliver ganske 
uberørt af disse Omvæltninger. Det er stadig 
det samme Ansigt, stadig de samme Øjne, der 
ser paa os. 

Naar man siger, at Helhedsbilledet af Jesus 
ikke er klart og tydeligt, saa svarer jeg: det er 
tydeligt nok. Jeg ved ikke nogen Stjerne saa 

klar og tydelig paa vor Slægts aandelige Him- 
mel som den, der tindrer for hver Mands Øje, 
saa snart vi blot nævner Navnet Jesus. 

Men dermed er det jo ikke givet, at enhver 
følger Stjernen. 



Jesu Optræden* 



Se, din Konge kommer til dig, sagtmodig og 
ridende paa et Æsel! (Matth. 21 j). 



Ja, se engang, hvordan han kommer ridende 
— ganske stille hen ad Vejen — paa Fattig- 
mandens Ridehest. 

Og se engang alle disse Mennesker, som løber 
frem og breder Klæder ud og strør grønt foran 
ham, som om han var en Konge. 

Ja, han er netop en Konge. Men ikke en af 
dem, Folk plejer at raabe Hurra for. Her er jo 
ingen Løbere og Forridere, prægtige Ekvipager, 
straalende Uniformer. Man faar ligefrem Tro paa 
Menneskeheden ved at se, at det dog kan hænde 
Mennesker at lade sig rive hen af Begejstring 
for det, der er stort og ophøjet, ikke det, der 
tager sig storartet ud. 

Og det er jo ikke blot sket den ene Gang, 
men gentager sig paa en Maade hver Gang der 

Kristenheden holdes en Adventsdag eller en 

Palmesøndag. Da er vi jo med til at svinge 
Palmer ved Indtoget i Jerusalem. Ja, fra ganske 
smaa har vi lært at blotte vort Hoved for den 
sagtmodige Konge, der kommer ridende paa det 
lille Æsel. Og saa længe vi og vore Børn ved- 
bliver dermed, saa længe vil der vedblive at 
være noget hos os, der staar imod, saa vi ikke 
ganske og aldeles rives hen af Beundring for 
den falske Glimmer og det forlorne Væsen, som 
Verden er saa fuld af. 

Der er intet Spørgsmaal om, at det jo maa 
virke forædlende at være med til denne Hyldest 
af den sagtmodige Frelserskikkelse. 

Ja vist, og den samme Virkning har det at 
være med til at beundre en ægte Helteskikkelse 
i en Roman eller paa et Teater. 

Sligt virker forædlende — lige indtil det be- 
gynder at virke sløvende. 

Den sjælesløvende Virkning af Romanlæsning 
og Teatergængeri er bekendt nok. Den ind- 
træder hos dem, der ikke omsætter de mod- 
tagne Indtryk i sjælelig Kraft, i Handling paa 
en eller anden Maade. Saa kommer det af sig 
selv, at Indtrykkene bliver mindre og mindre 
dybe. Og det hele Spil med dem bliver tilsidst 
blot et Surrogat for virkeligt Sjælsindhold. 

Ganske det samme kan blive Følgen af at 
overvære og deltage i den aarlige Genopførelse 
af Scenen med den sagtmodige Konges Indtog 

— netop naar man er kommen ind paa at tage 
det hele som en rørende og gribende Teater- 
forestilling. 

Man røres og gribes og gaar saa hjem fra 
Teatret og drikker sin Te og er ganske de 
samme Mennesker som før. 

Det er en særegen Vanskelighed, naar det 
gælder om at indvirke paa vor Tids Mennesker, 
dette, at de er saa tilbøjelige til straks at anlægge 
Teatersynspunktet overfor alt, hvad der møder 
dem. Det hænger sammen med, at det vrimler 
saadan med Folk, der »optræder c, og som man 
skal applaudere. Det kan være en politisk Taler, 
det kan være en Prædikant; — lige meget hvad 
det er; Nutidens Mennesker har en vis Færdig- 
hed i at gøre det til Teater altsammen. 

Og nu Jesus Kristus 

Er der noget betydningsfuldt, der foregaar i 
Nutidens aandelige Samfund, da turde det være 
dette, at Jesusskikkelsen i saa høj Grad rykker 
frem paa Skuepladsen og fanger de vaagne Sinds 
Opmærksomhed. Jesusskikkelsen , ikke Jesus- 
dogmerne. Nej, de forskellige Forfattere rundt 
i den protestantiske Kristenhed, der skriver de 
mange Bøger om Jesus, stiller sig meget for- 
skelligt til Dogmerne; men alle er de enige i, 
at det gælder om at vise Menneskene Kristus 
selv — faa dem til at se paa ham med et saa 
vidt mulig frisk og uhildet Blik. 

Morten Pontoppidan: Efterfølgelsen. 2 

Man kan virkelig tale om et nyt Indtog i 
vore Dage — Jesusskikkelsens Indtog i Bevidst- 
hederne, saadan som den er, frigjort for tidligere 
Tiders overdrevne dogmatiske Udstaffering. Me- 
dens tidligere Kristusfremstillinger lod ham køre 
frem indelukket i den teologiske Skolelærdoms 
pragtfulde, men tunge Karosse, bestræber man 
sig nu for at lade ham komme jævnt og natur- 
ligt hen ad Vejen, baaret af de simple og jævne 
evangeliske Fortællingers lille Æsel. 

Og det er en Fornøjelse at se, hvorledes 
Palmegrenene rundt omkring begynder at komme 
i Vejret. Ogsaa saadanne, som ikke har meget 
tilovers for Præster og Teologi og Kirkevæsen, 
kan være med til at yde Jesus af Nazareth deres 
Hyldest. 

Men hvad saa — dersom det ikke bliver til 
andet end Bifald og Beundring. Da har Jesus 
opnaaet det samme, som en Skuespiller kan op- 
naa paa Brædderne. Man applauderer ham, og 
saa er man færdig med ham. 

Bifald, Beundring, maaske ligefrem Sensation ! 
Skal dette blive Virkningen af Jesu »Optræden«? 

En skarpsindig Forfatter har gjort opmærk- 
som paa, hvilken Vanskelighed der er forbundet 
med at skulle introducere sig hos et Teater- 
publikum med noget, der ikke er en Rolle, men 
ganske slet og ret alvorlig Virkelighed. Han 
tænker sig en Skuespiller, der har faaet det 

Hverv at træde frem for aabent Tæppe og under- 
rette Publikum om, at der er udbrudt Ild bag 
Scenen. Han røgter sit Ærinde med en vis ind- 
trængende Kraft, grebet som han er af Situa- 
tionens Farlighed. Han beder Publikum forlade 
Teatret med Ro, men dog uden at spilde Tid. 
Og Publikum — applauderer. Publikum tager 
det hele for et komisk Nummer og finder, han 
gør sine Sager fortrinligt. Publikum applauderer 
— mere og mere levende, jo mere han forsikrer 
dem om, at der virkelig er Fare paa Færde. 

Men det var jo ikke Meningen, at Manden 
skulde applauderes, men at Publikum skulde 
redde sig, medens det var Tid. 

Man forestille sig det Øjeblik, da det gaar op 
for dette Publikum, at hvad Manden staar og 
siger, er ganske simpel Sandhed, da vil man 
have et Billede paa den Overgang i Opfattelsen 
af Kristus, der forestaar mangfoldige af hans 
Beundrere. 

Jesus Kristus er ikke kommen for at vinde 
Beundrere, men Efterfølgere. 

Han vil ikke nøjes med at gøre et Indtryk 
paa os; han vil have fat paa os, saaledes at vi 
overgiver os til ham og gaar med ham. 

Saaledes mener Paulus det, naar han siger: 
Jeg er grebet af Jesus Kristus. Han mener ikke 
blot: Jesus Kristus har gjort et dybt og ufor- 
glemmeligt Indtryk paa mig! Nej, han mener: 

Jesus Kristus har taget mig og gjort sig til Herre 
over mit Liv og dets hele Retning. 

Ja, det var en Overgivelse, der skete hin Dag 
paa Vejen til Damaskus. Den Paulus, der stod 
op efter at være styrtet af Hesten, var ikke blot 
en Beundrer, men en Efterfølger af Jesus, en, 
der regnede alt det, han tidligere havde sat sin 
Stolthed i, for Skarn at være, — en, der higede 
efter, om han dog kunde gribe det, der i Jesus 
havde vist sig for hans Syn. 

At have faaet Interessen vakt for Jesus, 
det er allerede en god Begyndelse. At fordybe 
sig i Betragtningen af Jesus og fyldes med Be- 
undring for hans Guddommelighed, det er et 
Skridt videre frem. Men det afgørende er endnu 
tilbage: at give sig over til ham, tage sit Kors 
op og følge ham. Dersom dette ikke kommer 
til, da er alt det andet frugtesløst og forfejlet. 
Da gælder den dig, Klagen over, at 

»alle komme de med Palmegrene; 
men hvo vil være Simon af CyrenePc 



Vanddaaben. 



Sandelig siger jeg dig: Uden nogen bliver født 
af Vand og Aand, kan han ikke indkomme i Guds 
Rige (Joh, },$). 

Nikodemus staar op og gaar til Jesus. Det 
er det tiltalende ved Nikodemus. Han nøjes ikke 
med at interessere sig paa Afstand. Han staar 
op — midt om Natten — sætter sig i Bevægelse, 
gaar til Jesus. 

Men han gaar fejl af Jesus. Han finder ikke 
ind. Det er det triste ved Nikodemus. 

Det er forgæves, siger Jesus straks til ham. 
Uden nogen bliver født paa ny, kan han ikke 
saa meget som se Guds Rige. 

Hvorledes er det at forstaa? spørger Niko- 
demus. 

Saa taler Jesus tydeligere og siger: Uden 
nogen bliver født af Vand og Aand! 

Heller ikke dette forstaar Nikodemus ganske. 
Men noget af det er han nødt til at forstaa. 

Vandet — hvad det skal sige, er Nikodemus 
uden Tvivl klar over. Enhver Israelit vilde i de 
Dage straks være paa det rene med, hvad der 
skulde tænkes paa ved »Vande, naar det nævntes 
i saadan Forbindelse. Hele Landet havde jo 
været i Bevægelse i Anledning af den Vanddaab 
i Jordan, som Johannes døbte med. 

Mulig har Nikodemus selv været hos Døberen 
i Ørkenen. Nikodemus var »en Mand af Fari- 
sæerne«. Men der kom jo netop Mænd af Fari- 
sæerne til Johannes. Og Johannes saa paa dem 
og sagde: I Øgleunger, hvem viste eder at fly 
fra den kommende Vrede.? 

Farisæerne interesserede sig for saadanne 
stærke religiøse Bevægelser. De kom til Jordan, 
til Johannes. Det vil sige, de kom til Bredden 
af Jordan, Men de kom ikke ud i Vandet. 

At lade sig døbe med »Omvendelsens Daab 
til Syndernes Forladelse« — nej, for det »Vand« 
havde de en lignende Skræk som Naaman den 
Syrer, der fik det Raad af Profeten Elisa, at 
han skulde gaa ud med sin Spedalskhed i Jor- 
dans Flod og dykke sig syv Gange. 

Naaman rystede paa Hovedet. Og saaledes 
rystede ogsaa Farisæerne paa Hovedet og vendte 
tørre tilbage fra Jordan og fra Johannes. 

Og da nu en af dem staar op og kommer til 
Jesus, ja saa ryster Jesiis paa Hovedet: »Sande- 
lig siger jeg dig, uden nogen bliver født af 

Vand og Aand, kan han ikke indkomme i Guds 
Rige.« Altsaa — der mangler noget hos dig, 
Nikodemus. Foreløbig mangler Vanddaaben. En 
Mand som du skulde først gaa ud i Jordans 
Flod og faa dig en Daab, en »Omvendelsens 
Daab til Syndernes Forladelse«. 

»Hvad betyder denne Vanddaab?« spørges der 
i Katekismens fjerde Part. Og Luther svarer: 
»Den betyder, at den gamle Adam i os skal 
druknes ved daglig Anger og Bod, og dø med 
alle Synder og onde Lyster; og at derimod et 
nyt Menneske daglig skal fremkomme og op- 
staa, som skal leve evindelig for Gud i Ret- 
færdighed og Renhed.« 

Her har vi da Vandet, som Jesus taler om: 
den daglige Anger og Bod. 

Og nu et Ord til dig, min højtærede Hr. Niko- 
demus> der mulig har taget denne Bog i Haan- 
den og givet dig i Kast med den i Forventning 
om, at den skulde yde dig en Hjælp til at faa 
Rede paa Kristus og dit Forhold til ham. 

Jeg tænker mig endog, at det kan være midt 
om Natten, du sidder og læser. Og det er vel 
ikke første Nat, du saaledes halvvejs gennem- 
vaager med dine Grublerier over dette store 
Problem. 

Jeg saa et Billede • af dig paa Maleriudstil- 
lingen engang. Det er mange Aar siden; men jeg 

ser det tydeligt for mig endnu. Det hed »Grub- 
leren« og forestillede en Mand, der sidder i sin 
Lænestol og stirrer frem for sig med det trætte 
Hoved støttet til Haanden. Paa Bordet foran 
ham ses en høj Stabel af lukkede Bøger og 
øverst en aaben. Det er den, han nu er kom- 
men til. Det er den, han er midt i, og blot for 
et Øjeblik har lagt fra sig. Men efter hans for- 
pinte Udtryk at dømme har denne Bog lige saa 
lidt som de tidligere givet ham Livsgaadens 
Løsning. 

Min kære Nikodemus, grunder du over Kristus- 
problemet, — har du allerede længe pløjet det 
frem og tilbage, og er det nu mig, du er kom- 
men til for om muligt gennem mig at faa et 
Bidrag til den endelige Løsning, ja, saa skal jeg 
meget gerne være dig til Tjeneste med mit fat- 
tige Vidnesbyrd og min Smule Erfaring. Meget 
gerne vil jeg underholde mig med dig om disse 
store Spørgsmaal. Men een Ting først: Først 
ud i Jordan! Først Anger og Bod! 

Uden nogen bliver født af Vand og Aand, 
kan han ikke se Guds Rige. Dersom ikke da 
bliver født paa ny, vil det aldrig gaa op for dig, 
det, din Sjæl tørster efter. Du kan lige saa godt 
straks lukke denne Bog og føje den til Dyngen 
af de i Forvejen forgæves gennemlæste. 

Først Vanddaaben ! Først Anger og Bod! Først 
ned paa Knæ for din Gud og Skaber! 

Men — udbryder du maaske — , det er dog 
det besynderligste jeg endnu har hørt! Jeg kom- 
mer for at faa Grunde og Argumenter eller i 
hvert Fald Vidnesbyrd og Forsikringer, hvad 
skal det da sige, at man opfordrer mig til Anger 
og Bod og til at falde paa mine Knæ! 

Det skal sige, at du vist hidtildags har faaet 
tilstrækkeligt af Grunde og Argumenter og Mod- 
grunde og Modbeviser, ogsaa tilstrækkeligt af 
indbyrdes modstridende Vidnesbyrd og Forsik- 
ringer. Du faar ikke Ende paa Tingen ad den 
Vej. Du maa ud i Vandet. Du maa fødes paany. 
Du maa nu engang i Kast med noget, som ikke 
er teoretiske Undersøgelser, men som er Eksi- 
stens og Virkelighed. 

Anger og Bod hedder det, eller Omvendelse 
i Sæk og Aske, eller at gaa i sig selv, — der 
er flere Navne. Og hver Mand kan have sin 
Maade at udføre Tingen paa. Men i hvert Til- 
fælde er det, som her tales om, ikke en Funk- 
tion af Mandens Intelligens, men et Skridt, en 
Handling af ham selv, af hans Personlighed. 

At skride til Anger og Bod er at forlade Teo- 
rierne og komme ind paa det virkeliges Om- 
raade. 

Anger og Bod er en Omformning ikke af ens 
Teori, men af ens Eksistens. 

En Omformning af ens Eksistens i Retning af 
Sandheden. 

En kraftig Erkendelse af, at dette er ikke den 
sande Eksistens. 

Gud forbarme sig over mig! Har dette hidtil 
været min Eksistens! Saaledes taler Angeren og 
Boden. Og dette er en Sandhedserkendelse af 
grundlæggende Vigtighed, Udgangspunktet for 
en Sandhedssøgen af helt anden Art end den 
blot teoretiske. 

Min kære Nikodemus, du har hidtil villet 
trænge dig frem til Sandheden gennem dit Tanke- 
arbejde. Og jeg siger ikke, at dit Tankearbejde 
har været spildt. Paa ingen Maade. Men det, 
du søgte, en Sandhed, du kunde holde dig til 
i Liv og Død, det fandt du ikke frem til. 

Men lad os se, om ikke, naar du ganske op- 
giver at ville tænke dig igennem til Sandheden, 
naar du slaar ind paa at søge Eksistens-Sandhed 
i Stedet for Begrebssandhed, naar du gør Sal- 
mistens Ord til dine: »Se, til Sandhed i det 
inderste Hjerte har du Lyst; Visdommen i Hjerte- 
dybet lære du mig!« (Ps. 51,8) — lad os se, 
om saa ikke Bjærget vil komme til Muhamed, 
om ikke den Sandhed, du før forgæves søgte, 
vil gaa op for dig — selv oplade sig for dig. — 

Men vi har allerede talt for mange Ord. Til 
Handling, Nikodemus. Ud i Vandet! Ned paa 
dine Knæ med et: Fader, jeg har syndet! 

Du kan fortsætte med Salmisten: »Rens mig 
fra Synd med Isop, saa jeg bliver reen; to mig, 

saa jeg bliver hvidere end Sne! . . . Gud, skab 
mig et rent Hjerte og forny en stadig Aand inden 
i mig! Bortkast mig ikke fra dit Ansigt, og tag 
ikke din Helligaand fra mig! ... Du har ikke 
Lyst til Slagtoffer, ellers vilde jeg give dig det; 
til Brændoffer har du ikke Behagelighed. Offere 
for Gud er en sønderbrudt Aand; et sønder- 
brudt og sønderstødt Hjerte skal du, o Gud, ikke 
foragte.« 

Ja, Ordene kommer det ikke an paa. Ordene 
bliver aldrig andet end en ubehjælpsom Stam- 
men. Hvad det kommer an paa, er Sjælens Ned- 
bøjelse i Vanddaaben, i Angerens og Bodens 
Vande. 

Fra en saadan Nedbøjelse rejser du dig som 
et nyt Menneske. 

Du har faaet ny Øjne, saa du kan begynde 
at »se Guds Rige«. 

Der ligger Dug af Jordansflodens Vande paa 
din Sjæl. Og du er blevet modtagelig for, at 
Duen kan komme, — at Jesus Kristus kan gaa 
op for dig som Sandheden, Vejen og Livet. 



Korsets Tegn. 



Og han bar sit Kors, (Joh. 19,17), 



De hellige Evangelister er allermest kort- 
fattede, naar de skal fortælle det mest gribende. 
Vi kender saaledes fra Fortællingen om Lazarus' 
Opvækkelse det kortfattede: »Jesus græd.« Alt 
det rørende og betagende, der staar for For- 
tællerens Erindring, meddeler han i to Ord. 

En Kortfattethed af samme Art møder vi i 
Lidelseshistorien, hvor det hedder: »Og han bar 
sit Kors.« Kan der tænkes noget mere gribende 
end dette, at Jesus gaar dér og bærer paa sit Kors? 
Det er ynkværdigt at se Korset paa Golgatha 
bære ham ; men det er næsten mere ynkværdigt 
at se ham her med Møje slæbe sig frem under 
det Kors, han skal nagles til. Skønt »ynk- 
værdigt« er ikke det rette Ord. Han siger jo: 
Græd ikke over mig, men over eder selv, I Jeru- 
salems Døtre! Han vil ikke ynkes af os. Men 
et betagende, et gribende Syn er det ikke desto 

mindre. Og det skildres i Lidelseshistorien saa 
kort som muligt: »Og han bar sit Kors.« 

Men hvor noget saa betydningsfuldt er skil- 
dret med saa faa Ord, dér er jo saa meget mere 
Anledning til at standse og betragte. 

Og naar vi da hengiver os til Betragtningen 
af ham, der bærer sit Kors, da føler vi snart, 
at vi kan ikke nøjes med at staa og glæde os 
over, at der er en Frelser, som har baaret Byrde 
for os, saaledes at vi kunde blive fri. Dette er 
jo ganske vist Tilfældet; det tunge af Byrden 
bar Jesus alene, og det maa han blive ene om. 
Men Simon af Cyrene kom dog til at bære Kor- 
set et Stykke Vej for ham. Og heller ikke vi 
kan staa ganske roligt som blotte Tilskuere. Vi 
undgaar ikke, at der under Beskuelsen kommer 
et Ord og melder sig og banker paa — det 
Ord: »Vil nogen komme efter mig, han fornægte 
sig selv og tage sit Kors og følge mig.« (Matth. 
16,24). 

Det er, som om den stille Korsbærer vendte 
sit Ansigt om og saa tilbage efter os? Hvor bli- 
ver I af? Skal jeg gaa saaledes alene? 

Og Hjertet kan begynde at brænde. Og man 
kan begynde at ledes ved sin Bekvemmelighed 
og sit Velvære og raabe ud af sin Sjæl: Lad 
mig dog komme til at bære Kors i Jesu Følge! 

I en Kirke her i Landet er et stort, tungt 
Trækors ophængt, hvorom Sagnet gaar, at en 

from Pilgrim har baaret det paa sin Skulder 
til Jerusalem og tilbage til Danmark igen. 

Det kan meget godt være sandt. Og den Pil- 
grim har da været en Mand, der har følt den 
ædle Drift til at være en Simon af Cyrene, og 
som paa denne Maade har villet efterkomme 
Herrens Ord om at fornægte sig selv, tage sit 
Kors op og følge ham. 

Det var maaske nok meget dumt — og en 
ganske uproduktiv Anvendelse af Tid og Kræf- 
ter. Hvad om han i al den Tid i Stedet havde 
gravet Grøfter eller hugget Brænde! Ja, men 
de, der grov Grøfter og huggede Brænde, for 
dem har det ikke desto mindre været som en 
hel Prædiken at se den Pilgrim komme forbi med 
sit Kors — en Prædiken, som er faldet ved 
dem, og som de ikke har haft stor Møje med 
at forstaa. Og for Pilgrimmen selv behøver Tiden 
vel heller ikke at have været ganske spildt. Hvem 
véd, hvad den lange, tunge Vandring for ham 
kan have været en Indøvelse i, og om han ikke 
virkelig er kommen Frelseren nærmere ved at 
gaa under sin Byrde og tænke paa ham. Saa 
meget er vist, at en Fastebetragtning over det 
Ord, vi her har taget til Udgangspunkt, vilde 
baade for min Læser og mig blive i betydelig 
Grad levendegjort, dersom vi gjorde os et Kors 
paa blot en halv Snes Lispund og bar det nogle 
hundrede Alen henad Vejen, — dersom det ellers 

kunde tænkes, at vi Nutidsmennesker var i Stand 
til at udføre den Slags Ting med fromme og 
enfoldige Tanken 

Imidlertid er jo her at bemærke, at Jesus 
siger ikke, vi skal gøre os et Kors. Han selv 
havde ikke gjort sit Kors ; det stod der til ham, 
og saa tog han det op og bar det. 

Heller ikke Simon Cyrene havde gjort sig et 
Kors; han meldte sig ikke engang til at bære 
det; nej >de lagde Korset paa ham, at han 
skulde bære det efter Jesus.« 

Det kan ikke være vor Opgave at finde paa 
noget, hvorved vi kan komme til at lide med 
Jesus Kristus. Men vel maa det være vor Op- 
gave at finde, hvor Herren har sat Korset til 
os, vort Kors, som det er os beskikket at tage 
op og bære. 

Og skal vi her gaa sikkert frem, da er det, 
til at begynde med, raadeligst ikke at spørge 
om det særlige, lettere eller tungere, Kors, den 
ene eller den anden af os kan have faaet at bære, 
men at spørge om Korset, saaledes som det er 
lagt ens paa alle Kristne uden Undtagelse. Og 
jeg vil da søge at vise, hvorledes enhver ganske 
almindelig Kristen, selv om han ikke er udset 
til at være Martyr i nogen Henseende, maa gøre 
Begyndelsen til at fornægte sig selv, tage sit 
Kors op og følge Jesus. 

For at udfinde det, da lad os gaa til vor Daab, 

det Sted, hvor alting er lagt mest jævnt og 
barnligt og fatteligt til Rette for vor Opfattelse. 

Man kan naturligvis foragte noget saadant som 
Daabshandlingens Ceremonier. Men hvorfor 
egentlig være saa ovenud aandelig.? En Kristen- 
dom med Ceremonier er en Kristendom for 
Mennesker her paa Jorden, d. v. s. Væsener, 
der ikke er rent aandelige, men ogsaa legem- 
lige, og for hvem det passer meget godt at 
sammenknytte aandeligt og legemligt. 

Lad os altsaa lægge Mærke til, at ved Daabs- 
handlingen har det lydt til enhver af os: Mod- 
tag det hellige Korses Tegn baade for dit Aasyn 
og for dit Bryst! Læg her Mærke til Ordet 
»modtag«. Den Præst, der døbte dig, nøjedes 
ikke med at sige: Nu sætter jeg Korsets Tegn 
paa dit Aasyn og dit Bryst; men han sagde: 
modtag det! Det var en Opfordring, og det 
staar til dig endnu den Dag idag, at svare paa 
denne Opfordring. Det staar til dig, hvorledes 
du vil stille dig til den. 

Det kunde jo tænkes, at du vilde sige: Det 
er mig en ganske ligegyldig Sag, om dette er 
sket med mig, — om man, da jeg var et lille 
Barn, har slaaet Kors for mit Aasyn og Bryst; 
det kan Præsten, hvis han har Lyst, faa Lov at 
gøre igen ti Gange, om det skal være; thi det 
kan hverken gavne eller skade. 
. Nej, naturligvis. Ceremonien i sig selv er 

intet. Det kommer ganske an paa, hvad man vil 
gøre ud af den. Men det kunde jo tænkes, at 
du vilde sige: Jo, dette Tegn, Korsets Tegn, 
Jesu Kristi Tegn, det vedkender jeg mig, det 
skal være mit Tegn og Mærke. Det skal ved- 
blivende staa paa mit Aasyn og mit Bryst. 

At svare paa den Maade, det vilde være at 
modtage Korsets Tegn. 

Og den, der saaledes modtager Korsets Tegn, 
han begynder derved at fornægte sig selv, tage 
sit Kors og følge Jesus. 

Han gør den første Begyndelse til det første 
Skridt. Thi det første Skridt i Jesu Efterfølgelse 
er Selvfornægtelsen. 

Der er Selvfornægtelse i at modtage Korsets 
Tegn. Thi Tegnets Betydning er jo at vidne om, 
at dette Menneske tilhører den korsfæstede. Han 
er ikke sin egen, men har Jesus Kristus til 
Herre. Og vi holder alle af Uafhængighed. Der 
er for vor Natur noget meget mere tiltalende i 
Tanken om at være sin egen Herre end i Tan- 
ken om at være en andens Ejendom. Nej, siger 
det stolte Menneske, jeg kan ikke tage mod 
Korsets Tegn; thi det er jo et Trældomsmærke; 
jeg maa ligefrem tænke paa den Metalring, 
Sachseren Cedrics Svinehyrde — ifølge Walter 
Scott — bar om Halsen. Den var smeddet fast 
om Halsen, og paa den stod indridset: >Gurth 
Cedrics Livegne.« Ingen skulde faa mig til fri- 
Morten Pontoppidan: Efterfølgelsen. 3 

villig at tage en saadan Ring om Halsen. Og 
Korsets Tegn, det Mærke, der vilde betegne mig 
som Jesu Kristi Ejendom, det kan jeg som fri 
og uafhængig Sjæl ikke tage imod. Jeg kan 
være med til at ære Jesus Kristus, lære af ham, 
betragte ham som et højt ophøjet Mønster. Men 
jeg forbeholder mig at bestemme, hvor langt 
jeg vil følge ham; jeg forbeholder mig min 
Uafhængighed. 

Dersom nogen talte saaledes, vilde jeg svare 
med at henvise til Billedet af ham, der gaar 
og bærer sit Kors. Se, vilde jeg sige, hvordan 
den Voldsherre ser ud, over for hvem du vil 
forsvare din Uafhængighed. En Voldsherre, han 
udbytter sine Trælle, lader dem slide og 
bære Byrder, medens han selv plejer sin Be- 
kvemmelighed. Men se denne Voldsherre; han 
slæber sig frem under en tung Byrde, som han 
har paataget sig for andres Skyld. En Volds- 
herre deler saaledes med sine undergivne, at 
han tager alt det fede og giver dem Benene 
at gnave. Men denne Voldsherre — han har 
selv ingenting. Om lidt vil de tage hans 
Kappe og dele den i fire Stykker og kaste Lod 
om hans Kjortel. Mener du virkelig, at du 
overfor ham, der har givet og givet, lige til nu 
snart den sidste Blodsdraabe vil være presset ud 
af ham, — at du overfor ham skulde behøve 
at værne dig mod Udbytning? Eller hvilken 

anden Vold og Overlast er det, du her maa for- 
svare dig imod? Kommer denne Voldsherre med 
Svøber eller Skorpioner? Udstrækker han et 
Scepter til dermed at nedkue, trykke, knuse? 
Ja, se ad! Se ham, da de har faaet ham op- 
højet paa Korset. Du vil da se et Par udstrakte 
Arme og gennemborede Hænder. Du vil se Spor 
af iSvøber og Skorpioner, men saadanne, som 
han ikke har svunget mod andre, men som an- 
dre har svunget mod ham. Du vil se, at der er 
intet hos ham af den Vold og Magt, man skal gøre 
Modstand imod. At værge sig mod ham, det er 
at værge sig mod selve Kærligheden. 

Uafhængig af Kærligheden! Fri for at blive 
taget af Kærligheden! Frelst fra at komme i 
Kærlighedens Magt! Tænk denne Tanke ud, og 
spørg dig selv, om det er saaledes, du ønsker 
at kunne staa? 

Ja, der er en Selvstændighed, som just be- 
staar i at have sig selv alene som Maal og Med 
— ikke være nogen anden forbunden for noget, 
ikke hengive sig til nogen eller noget. 

Der er i hvert Fald en indbildt Selvstændig- 
hed af denne Art. 

Er det den, du vil stræbe efter? 

Eller ser du ikke, at denne »Selvstændighed« 
er det samme som Sjælens Udhungring, Tilfrys- 
ning og Død? 

Han, som vil give din Sjæl Liv, han maa 

forlange denne indbildte Selvstændighed op- 
givet. 

Du maa stryge Gevær overfor Kærligheden — 
overgive dig til den, saa at sige paa Naade og 
Unaade. 

Det er Selvfornægtelsen, som Jesus fordrer. 

Og derfor — ligesaa godt først som sidst — mod- 
tag hans Mærke, Korsets Tegn for dit Aasyn og 
Bryst til Vidnesbyrd om, at du vil tro paa og 
tilhøre den korsfæstede Herre Jesus Kristus. 

Da vil du have gjort Begyndelsen til at for- 
nægte dig selv. Og naar det første Skridt er 
gjort, følger det næste sædvanlig af sig selv. Du 
vil efterhaanden mere og mere se dig optaget i 
Selvfornægtelsens gode og grundige Forberedel- 
sesskole. Og du vil efterhaanden fremgaa af den 
som en virkelig Jesu Discipel og Efterfølger. 



Nyt Centrum. 



Jeg siger eder: denne gik retfærdiggjort hjem 
til sit Hus fremfor den anden; thi hvo sig selv 
ophøjer, skal fornedres; men hvo sig selv for- 
nedrer, skal ophøjes. (Luk. 18,14), 



At fornægte en Mand er jo at lade, som man 
ikke kender ham. 

»Jeg kender ikke det Menneske« — med de 
Ord var det, Peter fornægtede sin Herre og 
Mester. 

Og — for at tage et Eksempel fra et andet 
Omraade af Tilværelsen — naar Geske Kande- 
støbers har Raadsherreinderne siddende hos sig 
og faar en ubelejlig Visit af Arianke Grovsmeds, 
hedder det: »Morlille, jeg kender hende ikke!« 

>Saa kender Vorherre mig da,« svarer Arianke; 
>naar du har trængt til Penge, saa har du nok 
kendt mig.« 

Ja vel; men nu har Geske faaet finere Be- 
kendtskaber, og saa fornægter hun sin gamle 
Veninde. 

Saadan Fornægtelse er ikke noget kønt Karak- 
tertræk. Imidlertid kan Fornægtelse under visse 
Forhold være nødvendig. Og der er en, over- 
for hvem Herren opfordrer os bestemt til at 
bringe Fornægtelsen i Anvendelse: det er os 
selv. 

Vil du følge mig efter, siger Herren, maa du 
fornægte dig selv. 

Du maa sige til dig selv — det vil sige, til 
dit storagtige Selv, som regner sig selv for noget 
og foragter andre: Monsieur, jeg kender ham 
ikke! 

Dersom han skulde forsøge paa at svare: Saa 
kender Vorherre mig da! kan du hilse ham og 
sige, at han tager fejl. Og det, selv om han 
roser sig af at være et troende Menneske, en 
første Klasses Kristen. Dersom han i denne 
Egenskab ophøjer sig selv og foragter andre, da 
staar der at læse om ham hos Matthæus i det 
syvende: »Mange skal sige til mig paa hin Dag: 
Herre! Herre! har vi ikke profeteret ved dit 
Navn? og har vi ikke uddrevet Djævle ved dit 
Navn? og har vi ikke gjort mange kraftige Ger- 
ninger ved dit Navn? Og da vil jeg bekende 
for dem: Jeg kendte eder aldrig!« 

Se, det vil jo blive en meget flov Opdagelse 
at gøre — ligesom paa een Gang at dumpe 
ned fra en stor Højde. 

Ja, fornedres skal den, der ophøjer sig selv, 

d. V. s. den, der kender sig selv som et Ind- 
begreb af Fortrin. 

Et Eksempel afgiver Farisæeren i Lignelsen. 
Han kender saa udmærket godt en Mand, der 
har store Fortrin fremfor andre Mennesker, f. 
Eks. fremfor »denne Toldere, — en Mand, der 
faster to Gange om Ugen og giver Tiende af 
alt, hvad han ejer. Han kender denne Mand, 
er paa Hat med ham, staar paa den forbindt- 
ligste Fod med ham, præsenterer ham for Gud 
og Hvermand. Og Manden er ham selv. 

Det vil sige. Manden er Indbegrebet af de 
Fortrin, han har eller mener at have. 

Ogsaa Tolderen kan vel have nogle Fortrin 
fremfor andre Mennesker, nogle gode Egenskaber, 
en eller anden særlig Begavelse eller maaske 
særlig gode Formuesomstændigheder. Dette sidste 
afgiver for mangfoldige Mennesker tilstrækkelig 
Grund til at anse sig selv for noget og foragte 
andre. Men dersom denne Tolder med de 
nævnte Fortrin virkelig eksisterer, — Manden 
derhenne i Krogen kender ham ikke. Han 
kender kun en stakkels Synder, som Gud maa 
være naadig. 

Min Læser, jeg vil tænke mig, at du hedder 
Hans. Og saa vil jeg bede dig se efter, om 
der ikke iblandt dine bekendte skulde findes 
en, som vi passende kunde kalde den fortrinlige 
Hans, og som er dig selv? Den fortrinlige Hans 

er tillige den fordringsfulde Hans, der egentlig 
holder af at betragte sig selv som Verdens Midt- 
punkt, hvorom alt skal dreje sig. Og du er 
maaske vant til at være forekommende imod 
ham og indrømme ham en hel Del af, hvad 
han saaledes forlanger. 

Kære Ven! Det er godt at være forekommende 
og imødekommende, men her gaar det ikke. 
Den fortrinlige Hans, den fordringsfulde Hans, 
ham er det, du resolut og afgjort maa fornægte, 
dersom du vil have Jesu Bekendtskab og blive 
hans Efterfølger. 

Du maa bære dig ad, saaledes som man bærer 
ad overfor en Person, man ikke vil have Be- 
kendtskab med. Møder man ham paa Gaden, 
ser man til den anden Side. Kommer han og 
banker paa ens Dør, gaar man hen i Døren og 
siger: Jeg kender Dem ikke! Nødes man til at 
være i Nærheden af ham, ser man hen forbi 
ham eller lukt igennem ham, som om han var. 
Luft. 

En saadan Fornægtelses-Metode gælder det 
at bringe i Anvendelse overfor den Person, vi, 
med et bibelsk Udtryk, kan kalde vor gamle 
Adam. Og især gælder det om at gennemføre 
Metoden med udholdende Kraft. Thi den gamle 
Adam hører til dem, om hvem man siger, at 
naar de bliver smidt ud gennem Døren, kommer 
de ind igen gennem Vinduet. Han bruger alle; 

Slags snedige Kunster for at faa os til at byde 
ham en Stol, vise ham en Opmærksomhed, yde 
ham en Anerkendelse. Saa vi maa sætte Kraft 
ind paa at sige Nej! og Nej! og atter Nej! — 
eller maaske allerhelst slet intet sige, slet intet 
høre, men lade, som om han ikke eksisterer. 

Saaledes gik det den saare fortrinlige Fari- 
sæer ved Navn Saulus. Den senere Apostel 
Paulus vilde ikke kende ham, lod som han ikke 
eksisterede. Derved svandt han hen og blev 
tilsidst ikke andet end et blegt Minde. Paulus 
omtaler denne forhenværende Person et Sted i 
Filippenserbrevet, hvor han siger (3,4): 

»Ogsaa jeg har det, jeg kunde forlade mig 
paa, endog i Kødet. Dersom en anden synes, 
han kan forlade sig paa Kødet, jeg meget mere. 
Jeg er omskaaren paa den ottende Dag, af Is- 
raels Slægt, af Benjamins Stamme, en Hebræer 
af Hebræere, en Farisæer efter Loven, som for- 
fulgte Menigheden med Nidkærhed, som var 
ustraffelig efter Lovens Retfærdighed. Men hvad 
der var mig Vinding, det har jeg for Kristi 
Skyld agtet for Tab; ja sandeligen, jeg agter 
og alt for Tab mod Kristi Jesu min Herres 
Kundskabs Ypperlighed, for hvis Skyld jeg har 
lidt Tab paa alt, og agter det Skarn at være, 
paa det jeg kan vinde Kristus og findes i ham. c 

Her mærker vi, hvordan det hænger sammen. 
Paulus er blevet optaget af sit ny Bekendtskab. 

Han er kommen ind paa at kende Jesus, og 
hans Sjæl og Sind er optaget af det, han kalder 
»Kristi Jesu, min Herres, Kundskabs Ypperlig- 
hed.« 

Ja, at kende Jesus, det er Enden paa at kende 
den fortrinlige Hans eller den endnu mere for- 
trinlige Saulus. Al denne Fortrinlighed forsvinder 
ganske ved Siden af »Jesu Kundskabs Ypperlig- 
hed«. At blive grebet af Jesus Kristus er det 
samme som en brat Fornedrelse fra den tidligere 
indbildte Højhed. Man er ikke længer Verdens 
Centrum; man er slynget ud i Omkredsen som 
en lille forsvindende Del. Men det vil jo, med 
andre Ord, sige, at man er blevet udløst af den 
Elendighed at kredse med alle sine Tanker om 
sit lille fortrinlige Selv. Det hedder ikke længer 
mig og mig og altid mig; men det hedder Jesus 
Kristus, min Herre. Han er Centrum, eet og alt, 
»min Sol, min Lyst, min Glæde«. Jeg glemmer 
alt mit eget over ham. Jeg gaar op i ham og 
derved i det store Hele, der i ham har sit For- 
eningspunkt. Jeg indføjes i den Kæde, der fra 
ham gennemstrømmes af Liv og Kraft. Jeg 
drages med hen i den Sjælenes fælles Higen 
og Tragten og Fremadbevægelse, den Vandring 
Haand i Haand, der hedder Jesu Efterfølgelse, 
hvor alle hjælpes ad, at de kan »vinde Kristus 
og findes i ham«, at de kan »kende ham og 
hans Opstandelses Kraft«. 



NYT CENTRUM 4J 

»Ikke at jeg har allerede grebet det eller er 
allerede fuldkommen.« Nej, den Omskiftelse 
fra selv at være Centrum til at have Jesus 
Kristus til Centrum den fuldbyrdes langsomt. 
Den koster Kamp, Aarvaagenhed og Bøn. 

Ja »vaager og beder, at I ikke skal falde i 
Fristelse«, det Ord finder i høj Grad sin An- 
vendelse, hvor det gælder Fornægtelsen af den 
gamle Adam. Aanden er vel redebon, men 
Kødet er skrøbeligt. Og i Søvne fører man 
ikke den Sag igennem. Uden Bøn gaar det ikke. 
Og særlig maa det anbefales at bede flittigt mod 
Sindets skjulte Hovmod. 

I en gammel Bønnebog, forfattet af en Kapu- 
zinermunk for godt 200 Aar siden, men meget 
brugbar endnu, findes en »Øvelse i Ydmyghed«, 
hvori det hedder: 

»Fra min Intetheds Afgrund sukker jeg til dig, 
o min Gud, og beder dig om Erkendelse af mig 
selv. 

Ak, ak, hvor jeg dog er elendig! hvor jeg dog 
er skarnagtig! 

Mit Hjerte er saa fuldt af Begærlighed, at det 
vil have alt, hvad det ser. 

Det er fuldt af Misundelse, Vrede, Had, Sanse- 
lighed, Dovenskab, Egenkærlighed. 

Allermest er dog mit Hjerte fyldt med Hof- 
færdighed, og denne Gift ligger dybt paa Bun- 
den af mit onde Hjerte. 

Thi alt, hvad der er i mig, smager af Hof- 
færdighed, og al min Gøren og Laden stinker 
af Selvsyge. 

Taler jeg noget, er det for at gælde for for- 
standig og blive rost. 

Gør jeg noget, søger jeg en forfængelig Ære 
deri. 

Klæder jeg mig smukt, saa ønsker jeg, at Folk 
skal se paa mig. 

Gaar jeg flittigt i Kirke, saa vil jeg gerne 
anses for from. 

Min hovmodige Natur vil altid roses og vil 
ikke foragtes eller sættes lavt af nogen. 

Ak, min Gud, riv dog det hovmodige Hjerte 
ud af mit Indre, og giv mig i Stedet et ydmygt 
Hjerte. 

O Jesus, du, som har sagt: Lærer af mig; 
thi jeg er ydmyg af Hjertet! ak, giv mig, at 
ogsaa jeg maa være ydmyg af Hjertet. 

O ydmygste Jesus, giv mig dog Ydmygheden; 
thi kun du kan give mig den. 

O ydmygste Jesus, giv mig dog Ydmygheden; 
thi jeg kan jo slet ikke behage dig uden Yd- 
myghed. 

Derfor aflader jeg ikke med at bede dig om 
Ydmyghed og vil ikke holde op at sukke, før 
jeg har erholdt Ydmygheden.« 



Det store Foretagende, 



Far ud paa Dybet og kast eders Garn ud til 
en Dræt! (Luk. $,4), 



Den Opfordring, Jesus stillede til Peter og 
hans Stalbrødre, stiller egentlig Evangeliet til os 
alle. Vi er tilbøjelige til at holde os paa Til- 
værelsens flade Vand ; men Kristendommen hen- 
vender sig til os og siger: Far ud paa Dybet! 

Det flade Vand — dér er det, man opholder 
sig, naar man ikke læser andet end Aviser, ikke 
taler om andet end Nyheder, ikke tænker paa 
andet end det daglige Livs forefaldende Ting. 

»Jeg foretrækker nu langt Politikken for Reli- 
gionen, c sagde en sjællandsk Bonde engang til 
en Foredragsholder, der havde holdt et kriste- 
ligt Foredrag. Og han mente vel egentlig, at 
naar han skulde indlade sig paa en aandelig 
Sysselsættelse, maatte det helst være en, der 
ikke for meget førte ham ud paa det dybe. 

Manden har muligvis haft megen Respekt for 

Religionen; men saadan videre indlade sig med 
den, har han ikke villet; thi han har yndet det 
flade Vand. 

Paa denne Maade forholder mange sig til 
Religionen. De holder den paa Afstand eller 
lader sig nøje med nogle flygtige og rent forbi- 
gaaende Tilnærmelser. De kan maaske have 
haft nogle religiøst bevægede Øjeblikke, men 
Indtrykkene er snart druknede i det daglige 
Livs Fornøjelser og Bekymringer. De tænker 
ikke paa Gud, undtagen naar de er i Kirke, og 
da kun daarligt nok. Nej, hvad der optager 
dem, er Forretningssager, Familieforhold og saa 
maaske Irdt Politik eller Havedyrkning eller 
Musik eller andet af den Slags, man kalder 
»Interesser«. 

Og det er meget godt med disse Interesser. 
Jeg vil ikke kaste Skygge paa dem eller holde 
Mennesker tilbage fra dem. Men jeg vil blot 
have Lov at sige, at alt saadant kan man give 
sig af med, medens man bliver paa det flade 
Vand. 

Ja — kunde nogen sige — det er meget 
muligt, at jeg befinder mig paa Tilværelsens 
flade Vand. Men jeg befinder mig vel dér; jeg 
ønsker ikke andet end at gaa i Ro med min 
Politik, min Musik, mine Bier, mine Blomster. 

Kristendommen svarer dertil: Vel, saa har vi 
to ikke mere at forhandle med hinanden om. 

Gaa du i Ro! Jeg vil ikke være din Freds- 
forstyrrer! 

Men jeg kunde tænke mig en og anden, som 
ikke gaar saa rolig og tilfreds, men som sidder 
med Haand under Kind ligesom Fiskeren Simon 
i sin Baad. 

Simon har arbejdet den hele Nat og intet 
faaet. Saaledes er du maaske ogsaa træt og 
mismodig ved Tanken om, hvor lidt du har 
faaet ud af denne Tilværelse paa det flade 
Vand. 

Ja — ikke sandt? — der kan komme Øje- 
blikke, hvor man sidder og føler sig saa under- 
lig tomhændet. Al ens Møje og Besvær — 
hvad har den ført til? Det har altsammen været 
Forberedelser til noget, der skulde komme. Men 
er det kommen? Man kastede sit Garn ud; og 
da man fik det op, hvad var der saa deri ? Tang 
og Snavs og nogle elendige smaa Fisk til at 
smide ud igen. 

Til den, der saaledes sidder mismddig i sin 
Livsbaad kommer Evangeliet og siger: Far ud 
paa Dybet og kast dit Garn til en Dræt! 

Ud paa Dybet! Det vil sige: Tag dit Liv 
alvorligt op. Spørgsmaalet om Gud, lad det 
ikke længer være dig fremmed. Giv dig i Kast 
dermed, ikke saaledes, at du falder hen i Grub- 
lerier og bliver et Offer for hvad man kalder 
Religionsskrupler, men saaledes at du gør dig 

Rede for, hvad du virkelig har at holde dig til, 
og saa holder dig dertil — ligesom en Skipper 
gør sit Bestik, sætter sin Kurs og saa styrer 
Kursen. 

Ud paa Dybet! Søg Guds Rige! Sørg for det 
ene fornødne! Led om den snevre Port og den 
smalle Sti, som fører til Livet! 

Ud paa Dybet! Forlad alt, hvad der vil holde 
dig tilbage; bryd med alt, hvad der vil hindre 
dig; kom og tag dit Kors op og følg mig! siger 
Jesus Kristus. 

Ja, vi kender disse forskellige Ord, hvori han 
opfordrer os til at tage Livet alvorligt op. Og 
er et Menneske kommen dertil, at han har faaet 
Øre for denne Opfordring, da staar han altsaa 
overfor det store Foretagende: at leve som en 
Kristen. 

Nogle vil maaske indvende: Der kan her ikke 
være Tale om noget Foretagende. Naar et Men- 
neskes Sjæl skal frelses, gaar det saaledes til, 
at han gribes af Aandens Magt og ligesom rives 
hen. Og saalænge denne sjælelige Rystelse, 
denne Genfødelse ikke er vederfaret ham, kan 
det ikke hjælpe, at han vil prøve at »foretage« 
sig noget i Retning af Kristenliv. 

Jeg vil dertil svare: Menneskene • er saa for- 
skellige og Guds Aands Veje saa mangfoldige. 
Og jeg kunde have Lyst at meddele, hvad jeg 
har læst om General Jackson, der i den ameri- 

kanske Borgerkrig var en af Sydstaternes dyg- 
tigste Feltherrer, og som tillige udmærkede sig 
ved sin Gudfrygtighed og kristelige Alvor. Jeg 
skal fortælle, hvorledes det gik til, at han be- 
gyndte at gøre Alvor af sin Kristendom. Det 
var medens han som ung Løjtnant deltog i den 
meksikanske Krig i Fyrrerne og vandt Udmær 
kelse og Forfremmelse. Den Oberst, han da 
tjente under, omtalte han ofte siden med stor 
Ærbødighed og Taknemlighed. Han havde jævn- 
lig indbudt den unge Løjtnant til sit Telt og 
holdt lange Samtaler med ham. Og han var 
den første, der bragte det religiøse Spørgsmaal 
alvorligt ind paa Jackson og spurgte ham lige 
ud, om han ikke syntes, han burde skænke det 
nogen Overvejelse. 

Før den Tid — siger hans Levnedsskildrer — 
havde Jackson ikke haft nogen positiv Religion. 
»Han havde sine egne Ideer om Ret og Uret, 
og han fulgte sin klare, oprigtige Samvittighed, 
som om dens Udsagn var ufejlbare. Pligtfølel- 
sen var hans Naturs herskende Følelse, og alle- 
rede dengang vilde han hellere dø end krænke 
den.« 

Under Samtalerne med Obersten i Felten blev 
det da forelagt Jackson, om han ikke fandt, at 
han burde overveje det religiøse Spørgsmaal. 
»Omsider blev han overbevist om, at det var 
tilbørligt, at han gjorde det, og han besluttede 

Morten Pontoppidan: Efterfølgelsen. 4 

sig dertil, ganske som han vilde have besluttet 
sig til at optage et eller andet nyt Studium.« 

Levnedsskildreren fortsætter: »En ejendomme- 
lig Betænksomhed karakteriserede alle Jacksons 
sjælelige Bevægelser. Med den største Forsig- 
tighed følte han sig frem til sine Slutninger; 
men havde han først naaet disse Slutninger, 
fulgte øjeblikkelig Handling paa. Altsaa, da 
han følte, at Obersten havde Ret, og at det 
var hans Pligt at blive en kristen Mand, gav 
han sig til at læse den hellige Skrift som Guds 
Aabenbaring til Menneskene, ganske som han 
vilde have taget et matematisk Problem op til 
Løsning.« 

Han »foretog sig at læse Bibelen og bede, og 
han tilstod, at Pligtfølelse var det eneste, der 
drev ham dertil.« 

Jackson er en resolut Mand. Han er kom- 
men til Erkendelse af, at der er noget, han har 
forsømt, og som bør indhentes. Til den samme 
Erkendelse vilde adskillige kunne bringes. Men 
ikke ret mange vilde straks lade Handling følge 
paa Erkendelse. Det er dette, der udmærker 
Jackson. 

Der synes at have været noget tørt ved hele 
hans Maade at gribe Sagen an paa; han har 
ikke, til at begynde med, været egentlig hjerte- 
grebet i dette Ords sædvanlige Forstand. 

Men jeg tænker mig næsten ogsaa, at der har 

været noget vist tørt ved Fiskeren Simons Maade 
at tage Aarerne paa og ro afsted. Paa dit Ord, 
Herre! Ja, vel! Skønt der ikke er megen Ud* 
sigt til Fangst! Saaledes tager Simon Tingen, 
Men Hovedsagen er ikke her, hvad Simon har 
tænkt eller følt; Hovedsagen er den tørre Kends- 
gerning, at han tager Aarerne og ror væk — ud 
paa Dybet. En anden kunde maaske være 
stævnet derud med flammende Øjne og Sjælen 
i Brand. Simon synes at have fulgt Jesu Op- 
fordring med en vis indre Modstand. Jesu Au- 
toritet har lige netop kunnet formaa ham til at 
lægge i Vej. 

Men hvorom alting er, Simon lægger i Vej. 
Og bagefter kender han, hvem det er, han har 
faaet i Baaden. Da kommer Hjertegrebetheden 
— det Øjeblik, hvor hans Sjæl gennemrystes af 
den store Angst og Bæven: »Herre, gak ud fra 
mig; thi jeg er en syndig Mand!« 

Du, som læser dette, har du den Tro, at 
Jesus er Kristus, den salvede, den, som kommer, 
og at vi ikke skal vente paa nogen anden, da 
skulde det jo for dig være Grund nok til at slaa 
ind paa hans Efterfølgelse. Der er ingen Nød- 
vendighed for, at du gaar og afventer et Gen- 
nembrud, en aandelig Rystelse, Vækkelse, Gen- 
fødelse, hvad du nu vil kalde det. Det er til- 
strækkeligt med den mere stille Dragelse mod 

4* 

Kristus, som du til Tider — og maaske netop 

nu — fornemmer. Dit Hjertes Varmegrad raader 

du ikke selv over. Men Varmen kommer jo 

iøvrigt gerne med Bevægelsen. Og til at sætte ! 

dig i Bevægelse er det tilstrækkeligt, at du svarer 

ud af et alvorligt og besluttet Sind: Ja Herre, 

paa dit Ord vil jeg udkaste Garnet! Paa dit 

Ord vil jeg vove det store Foretagende: at leve i 

som en Kristen, at følge dig efter! 



Rede til Opbrud. 



Og han sagde til dem: Jeg har hjertelig længtes 
efter at æde dette Paaskelam med eder (Luk, 22,1$). 



Jesus er kommen, ikke for at vinde Be- 
undrere, men Efterfølgere. 

I saa Henseende kan der gøres en Sammen- 
ligning mellem ham og Moses. Thi ogsaa Moses 
var jo kommen for at faa Folket til at følge. 
Dersom Israeliterne havde nøjedes med at be- 
undre Moses's Undergerninger og applaudere 
Arons Veltalenhed, dersom de havde taget det 
som en Vederkvægelse og Trøst under Træl- 
dommens Møje, men ikke rejst sig og fulgt Moses 
ud af Trældommen, da havde det været et Side- 
stykke til den Holdning, saa mange Kristne nøjes 
med at antage overfor Jesus Kristus. 

Der har uden Tvivl været adskillige Israeliter, 
som har forholdt sig paa denne Maade, og som 
er blevet tilbage i Trældommen. 

Men de, der virkelig vilde følge Moses, de fik 

at vide, hvad de skulde gøre: De skulde slagte 
et Lam og holde Paaskemaaltid staaende, i Rejse- 
klæder og med Stav i Hænderne. De skulde saa- 
ledes holde sig rede til Opbrud i det Øjeblik, 
Moses kaldte. 

Det var en lang Rejse, det gjaldt. Men før 
den kunde tiltrædes, maatte Rejsedeltagerne sam- 
les om Føreren. Og Paaskemaaltidet var et Ud- 
tryk for denne Samling. 

Netop det samme betyder vort Paaskemaaltid, 
den hellige Nadver. Det er en Samling omkring 
vor Moses, vor Fører ud af Trældommens Land. 
Og Maaltidet er kun bestemt for dem, der vil 
holde det staaende, i Rejseklæder og med Stav 
i Hænderne, færdige til Opbrud, rede til Jesu 
Efterfølgelse. 

Ja, Deltagelsen i Maaltidet er jo i sig selv et 
Stykke Efterfølgelse. Det er et Skridt, en Hand- 
ling, en Sætten sig i Bevægelse. Og hvad enten 
man nu vil kalde dette stort eller smaat, saa er 
det dog i hvert Fald noget andet end en blot 
teoretisk Sysselsættelse med Problemet Jesus 
Kristus, noget mere end en blot beundrende 
Betragtning af hans Person og hans Gerninger. 
At gaa til Alters har dog altid noget af dette 
ved sig, at man vil ikke blot interessere sig for 
Jesus, men hen til ham; man vil ikke blot træde 
i et Tankeforhold, men i et Virkelighedsforhold 
til ham. At gaa til Herrens Bord er hver Gang 

paa ny et virkeligt Skridt, hvorom der maa tages 
Bestemmelse, og for hvilket andre Ting maa 
sættes til Side, — et Skridt, som i visse Hen- 
seender kan koste nogen Overvindelse, — som 
man kan være nødt til at tage sig sammen til, 
— som i hvert Fald ikke foretages af Hensyn 
til noget interessant eller henrivende eller vid- 
underligt, som skulde være forbundet dermed. 
Prædikener kan blive noget, Folk »løber efter«. 
Altergang ikke. Ved Altergangen er der intet 
som helst tiltrækkende andet end Jesus selv. 
Altergangen er — naar den overhovedet fore- 
tages med Mening — noget af en Tilnærmelse . 
i Liv og Virkelighed til Jesus selv, og derfor 
noget af en Jesu Efterfølgelse. 

Eller hvis det ikke er et Stykke af Efter- 
følgelsen, saa er det i hvert Fald en væsentlig 
Indledning dertil — dette, at vi søger hen til 
Føreren, at vi samles om ham rejseklædte og 
med Stav i Hænderne, rede til Opbrud og ven- 
tende, at han saa selv skal komme og tage os 
med. 

Man kan vel sige, at netop saaledes er vort 
kristelige Paaskemaaltid ment, ikke blot som et 
sindbilledligt Udtryk for vor Redebonhed til at 
følge, men ogsaa som en Opfordring til vor Fører 
om at indfinde sig i vor Midte og tage os med 
sig. 

I vor Midte — ja, ikke blot som levende til- 

Stede iblandt os, men som boende i os hver 
især, inderst inde. 

Det betyder vort Samfundsmaaltid, at vi i vor 
Herre og Frelser ikke blot har et fjernt lysende 
Ideal, en Stjerne at styre efter, men at vi har 
ham ganske nær, som selve vor Sjæl, som var- 
mende Kraft i vort Bryst. 

Uden denne Sjælekommunion med ham gaar 
det ikke. Jesu Efterfølgelse kan ikke udføres 
koldt. Det lader sig naturligvis gøre at opstille 
det Princip for ens Livsførelse, at man i hvert 
forekommende Tilfælde vil spørge: Hvad vilde 
her Jesus have gjort .^ og saa selv gøre det samme. 
Men om det endog var muligt saaledes at om- 
danne Frelseren til et paa alle mulige Tilfælde 
anvendeligt Moralprincip, eller selv om man^ 
blot ved at forsøge derpaa i oprigtig god Me- 
ning, virkelig kunde opnaa at give sin hele Livs- 
førelse et højere moralsk Sving, saa vilde dette 
dog kun være en meget mangelfuld Form for 
Kristi Efterfølgelse. Det vilde være omtrent som 
at staa og smedde paa koldt Jærn. 

Nej, Hjerte og Sjæl maa først i Essen. Vi 
maa opnaa den mystiske Berøring med den Ild 
og Glød, hvoraf Frelserens levende Sjæl bestaar, 
— den Berøring, som faar Hjertet til at brænde 
i os. 

Det gaar ikke paa den koldt efterlignende 
Maade. Deraf kommer ingen ret Efterfølgelse 

med Kraft og Fart. Nej, Efterfølgelsen maa være 
en Kærlighedssag — med noget af en Liden- 
skabs Kraft, med Attraa og Forlængsel som Vinge. 

»Jeg har hjertelig længtes efter at æde dette 
Paaskelam med eder.« Saaledes tager Jesus, fra 
sin Side, Sagen. Hans hjertelige Længsel efter 
at faa os hen til sig er tillige en Magt, hvor- 
med han drager os hen i Efterfølgelsen. 

Ogsaa vi begynder hjertelig at længes — 
længes mod ham, længes mod hverandre, længes 
mod Gud, der skal blive alt i alle. 

»Drag, Jesus, mig 

dog efter dig, 

saa følger jeg med Længsel, 

siden du, o Jesus, gik 

ud fra Verdens Trængsel. 

Drag, Jesus, mig 
dog efter dig 
med Sions Brudeskare; 
thi vi kunde ellers let 
vild i Verden fare.c 



At forlade alle Ting. 



*Sey vi har forladt alle Ting og fulgt dig* (Mark. 
10,28). 

Men kan det nu egentlig nytte — kunde 
nogen spørge — at tænke paa Kristi Efterfølgelse, 
naar man dog ikke gør Alvor af Tingen, saaledes 
som f. Eks. den hellige Frants af Assisi gjorde. 
Han gav alting bort og gik som en Tigger paa 
bare Fødder og i en pjaltet Kappe. Det kan 
man kalde at forlade alle Ting og følge Jesus 
efter. 

Ja — svarer jeg — det vilde jo unægtelig 
ligne noget, dersom vi gik hen og gjorde lige- 
som den hellige Frants. 

Bare det saa ogsaa blev ligesom Frants. Thi 
den Slags Ting er, som bekendt, egentlig ikke 
til at eftergøre. 

Der er sikkert mere end een i Tidernes Løb, 
der er kommen ind paa at optræde i Helgen- 
faget, fordi Rollen som Ridderhelt af en eller 

anden Grund ikke laa for ham. Man kender 
Tilfælde, hvor en Familiefader »for Kristi Skyld« 
har forladt Hustru og Børn; ja endog Husmødre 
har forladt Mand og Børn og er gaaet i Kloster. 
Og det har skullet forestille et ekstra stort Helte- 
mod i Kristi Efterfølgelse. 

Jeg kunde dog tænke mig, at vedkommende 
i Virkeligheden vilde have fulgt Kristus bedre efter 
ved at blive hjemme og forsøge paa at blive en 
ekstra god Ægtefælle, en første Klasses Far eller 
Mor. Blev den Opgave taget rigtig op, vilde der 
i Hjemmet være endnu mere Lejlighed end i 
Klosteret til at øve Selvfornægtelse og bære 
andres Byrder og indøve Kristi taalmodige 
Sindelag. 

Frants af Assisi var en stor og sand Kristi 
Efterfølger, — men ikke for sine Pjalters Skyld. 
Det er ikke Kappen, der gør en Filosof. Det er 
heller ikke den, der gør en Kristi Efterfølger. 
Dersom det er sandt, hvad hans Levnedstegnere 
beretter, at Frants satte kunstige Lapper og Laser 
paa en ny Kappe, før han kunde bekvemme sig 
til at gaa med den, ja saa viser dette, at den 
hellige Mand har været et lille Stykke af en 
Laps, ganske som vi andre, blot paa sin Maade. 
Men store Mænd skal have Lov at have deres 
smaa Latterligheder. Frants var en virkelig Kristi 
Efterfølger, stor og fremragende for alle Tider, 
ikke fordi han havde givet sit Liv den eller den 

Fagon, men fordi han havde givet det hen til 
at tjene og elske Gud og alle Mennesker i Hjer- 
tens Oprigtighed og med stor Glæde. 

Og med Iver og Fart. 

Ja, det er Farten, der her er det afgørende, 
den Flugt og Fart, et Menneskes Liv har faaet 
derved, at han har hengivet sig til Jesus Kristus. 
Den er det, der kendetegner ham som en Kristi 
Efterfølger, derimod ikke det, han har maattet 
bryde med, maattet »forlade«, for at komme i 
Fart. 

Man siger, at et Skib, idet det løber af Sta- 
belen, skal sprænge forskellige Trosser for der- 
ved at opnaa Fart til at skyde ud i Søen. Og 
for Frants har Brudet med Rigdommen og Valget 
af Fattigdommen uden Tvivl været et saadant 
Middel til fra først af at faa sat Farten op. 

Men dersom man nu vilde gøre Midlet til 
Sagen selv, — dersom et kristent Menneske 
vilde, for at iværksætte en Kristi Efterfølgelse i 
Frants's Stil, tage sig for at give sin Formue 
bort og gaa rundt som Tigger, hvad hjalp det 
saa, dersom Sagen dermed var til Ende, — der- 
som man altsaa kunde sige: Dér er et Men- 
neske, som har forladt alle Ting, men hvis Liv 
ikke derved er kommen i anden og større Fart 
end tidligere.?^ Ja, saa sad Manden dér og var 
attig, men ikke derfor en Kristi Efterfølger. 

Dersom derimod et Menneske har Bevægelsen 

Og Farten i sig i Retning af at elske og tjene 
Gud og alle Mennesker med et glad Hjerte efter 
Jesu Eksempel, da er han en Jesu Efterfølger, 
selv om han har Formue og Hus og Hjem, Sko 
paa Fødderne og hele Klæder. 

Men man kan da være sikker paa, at ogsaa 
han har haft sine Trosser at sprænge, sine »Ting« 
at forlade. 

Men lad os engang komme Spørgsmaalet ind 
paa Livet: Hvad vil det sige, dette: at »forlade 
alle Ting«? Det kan ikke, i den rette evange- 
liske Forstand, betyde noget som helst i Retning 
af principiel Foragt for de materielle Ting. Dette 
Aandshovmod kender Jesus ikke. For ham er 
hele Verden den himmelske Faders Skabning. 
Han foragter ingen af de skabte Ting. Det Munke- 
og Eneboervæsen, der er Udtryk for en saadan 
Foragt for det materielle, er rundet af en anden 
Kilde og kan aldeles ikke med Rette opfattes 
som en Iværksættelse af den evangeliske Op- 
fordring til at »forlade alle Ting« og følge Jesus 
efter. 

Men hvad betegner da dette Ord.? Det be- 
tegner aabenbart det hensynsløse Brud med alt, 
hvad det saa end monne være, for saa vidt det 
hindrer eller hæmmer den Bevægelse og Fart, 
hvori Jesu Efterfølgelse bestaar. 

I den Retning peger da ogsaa Jesu tilspidsede 
Ord om at »hade Fader og Moder og Hustru 

Og Børn og Brødre og Søstre og tilmed sit eget 
Liv«. Her er ikke Tale om en Undervurdering 
af de nævnte »Ting«, som om de ikke skulde 
være Goder og Værdier. Men her er blot paa 
kraftigste Maade udtalt, at Hensynet til dem maa 
ganske og aldeles tilsidesættes, hvor det gælder 
Spørgsmaalet om at komme frem eller ikke komme 
frem i Kristi Efterfølgelse. 

Skibet, som løber af Stabelen, sætter sig i Be- 
vægelse, ikke med den Opgave at sprænge flere 
eller færre Trosser, men for at komme ud i 
Søen. Saaledes skal den, der vil følge Kristus 
efter, ikke paa Forhaand anse det for en Op- 
gave at bryde overtværs med visse som »verds- 
lige« stempledie Ting, hvad enten det nu er 
Formue og Ægtestand, eller det er Dans, Kort- 
spil og Teater. Han skal blot afgjort og modigt 
slaa ind paa den Vej, Jesus viser, og saa skal 
han lade staa til, uden at se til højre eller ven- 
stre. Og hvor det saa kommer til at stramme, 
dér faar han lade det bryde. Men Brudet og 
Sprængningen er ikke i sig selv et Formaal. 
Farten og dens Vedligeholdelse er Formaalet. 

At »forlade alle Ting« er at tage sig sammen 
og faa kastet los og komme i Fart. 

Men Billedet af et Skib, der kaster los, er 
dog ikke udtømmende. Thi den, der skal iværk- 
sætte en Efterfølgelse af Kristus, er ikke en, der 
hidtil har ligget ganske stille og nu blot skal 

se at faa sat sig i Bevægelse. Nej, han har i 
Forvejen en Slags Fart og Bevægelse i sig, om 
ikke nogen anden, saa den, som man opnaar 
ved at følge med Strømmen. Hans Tankegang, 
hans hele Liv og Tilværelse har en tilvant Be- 
vægelsesretning, den, man kalder »den gamle 
Skurec. Den er ikke let at komme ud af, men 
derimod meget let at falde tilbage i. Det viser 
sig, at Mennesker ofte kan faa et Stød til Kristi 
Efterfølgelse og blive ganske opsatte paa at 
iværksætte den; men umærkeligt glider deres 
Liv og Tankegang saa at sige straks ind i den 
gamle Skure, og der kommer ingen virkelig 
Efterfølgelse i Stand. 

Her staar vi ved det, som er den stærkeste 
og sejgeste Trosse paa os : vort Sinds Træghed, 
vor Tilbøjelighed til at lade Tingene gaa, som 
de gaar, vort hele Væsens passive Modstand mod 
at lade sig bøje ud af den Retning, det nu en- 
gang har taget med os, selv om denne Retning 
maaske erkendes at være ganske forkert. Ja vel, 
det skal naturligvis ikke blive ved at gaa i denne 
skæve Retning! Der skal naturligvis lægges om 
paa en helt anden Bov! Det er vist og sandt! 
Det er afgjort og bestemt! Blot ikke lige nu i 
Øjeblikket! Men om lidt — imorgen — eller 
en af Dagene! 

Overfor denne Sjælsforfatning kommer Ordet 
til Anvendelse: »Forlad alle Ting!« Tag dig 

sammen og bryd overtværs! Riv dig med Magt 
ud af denne Træghed! Drag Fødderne op af 
dette sejge Ælte, hvori du stamper og synker 
blot dybere og dybere! Faa dig samlet sammen 
til engang at gøre et Skridt, et virkeligt Skridt! 

Der er store Efterfølgere af Jesus, og der er 
smaa. Det kan godt gaa an at høre til de smaa, 
blot man er en af de virkelige, d. v. s. en af 
dem, der virkelig faar gjort Skridt, om end, til 
at begynde med, kun ganske smaa Skridt paa 
Selvfornægtelsens Vej! 

Ja, Skridt maa der gøres. Efterfølgelsen er jo 
en Vandring, og en Vandring bestaar af Skridt. 
Det afgørende i Sagen er da at faa gjort Over- 
gangen fra Betragtninger og Planer til virkelige 
Skridt. 

Her er det, vor indgroede Træghed sætter 
sig imod. Her er det, den gamle Adam i os 
tigger om bare en lille Smule Opsættelse. 

Men her er det netop, det gælder at sige: 
Koste, hvad det vil! Jeg maa følge Jesus efter! 
Og Jesu Vej er Selvfornægtelsens Vej! Jeg vil 
se hen til ham, hvor han gaar frem under sit 
Korses Byrde, og jeg vii lære af ham at gøre 
netop de Skridt, den gamle Adam modsætter sig. 

Koste hvad det vil! Jeg maa have foretaget 
Skridt til Korsfæstelse af den gamle Adam, 
Selviskheden , Begærligheden , Mageligheden, 
Dovenskaben. 

Det Skridt, som den gamle Adam allermest 
modsætter sig, vil vise sig at være det rette 
Skridt, det, som bringer mig over det døde Punkt 
og sætter Farten op for mig, Flugten og Farten 
til at elske og tjene Gud og alle Mennesker 
efter Jesu Eksempel i Oprigtighed og Hjertens 
Glæde. 



Morttn Pontoppidan: Efterfølgelsen. 



Kærligheden uden Maal og Grænse. 



Jeg er den gode Hyrde; den gode Hyrde sætter 
sit Liv til for Faarene (Joh, io,ii). 



At en Moder sætter Livet til for at redde 
sit Barn er et stort Bevis paa Kærlighed. Men 
det er næsten endnu større, naar en Hyrde 
sætter Livet til for sine Faar. I hvert Fald mærk- 
værdigere. Thi Moderen kan tilskyndes af den 
Tanke, at hendes Barns Liv er mere værd end 
hendes eget. Men det samme kan Hyrden ikke 
tænke om Faarene ; deres Liv er ikke mere værd 
end hans. Nej, naar man saadan skal til at regne, 
faar man til Facit, at det er ufornuftigt og me- 
ningsløst at bringe et Menneskeliv som Offer 
for nogle umælende. 

Lad os levende forestille os det: Dér gaar 
Faarene og nipper af Græstotterne; de er frelst. 
Dér ligger Ulven, gennemboret med et Spyd. 
Men ved Siden af ligger Hyrden blodig og liv- 

løs, sønderflænget af Ulven, som han kun har 
kunnet overvinde ved at ofre sit eget Liv. 

Han har ofret det for Faarenes Skyld. Men 
var da de Faar derhenne saa overordentlig værdi- 
fulde? Var det saa vigtig en Sag, at Verden ikke 
kom til at miste disse firbenede Skabninger? 

Nej, men Sagen er, at Hyrden har netop slet 
ikke anstillet Beregninger. Han har blot fulgt 
en stærk og uimodstaaelig Drift, som boede i 
ham, en Drift til at værne og forsvare disse 
Skabninger, der nu engang var hans egne. Ja, 
hans egne, ikke blot i den Forstand, at de hørte 
med til hans Gods, men hans egne i den varme 
og hjertelige Forstand, saaledes at han ikke kunde 
staa og se paa, at de sønderreves af Ulven, — 
ikke kunde fly fra dem for at bringe sig selv i 
Sikkerhed — ikke kunde andet end løbe frem 
og kaste sig mellem Ulven og dem, om det saa 
skulde koste hans Liv. 

Jeg véd ikke, om nogen vil sige: Det maa jo 
være en forrykt Hyrde. Men Jesus siger: Dét 
er den gode Hyrde, der saaledes sætter sit Liv 
til for Faarene. 

Ja, Jesus siger det ikke blot med Ord, men 
især med Handling, i al sin Færd, med hele sit 
Liv. Jesus er selv den gode Hyrde, der sætter 
sit Liv til for dem, han kalder sine egne; skønt, 
naar man tænker over det, begriber man ikke, 
at de er det værd. 

Lad OS se hen til Golgatha. Dér foregaar det. 
Dér kaster Hyrden sig mod Ulven og flænges 
af dens Tænder. Dér rinder hans Blod i den 
haarde Strid. Dér segner han død om — hans 
Hoved synker ned paa Brystet. 

Og nu Faarene, disse, han kalder sine egne, 
disse, som han ikke kan taale at se gaa fortabt, 
disse, som han giver sit Liv for, — hvor har 
vi dem ? Ja, nogle af dem staar rundt om Korset 
og véd slet ikke, hvad det hele betyder, er med 
til at spotte ham og vrænge Mund ad ham. 
Andre, de, han særlig kunde kalde sin lille Flok, 
de er spredt for aUe Vinde, har forladt ham, 
forraadt ham, fornægtet ham. 

Hvor er det dog muligt, at han kunde give 
sit Liv hen for dem^ Var de saa ganske over- 
ordentlig værdifulde? Eller dersom vi ser ud 
over hele Verden, hen over alle Tider, og der- 
som vi giver os til alvorligt at betragte os selv, 
hver især, vi, som dog tror paa, at vi er imel- 
lem dem, Jesus døde for — ja, hvor er saa 
dette kostbare og uerstattelige hos os, dette, 
som skulde være hans Livs Offer værd? 

Ja, dersom det endda viste sig, at vi alle blev 
rigtig hjertegrebne af hans Død for os, — der- 
som vi vaagnede op ved Budskabet derom, — 
dersom vi følte os ligesom gennemborede i vort 
Hjerte og Indre ved Synet af den korsfæstedes 
udbredte Arme og ilede hen imod dem med 

Sønderknuselse og Tilbedelse, — ja, saa kunde 
man dog sige: Dér kommer det frem, det ædle 
og dyrebare, der er paa Bunden hos disse ellers 
saa tarvelige Menneskevæsener. 

Men naar dette nu ikke sker — eller i hvert 
Fald kun ganske undtagelsesvis --, hvad skal 
man da tænke, og hvad skal man sige Ansigt 
til Ansigt med denne almindelige Hjertesløvhed? 

Lad os igen tænke os, at det var en Hyrde, 
der havde sat Livet til for sine Faar, og at vi 
saa det foran vore Øjne. Dér ligger Hyrden i 
sit Blod. Synet raaber mod Himlen: Se, 
hvor han elskede dem! Og hist henne gaar 
Faarene ganske roligt og græsser — ikke saa 
meget som ser til den Side, hvor Hyrden er 
faldet. Det er, som om det hele ikke angik 
dem. 

Er det ikke et slaaende Billede paa, hvor- 
ledes vi Mennesker forholder os til den store 
Frelsens Kendsgerning fra Golgatha. Intet Svar, 
ingen Genklang. Alt muligt andet optager os og 
interesserer os; men i denne Sag er vi, saa at 
sige, ganske ufølende og umælende. Dér gaar 
vi i vore Forretninger og Fornøjelser og Taabe- 
lighed og Synder og Laster, og dette, at der er 
en Frelsen som er død for os, — ja det er en 
Skolelektie, vi for længe siden havde glemt, hvis 
vi ikke af og til fik den en lille Smule frisket 
op, naar vi lejlighedsvis kommer i Kirke. 

Jeg spørger da : Hvor finder vi det, som gør, 
at der kan være noget Forhold i, nogen Me- 
ning i, at Guds enbaarne Søn sætter Livet ind 
paa at redde og bevare saadanne Væsener som 
os? 

Nej, naar vi saadan skal til at regne, saa 
bliver der ingen Mening deri. Dersom Jesus 
skulde have anstillet betænksomme Overvejelser, 
da var han snart kommen til det Resultat, at 
med os er der intet at stille op. Vi vil jo ikke 
have det anderledes! Vi vil jo være egenkærlige 
og kolde og hovmodige i Sindet! Vi vil jo gaa 
og stampe i Syndens Trældom! Vi vil jo rides 
af Djævelen og plages af Døden! Nuvel, hvor- 
for skulde han da ikke ryste Støvet af sine 
Fødder og gaa fra os hjem til Himlen og sige 
til sin Fader: Lad dem ligge, som de har redet! 
De staar jo dog ikke til at hjælpe! Jeg har set 
dem! Jeg har lært dem at kendel 

Hvorfor ikke saaledes? Nej, fordi der var 
noget i Jesu Hjerte, som ikke havde med For- 
nuft og Beregning at gøre: Kærligheden uden 
Maal og Grænse, den Kærlighed, der ikke blot 
ligner en Moders til sit Barn, men endnu mere 
en Hyrdes til sine Faar, naar han ser Ulven 
komme og kaster sig imellem og sætter sit Liv 
til, fordi han ikke kan andet. 

Kærligheden uden Maal og Grænse, Kærlig- 
heden uden Fornuft og Beregning, Kærligheden 

til Syndere — til de Syndere, der vedbliver at 
synde — til dem, der vender ham Ryg, spotter 
ham, forraader ham, —• den Kærlighed er det, 
der fra Korset aabner sin Favn mod dig og 
mod mig og mod hele Verden. 

Jeg spørger: Skal vi saa paa vor Side staa 
og gøre Beregninger — anstille betænksomme 
Overvejelser, om vi skal tro paa ham, følge ham ? 

Eller skal vi ikke endelig engang svare paa 
den ubetingede Hengivelse med en lige saa ube- 
tinget Hengivelse? Skal vi ikke lukke Hjerte 
op mod Hjerte? Skal vi ikke sige, hver for sig, 
med Morten Luther: Jeg tror og bekender, at 
Jesus Kristus er min Herre, som har genløst mig 
fortabte og fordømte Menneske, erhvervet og vundet 
mig fra alle Synder, fra Døden og fra Djævelens 
Magt, ikke med Guld eller Sølv, men med sit hel- 
lige dyrebare Blod og med sin uskyldige Lidelse 
og Død, paa det jeg skal være hans egen 

Ja, at vi skal være hans egne, derfor døde han, 
derfor gav han sig hen. Da Ulven kom, sagde 
han: De er mine egne, og du faar dem ikke! 
Han kastede sig imellem som den gode Hyrde. 
Han beseglede med sit Blod, med sin uskyldige 
Lidelse og Død, at vi er hans egne, — at han 
vil have os og beholde os. — 

Saa tag mig da, Jesus Kristus, tag mig ind 
under dig, tag i Besiddelse mit Liv, min Sjæl, 
min Vilje, mine Evner og Kræfter. Vær min 

Herre! Saa er mit Hjerte for evig anbragt, har 
fundet sit Sted. Saa kan ingen gøre mig til Bytte. 
Thi jeg er din egen og skal / dit Hige leve ander 
dig og tjene dig i evig Retfærdighed, Uskyldighed 
og Salighed, ligesom du er opstanden fra Døden, 
lever og regerer i Evighed, Det er visseligen sandt. 



Mod til at lide. 



Dertil er I jo kaldede; thi sodedes led jo ogsaa 
Kristus. O Pet 2,21). 



*Guds Hvedekorn er jeg; mellem Dyrenes 
Tænder vil jeg males til fint Mel, for at 
jeg kan befindes at være Guds rene Brød, c 
sagde den hellige Ignatius, da han paa den 
romerske Kejsers Befaling blev kastet for Lø- 
verne. 

Det er ynkeligt at skulle lide en saadan 
Skæbne; men det er heltemodigt at ville lide 
det, naar det saaledes er Guds Vilje. 

Det Heltemod er de kristne Helgeners. Det er 
et Heltemod overfor Lidelsen og bestaar netop 
i, at man vil lide, vil dø, naar det saaledes er 
Guds Vilje og kan tjene til hans Ære. 

»Guds Hvedekorn er jeg. c Og Hvedekornet, 
det maa jo males og helst males fint, dersom 
der skal blive rent og godt Brød deraf. Saa- 
ledes tænker St. Ignatius, naar der for ham 

bliver noget at lide. I et af Brevene fra hans 
sidste Dage skriver han: 

»Den hele Vej lige fra Syrien til Rom har 
jeg bestandig at kæmpe med vilde Dyr baade 
til Lands og til Vands; thi jeg er bundet til en 
halv Snes Leoparder (saaledes kan jeg med 
Rette kalde Soldatervagten), og jo mere jeg 
tager dem med det gode, desto værre bliver de. 
Imidlertid forfremmes jeg i min Kristendom just 
ved al den Uret, de gør mig.« 

Hvad Ignatius maa døje, betragter han som 
en Øvelse i Taalmodighed og Selvfornægtelse, 
en god Indøvelse i dette at være Guds Hvede- 
korn, der skal lade sig male for at kunne bruges 
til Brød. 

Det er Jesu Eksempel, der har lært ham 
dette — ført ham ind paa denne Betragtning 
af Lidelsen. 

Ogsaa Jesus taler om at være Guds Hvede- 
korn. Det er ved en bestemt given Lejlighed, 
nemlig da Grækerne søger Tilnærmelse til ham 
(Joh. 12,20) og formodentlig har i Sinde at be- 
væge ham til at forlægge sin Virksomhed til 
Grækenland, hvor han kan blive bedre paa- 
skønnet, og hvor han vil kunne være i Fred 
for det jødiske Raads fjendtlige Efterstræbelser. 
Da udbryder Jesus: »Sandelig siger jeg eder, 
dersom Hvedekornet ikke falder i Jorden og dør. 

bliver det ved at være kun sig selv alene; 
men dersom det dør, bærer det megen Frugt.« 

Det er udlagt: Dersom Jesus udvandrer til 
Grækenland, vil han maaske kunne undgaa 
Lidelsen og Døden. Men saa bliver han kun 
sig selv alene. Saa vil han maaske dø engang 
roligt i sin Seng, og saa har der været een 
Jesus, men ogsaa kun den ene. Han vil mulig 
kunne faa et Navn ved Siden af Plato og Ari- 
stoteles. Men han vil vedblive at være ene. 

Dersom han derimod bliver paa Pladsen, 
lider og dør, da vil han formeres. Da vil der 
komme flere af samme Slags, flere taalmodige 
og selvfornægtende Mennesker, flere Guds Hvede- 
korn, flere Kristus'er saa at sige. 

Ja, det er Jesus Kristus, der gaar igen i Mar- 
tyrernes Heltemod. Det er ham, der fra først 
af har givet Eksemplet, har vist Verden denne 
ny Art af Mod, som den ikke havde kendt før. 

Tidligere Slægter havde egentlig kun kendt 
og beundret det Mod, der træder frem i Hand- 
ling, Kraftudfoldelse, Overvindelse af Modstand. 
Lidelsen lukkede man helst sine Øjne for og 
gik saa langt uden om den som muligt. Og 
indhentedes man alligevel af den, — ja saa for- 
stod man maaske at bide Tænderne sammen og 
holde sig stiv; men den villige Modtagelse af 
Lidelsen, den gudhengivne Underkastelse, det 
egentlige Mod til at lide anede man ikke noget 

om. Det at lide var en forsmædelig og haab- 
løs Ting, noget skummelt, uforklarligt, skrække- 
ligt. Man følte sig nedværdiget derved, ja følte 
sig under Guddommens Forbandelse. 

Derfor havde Jesu Lidelse fra først af noget 
saa forfærdende og lammende ved sig, netop i 
Disciplenes Øjne. Han nedværdiges derved, blev 
ringe og ynkelig, -^ indtil de fik Øjnene op og 
saa det Sindelag, hvormed han havde baaret 
Korset og lidt Døden. Da blev dette dem større 
end noget, de havde set før. Glorien brød frem 
om den korsfæstedes Pande. Jesus blev Helten 
fra Golgatha, og det ærefuldeste af alt var at 
gaa i hans Spor. 

Ja, Jesus Kristus har indført i Verden et nyt 
Mod, Modet til at taale og lide. 

Taale og lide — og være glad endda. 

Taale og lide — og elske Gud endda. 

Taale og lide — og tro paa, at man ogsaa 
derved eller maaske netop derved tjener et For- 
maal, udøver et Kald. 

»Dertil er I jo kaldede; thi saaledes led jo 
ogsaa Kristus,€ siger Apostelen (i Pet. 2,21). 

Dersom man vil se dette Skriftsted efter i den 
Sammenhæng, hvori det forekommer, vil man 
se, at de, som her opfordres til at lide modigt 
efter Kristi Eksempel, det er ikke Martyrer og 
Apostle, men det er slet og ret kristne Tjeneste- 
folk. De opfordres ikke til at gaa hen og lade 

sig brænde eller kaste for vilde Dyr, men til at 
vise det samme Mod, Martyrernes Heltemod, 
ved taalmodig at finde sig i deres Herskabers 
Urimelighed. 

»I Tyender, € hedder det, »vær eders Herrer 
lydige i al Ærefrygt, ikke alene de retsindige 
og medgørlige, men ogsaa de fortrædelige; thi 
det er der noget ved, om man af Samvittigheds- 
fuldhed for Gud med Standhaftighed udholder 
Genvordigheder, naar man lider uforskyldt; thi 
hvad var det værd at tale om, naar I havde 
gjort noget galt og fik Prygl derfor, om I saa 
fandt eder i det med Taalmodighed ? Nej, naar 
I handler ret og saa bærer standhaftigt, hvad I 
kommer til at lide derfor, det er noget at tale 
om; thi det er prisværdigt i Guds Øjne.c*) 

Og saa er det, der fortsættes: »Og dertil er 
I jo kaldede; thi saaledes led jo ogsaa Kristus, 
da han led for os og efterlod eder et Eksempel, 
for at I skulde gaa i hans Fodspor, c 

Apostelen vil altsaa dermed sige: Se, I Tje- 
nestefolk, det er noget, eders Livsstilling med- 
fører, at I vil faa adskilligt at finde jer i. Saa 
skal I tænke paa, at I er Kristne, og at det 
hører til eders Kristenkald at taale og Ude efter 
Kristi £ksempel. 

Dette er jo et Sprog, der vil falde mange for 



♦) Axel Sørensens Oversættelse. 

Brystet nuomstunder — ogsaa mange af dem, 
der ellers mener at tage det samvittighedsfuldt 
med deres Kristenkald. 

Ja, vi lever jo i den glade Kristendoms Tids- 
alder, Særlig i vor danske Kirke har mange 
lært at istemme: »Af Guds Naade til Guds Ære 
evig glade vi skal være.« Man er inde paa, at 
Alvor og Gammen kan godt sammen, og at 
kristne Mennesker ikke skal gaa og hænge med 
Hovedet. 

Det er sandelig en god Ting, at glad og 
frejdig Kristendom har faaet Hjemsted iblandt 
os og forhaabentlig skal beholde det. 

Men nu gælder det saa, at den glade Kristen- 
dom ikke gaar over til at blive en alt for be- 
hagelig og bekvem Kristendom. Thi da falder 
vi ind under den Dom, Paulus fælder, hvor han 
siger: »Mange lever, saaledes som jeg ofte har 
skildret eder og endnu med Taarer maa sige 
det, som Fjender af Kristi Kors; deres endelige 
Skæbne bliver Fortabelsen; deres Gud er deres 
Bug; deres Ære sætter de i det, som de netop 
skulde skamme sig over, og de har kun Sans 
for, hvad Jordens er.« (Fil. 3,18-19). 

Paulus var en glad Kristen. Han kunde op-* 
stemme Lovsange midt om Natten, da han sad 
fængslet i Filippi, sammen med Silas. Han 
kunde sende frejdige og muntre Hilsener fra sit 

Fangenskab i Rom. Han var en Kristen, som 
gik glad og munter og bar sit Kors. 

Men sit Kors bar han — eller rettere: sin 
Part af Kristi Kors. 

Og det, han her omtaler med Sorg, det er 
ikke, at Kristne er glade, men at de er kors- 
sky, — at de vil forsøge sig med at være glade 
uden at bære paa Kristi Kors, glade altsaa paa 
rent verdslig Maade. 

Disse »Kristnes« virkelige Gud er deres Bug. 
De sætter alt ind paa deres timelige Velvære. 
Ja, de vil jo ogsaa gerne have »evigt« Velvære, 
d. V. s. fortsat Velvære hisset. Og for at sikre 
sig dette, holder de sig til Menigheden, sørger 
for at have den rigtige Tro og tilegne sig 
Frugterne af Jesu Kors. 

Men de vil ikke selv vide af noget Kors. Nej, 
de er Fjender af Kristi Kors. De hader den 
Tanke at skulle lide noget. Og kan de ikke 
slippe, — bliver der iskænket dem en eller 
anden bitter Skaal, saa vrager de den, ja slaar 
til den, ligesom et egensindigt Barn til Medi- 
cinen. 

Det forstaar vi jo straks, at det er ikke den 
rette kristelige Maade at tage en Smerte, en 
Lidelse paa, — at det er jammerligt at være 
en korssky Kristen. 

Vi skal ikke opsøge Lidelsen. Men vi skal 
bede Gud i stor Ydmyghed om, at vi, naar 

Korset rækkes os, maa kunne tage imod det i 
Jesu Aand, i Lydighedens, Selvfornægtelsens, 
Gudhengivenhedens Aand. 

>0 Kristi Kors, min Lykke 
og skønne Arvedel, 
Gads Kirkes gyldne Smykke 
og dejlige Juvel, 
her vil jeg glad modtage 
dig efter Guds Behag 
til Fryd for alle Dage 
paa Dommens store Dag.c 



opstandelsens Vej. 



Jeg lever, og I skal leve. (Joh. 14,19). 



Jesu Efterfølgelse er noget andet og mere end 
en Vandring paa Dydens Vej. 

Vi kender den gamle Fortælling om Herkules 
paa Skillevejen, — hvorledes Lasten lokker ham 
den ene Vej og Dyden formaner ham til at 
følge den anden. 

Ja, selvfølgelig er det bedst at følge Dydens 
Vej. Men det er blot ikke uden videre givet, 
at det bliver det samme som Livets Vej. 

Se Lignelsen om den fortabte Søn. Faderen 
dér har to Sønner, og den ene af dem holder 
sig paa Dydens Vej. Men det er ikke ham, 
Lignelsen tager Parti for. Nej, saaledes som 
den er fortalt, paavirker den os til at synes 
bedst om den anden trods hans Udskejelsen 
Og hvorfor? Fordi hans Hjerte er levende — 
eller da bliver levende, medens han er ude i 
det fremmede. I det Øjeblik han gaar i sig 

Morten Pontoppidan: Efterfiilgelten. 6 

selv, mindes sin Fader og rejser sig for at gaa 
hjem til ham, da kan man jo nok sige, at han 
betræder Dydens Vej. Men det er ikke til- 
strækkeligt og ikke egentlig betegnende. Nej, 
han betræder Livets Vej. Thi Livet er i Kær- 
ligheden ; Livet har sit Sæde i Hjertet. Og det 
er det levendegjorte Hjerte hos ham, Faderen 
tænker paa, da han siger — som Forklaring af, 
at han har slagtet Fedekalven — : Min Søn, som 
var død, er blevet levende! 

Den ældre Broder kommer hjem fra Marken, 
dydig og stræbsom. Men Dydens Vej har for 
ham ikke vævet Livets Vej. Thi hans Hjerte 
er aabenbart blevet ganske koldt og indskrumpet. 

Nu er det altsaa, jeg siger: Jesu Efterfølgelse 
er noget andet og mere end at vandre paa 
Dydens Vej. Jesu Efterfølgelse, det er Uvets 
Vej. 

Dermed stemmer det, naar Grundtvig i en 
af sine Salmer taler om at forlade Syndens Vej 
og ved Jesu Haand betræde — ikke »Dydensc, 
men »Livets« Vej. Det lyder — i en Anraa- 
belse af Jesus — saaledes: 

>0, lad os længer ej 
i Synden søge Glæde, 
men ved din Haand betræde 
den rette Livets Vej.« 

Og saa fortsættes der, forklarende: 

>Det er den Vej, du viste 
fra Graven højt i Sky.« 

Her er givet en Betegnelse af Kristi Efter- 
følgelse, som er værd at lægge Mærke til. At 
følge Jesus efter er at følge ham paa den Vej, 
]ian viste — der staar ikke ved dydig eller 
hellig Vandel, men ved at staa herlig op af 
døde. 

Dette er saa fortrinlig sagt og set. Dermed 
er betegnet, at det at følge Jesus efter er ikke 
— naar det bliver hvad det skal være — noget 
kedeligt og møjsommeligt, saaledes som en Van- 
dring paa Dydens Vej let kunde tænkes at 
forme sig. Nej, det er noget frydefuldt og 
straalende; det er at følge ham paa hans Op- 
standelses Vej, — ja, det er Opstandelse. 

Det gaar — ifølge Salmen — ud paa: Ved 
Jesu Haand at betræde Livets Vej, den Vej, 
han viste fra Graven højt i Sky! Ikke sandt! 
Det er en skøn og vinkende Fremstilling af, 
hvad Jesu Efterfølgelse er. 

Denne Fremstilling er af Grundtvig. Og det 
er værd at lægge Mærke til, at Luther i sin 
lille Katekisme i Virkeligheden har det samme. 
Jeg skal — hedder det i Forklaringen til 2den 
Artikel — >i hans Rige leve under ham og 
tjene ham i evig Retfærdighed, Uskyldighed og 
Salighed, ligesom han er opstanden fra Døden, 
lever og regerer i Evighed, c Læg Mærke til 
dette »ligesom«, der sammenknytter vort Kristen- 
liv med Jesu Opstandelse og hans Liv i Herlig- 

hed. Ligesom han, saaledes ogsaa jeg. Ligesom 
han er opstanden, lever og regerer, saaledes 
skal ogsaa jeg »leve under ham og tjene ham 
i evig Retfærdighed, Uskyldighed ogSalighedc. 
Med eet Ord; jeg skal følge ham paa Livets, 
Opstandelsens Vej. 

Paa den Vej saa de første Disciple ham. Paa 
den befandt han sig, da han viste sig for dem 
efter sin Død. Og det har været at se paa 
ham — en mægtig Rejsningskraft, en Fart opad, 
op over alt, hvad der hedder Død og Mørke, 
op at faa det under Fod. 

Og han har taget Disciplene med sig i denne 
Bevægelse. Selve Synet af ham har gjort et 
mægtigt Indtryk paa dem. Denne Aabenbarelse 
af sejrrigt straalende Liv og Fart! Det har lige- 
som givet et Sæt i dem, og de har været paa 
Benene i et Øjeblik. 

De kunde trænge dertil. Tænk f. Eks. paa 
Peter, hvor nedslaaet han har været efter — 
som han troede — at have forspildt hele sin 
Fremtid ved at fornægte Herren. Han trængte 
haardest, og derfor blev han ogsaa den første, 
der fik Synet at se (i Kor. 15,6). Ja, han saa 
den opstandne og var med det samme selv oppe 
— med et Spring ude af den haabløse Sønder- 
knuselse, paa Benene til ny Tjeneste, ny Efter- 
følgelse, til Genoprettelse af Nederlaget ved ny 
Daad. 

Saaledes ogsaa de andre Apostle. Den op- 
standne tog dem med sig i denne mægtige Fart 
opad. Og med denne Fart i sig drog de ud i 
Verden og tog andre med. Og i Menneske- 
heden begyndte denne Staaen op til nyt Liv, 
som siden har fortsat sig. 

Kristendom kalder vi det. 

Ja, det rigtige og egentlige ved Kristendom- 
men er ikke den Ting, at Mennesker begynder 
at blive dydigere og sædeligere. Det bliver de 
ganske vist, naar de bliver rette Kristne. Men 
det kan man ogsaa se andre blive, som ikke er 
Kristne. Nej, det egentlig kristelige er at staa 
op med Kristus til nyt Liv. 

Dersom vi ikke er med i denne Bevægelse, 
da er vi ikke gode Kristne. Da er det jo, som 
om vi ikke havde nogen opstanden Herre og 
Frelser. 

Dersom vi er døbte og hører til Menigheden 
og dog er fortrykte og uglade og kraftesløse, — 
ja saa er det sandelig vor egen Skyld, at vi 
finder os deri uden Nødvendighed. Det er, som 
om man vilde gaa bag tilskoddede Vinduer, efter 
at Solen er staaet op. Eller det er, som naar 
man har faaet et kønt stort nyt Hus at bo i, 
og man saa vilde sidde nede i Kælderen. 

Kristus er opstanden, og du skal med ham 
staa op til nyt Liv! Det betyder: Du skal tage 
dig sammen og komme op fra Kælderen — fra 

Fortrykthedens , Kleinmodighedens, Lidettroen- 
hedens skumle Kælder jop i Troens og Frimo- 
dighedens lyse Højeloftssal. 

Denne Bevægelse i Sindet — op over de 
triste Tanker op i de lyse og frejdige Tanker 
— op over de bitre og nidske Tanker op i de 
venlige, højsindede, selvforglemmende Tanker — 
op over alle syndige Tilbøjeligheder, at faa dem 
under Fod i Herrens Kraft, — denne Bevægelse 
i Sindet, resolut indledet og ihærdigt fortsat, er 
Opstandelse, er Vandring ved Herrens Haand 
ad »den rette Livets Vej.« 



Græd ikke over mig! 



Da han kom nær til og saa Staden, græd han 
over den og sagde: Vidste da dog, ja end paa 
denne din Dag, hvad der tjener til din Fred! 
(Luk, 1^,41-42), 



Det er en bekendt Sag, at Uvejret er ikke 
saa slemt, naar man først er ude i det. Naar 
nogen ynkedes over Jesus, svarede han : I skal 
ikke græde over mig; nej græd over jer selv 
og jeres Børn! 

Det vil sige saa meget som: At være ude 
i det, som jeg er ude i, det er ikke det slemme. 
Ak nej, det er noget, som følger med, og som 
man kommer meget lettere igennem, end man 
skulde tro. Det følger med, naar man tager sin 
Tilværelse kraftigt op, naar man virkelig gør 
noget ud af sit Liv, naar man gaar Vejen fremad, 
lige ud, med faste. Skridt. Da kommer det til 
at gaa mod Strømmen, og saa bliver Vejen trang. 

Men det er ikke det slemme. Dér er ikke noget 
at græde over. 

Nej, hvad der er til at græde over, det er, 
at Mennesker ikke véd, hvad der tjener til deres 
Fred — ikke véd, hvad de har faaet Livet og 
Tilværelsen til — ikke kan faa Øjnene op for 
det, de vilde være allerbedst tjent med, det, der 
alene kan redde for dem deres Tilværelses Ind- 
hold og Mening og dermed den sande og ægte 
og varige Lykkefølelse. 

Jerusalem, Jerusalem, siger Jesus, jeg græ- 
der over dig, fordi du ikke vil gaa med mig, 
fordi du ikke sammen med mig rejser dig 
for Gud, for hans hellige Navn, for hans Rige, 
for hans Vilje, at den maa ske her paa Jorden, 
som den sker i Himlen. Jeg græder over dig, 
fordi du, Davids Stad, Profeternes Stad, du, der 
var udka^ret af Gud blandt Stæderne paa JQr-< 
den, du, der endnu idag kunde tage dig s^Vk^ 
men, vaagne op i ny Aand og Kraft og følge 
mig efter, jeg græder over dig, fordi du ikke 
kan komme over det, men holder dig tilbage 
og si^er: Lad mig i Rol 

Og du véd ikke hvad det er for en Ro, du 
beder om at beholde. Det er Ro til fremdeles 
at kun^ne stikke Hovedet i Busken. Det er en 
Flugt bort fra Livets Alvor, indtil d^n alligevel 
indhenter dig — indtil de Dage alligevel kom- 
mer over dig, da dine Fjender kaster Vold op 

omkring dig og belejrer dig og trænger dig fra 
alle Kanter. 

Min Læser! Der er noget, som hedder Livets 
Alvor og Livets Modgang. Bedst at se den Ting 
i Øjnene. Bedst at gaa det imøde, det vi dog 
skal have over os, tappert og resolut, som vor 
Frelser lærer os det, — gaa det i Møde og 
sige: Lad det komme i Guds Navn! Blot jeg 
maa følge min Frelser i Sporet! Bedre saaledes 
at knappe Trøjen og gaa ud i Uvejret end sidde 
og gemme sig for det, indtil det alligevel kom- 
mer og river Taget af over Hovedet paa os. 

Der er noget som hedder Livets Tome og 
Tidsler og Nælder. Men — ikke sandt — jo 
raskere man slaar Næven om dem, des mindre 
bliver Smerten. Og selv om der bliver nogen 
Smerte, saa er det jo dog en Biting ved Siden 
af det, at man er med at følge Jesus efter og 
har faaet Bevægelse og Kraft og Fart over sin 
Tilværelse. Saaledes er det ogsaa for den flit- 
tige Høstarbejder en Biting, at der er Tidsler i 
Negene, han binder. Han lader blot, som om 
de ikke var der. Han griber rask til. Og selv 
om han mærker nogle Stik, saa er det jo dog 
noget ganske forsvindende ved Siden af, at han 
er ude at virke i sit Kald og være med i Høst« 
arbejdet 

Der er ikke noget at græde over dér, hvor 
man gaar sin Gang og gør sin Pligt, selv om 

der følger Smerte og Møje med. Og der er 
ikke noget at græde over ved den Ting, der 
hedder Jesu Efterfølgelse, selv om der følger 
Kors med. Det er ganske vrangt, naar man tæn- 
ker sig Efterfølgelsen som noget nedstemt og 
bedrøveligt. 

»Man siger, at dig følger 
kun Kors og Kummer med, 
og at man gaar i Bølger 
i dine Fodefjed c 

hedder det i Kingos Salme. Og noget af, hvad 
»man« saaledes siger, er sandt. Det er sandt, 
at det gaar i Bølger op og ned. Det er sandt, 
at der bliver Kors at tage op og lægge paa sine 
Skuldre og gaa afsted med. Men Kummer — nej 
det er ikke sandt. Det er netop en komplet 
Misopfattelse af, hvordan det gaar til i Jesu 
Efterfølgelse. Kummer har netop slet intet at 
gøre i det Selskab. 

Jesus — ja han græder over Jerusalem; men 
det er ikke Kummer, det er Medfølelse. Og 
hvis hans Hjerte havde været fuldt af Kummer 
paa egne Vegne, i Anledning af den haarde 
Skæbne, han gik i Møde, da kunde jo Med- 
følelsen ikke have fundet Plads. 

Kummer — det er hvad der vil komme over 
Jerusalem, ja hvad Jerusalem allerede lønlig 
nages og plages af. Kummer, det er hvad Ver- 

den i det hele, uden Gud, er dømt til at leve 
hen i — idelig Kummer af mangehaande Slags. 
Og Jesus har inderlig Medfølelse dermed. Men 
personlig har han ingen Part deri. Hvad der 
end staar at læse i hans Ansigt af alvorsfulde 
Skrifttræk, den nagende Kummers Kendetegn 
vil man forgæves søge deri. 

Og om hans første tapre Efterfølgere gælder 
det samme. De fik Del i hans Kors. De maatte 
bringe Ofre, maatte overtage Møje og Besvær, 
lige til Martyrdøden. Men Kummeren — den 
blev de just derved kvit. De tusinde Bekym- 
ringer, de smaalige Ængstelser, alle disse for- 
trædelige Sjæleplagere, dem lod de tilbage, den- 
gang de forlod alle Ting og fulgte Jesus efter. 

I saa Henseende har Jesu Efterfølgelse Lig- 
hed med en frisk Fodvandring. 

>Træd an i tidlig Morgen 
og sig Farvel til Sorgen c 

hedder det i en gammel Vandrersang. Og en 
lignende Opfordring er det, Jesus retter til sine 
Efterfølgere. Træd an i tidlig Morgen! Op af 
Fjerene I Ud af din lune Krog! Løs fra det 
mageligt tilvante! Overvind din Søvnighed, din 
Træghed, dit Hang til at blive i den Skure, du 
nu engang er kommen i! Tag dig sammen med 
Kraft! Træd an i tidlig Morgen — til en Van- 
dring, en virkelig ny Vandring, i ny Aand og 

Kraft — til en Vandring ad den snevre Vej, 
hvor man overvinder sig selv, hvor man kæm- 
per sig frem Skridt for Skridt, og hvor Torne 
mangen Gang stikker Foden. 

Men sig Farvel til Sorgen! Farvel til Kum- 
meren ! Farvel til alt det ængstende, trykkende, 
fordunklende, der ellers plager Menneskesjælen 
og kaster Vold op om den og belejrer den rundt 
omkring og trænger den allevegne. Alt dette 
lader du bag dig. Og du fornemmer, hvorledes 
dit frejdige muntre Sind, din lyse Hjertefred 
kommer til dig og slaar Følge med dig og bliver 
hos dig paa Marchen og under Kampen, blot 
du gaar frisk frem i Jesu Efterfølgelse. 

Hvis nogen har ondt af en Jesu Efterfølger, 
da kan denne svare: Det skal du ikke min Ven. 
Du skulde meget hellere have ondt af dig selv, 
du, som ikke har taget Korset op, men bestræ- 
ber dig for at trække Nathuen ned over Ørerne. 
Og saa indhentes du alligevel af Kummerens 
og Bedrøvelsens Hærskarer. 

Blot du vidste, ja end paa denne din Dag, 
hvad der tjener til din Fred, da kom du selv 
og gik med. Da raabte du til Jesus: Herre, 
forbarm dig over mig og tag mig med — med 
i den frejdige Fart og Bevægelse, med paa 
Livets Vej, med under Korset, med i din Efter- 
følgelse! 



Troskabsprøven. 



Gør dig Flid for at komme snart til mig; thi 
Demas har forladt mig, fordi han har faaet Kær- 
lighed til den nærværende Verden. (2, Tim. 4,9-10). 



Det som er nærværende, det som man har 
foran sig og opfatter med sine Sanser, det 
virker paa Sindet med den stærke umiddelbare 
Magt. 

Der kan være noget andet, som er lige saa 
virkeligt og maaske meget mere betydningsfuldt, 
men som ikke er i Øjeblikket saaledes nær- 
værende, at det kan opfattes med Sanserne. Det 
vil derfor ikke have nær saa let ved at øve 
Magt over os. 

Det er det, der gør det saa vanskeligt at faa 
Mennesker til at bryde sig noget alvorligt om 
Guds Rige: at Guds Riges Ting er for en va^ 
sentlig Del saadanne, som »ikke ses c, medens 
denne Verdens Ting er haandgribelige og syn- 



94 TROSKABSPRØVEN 

lige og har derved et stort Forspring i Menne- 
skenes Opmærksomhed og Interesse. 

Førstefødselsretten i Abrahams Slægt er et 
stort Gode. Det véd Esav i Virkeligheden meget 
godt. Men den Ret Lindser, der staar og damper 
paa Bordet, er et nærværende Gode, et Gode, 
han ligefrem kan lugte. Dette gør Udslaget. 
Lad mig faa Lindserne, og tag du min Første- 
fødselsret! 

Fantasien er en Evne, hvorved den, der for- 
staar det, kan gøre noget, som er fjernt, nær- 
værende. Saaledes tog Fristeren Jesus med op 
paa et højt Bjærg og viste ham alle Verdens 
Riger og deres Herlighed. Se dér, det ved man 
da. hvad er: Rigdomme, Æresposter, Magt! Du 
skal blive Stormand, Minister, ja Kejser! Det 
ligger altsammen dér, indenfor din Rækkeevne 
— venter blot paa, at du skal bukke dig ned 
og tage det! Og det koster dig blot din Første- 
fødselsret i Guds Rige — hvis der overhovedet 
er noget om det med Gud og hans Rige, hvad 
man jo dog egentlig aldrig ret kan vide! 

Det er det nærværendes, det sanselig nær- 
værendes Magt, der bliver bragt i Anvendelse 
overfor Jesu Sjæl. Men det lykkes ikke. Jesus 
siger: Jeg sælger ikke min Førstefødselsret! Jeg 
bytter ikke Guds Rige bort for Verden og dens 
Herlighed! Jeg holder fast, at jeg vil tilbede 
Herren min Gud og tjene ham alene! 

Troskabsprøven kommer vi alle til at bestaa. 
Vi har givet Gud vort Hjerte og er ved den 
hellige Daab viede til ham og hans Rige. Men 
kan vi ogsaa holde Stand? Kan vi klare os over- 
for den nærværende Verden, den, der gennem 
vore Sanser træder os saa nær og lægger Be- 
slag paa os og søger at blive for os den ene 
gyldige? 

Troskabsprøven kommer vi til at aflægge. 
Paa en eller anden Maade bliver vi stillet over- 
for Valget: et Fad Lindrer eller vor kristelige 
Førstefødselsret. Og kun alt for ofte gentager 
Esavs Historie sig — gentager sig helt ud, saa- 
ledes at der er det samme forbavsende, ja utro- 
lige Misforhold mellem hvad man giver bort og 
hvad man faar for det. En usselig lille Penge- 
fordel, et Par lumpne Kroner er det maaske, 
der er Tale om at redde; og det, man giver 
bort, er ens gode kristne Samvittighed. 

Dersom man kendte Sjælehistorierne, vilde 
man sikkert faa at se mange Eksempler paa, at 
Kristne er begyndt i Aanden og endt i Kødet. 
Enten ved et brat Fald eller ved en ganske 
jævn og gradvis Nedsynken har de opgivet deres 
Sjæls Stræben mod Gud og Livet i ham for at 
kunne saa meget bedre tillade sig verdslig For- 
fængelighed, Havesyge, Magtsyge, eller hvilken 
Form af Verdslighed det nu er, der har besat 
dem. Ja, selv den, der har gjort den allerbedste 

Start, selv den, der har tjent sine Sporer som 
en Apostels Rejseledsager og Medarbejder, selv 
ham kan det gaa som det gik Demas ifølge vor 
Tekst: »Demas har forladt mig,« skriver Apostlen, 
»fordi han har faaet Kærlighed til den nærvæ- 
rende Verden.« 

Demas, Démas, du hvis Navn vi to Gange 
tidligere finder i Apostelbrevene (Kol. 4,14. Filem. 
24), to Gange, hvor Paulus hilser fra dig og 
nævner dig sammen med Lukas og Markus og 
andre Ledsagere, — skulde det blive det sidste, 
vi fik at høre om dig i den hellige Bog, at du 
har forladt Paulus og dermed Sagen, fordi du 
har faaet Kærlighed til den nærværende Verden! 

Du har ikke kunnet holde ud i Længden at 
sætte alt ind paa det usynlige, det, som skulde 
komme. Du har sagt: Farvel Paulus! Farvel du 
Stridsmand for Guds Rige, du Stræber mod det 
himmelske Maal, — Farvel, jeg opgiver det; jeg 
holder mig fra nu af til det nærværende, det 
solide! 

Mon der ikke er mange Demasker — altid, 
under Gudsrigets Kamp og Arbejden sig fremad 
her i Verden? Mange, der maaske ikke ligefrem 
siger et aabent Farvel til Herrens Strid og Her- 
rens Sag, men som i Gerning dog svigter den 
og giver sig hen til den nærværende Verden? 

Mon der ikke er kirkehistoriske Demastider, 
hvor det Opsving, det aandelige Liv for en 

Stund har taget, ligesom har udtømt sin Kraft, 
og hvor den nærværende Verden begynder lige- 
som at suge de Kristne til sig — kalde dem 
tilbage og sige: Kom til mit Bryst! Hos mig 
er dog Livets virkelige og ægte Goder at findel 
Ja, Historien kan opvise adskillige Eksempler 
paa, at aandelige Bevægelser, der har grebet 
hele Lag af en Befolkning, og for en Tid givet 
dem, der deltog deri, en høj og ædel Livsret- 
ning, — saadanne Bevægelser, siger jeg, har 
man set lidt efter lidt miste det aandelige Præg 
eller beholde det som en Slags udvendig Maske, 
medens i Virkeligheden de Sjælskræfter, der 
under det aandelige Opsving var blevet ud- 
løste, mere og mere ensidigt sættes ind paa 
Udnyttelse af den nærværende Verden og — vel 
at mærke — en ganske selvisk og ret graadig 
Udnyttelse af den, med Tilsidesættelse af de 
højere Hensyn og ædlere FormaaL Man har, 
med andre Ord, set saadanne Bevægelser, der 
fra først af virkelig glødede for Sandhed og Ret 
og for det menneskelige Broderskab, ende i 
lutter Magtstræb og Madstræb. Man har set saa- 
danne Samfundslag begynde i Aanden, aaben- 
bare rige Muligheder, staa ligesom foran en 
aaben Dør til en stor historisk Kaldelse og en 
^ærefuld Fremtid — og saa gaa hen og sælge 
det altsammen, hele Fremtidsmuligheden, hele 
Kaldelsen, for et Fad Lindser. 

Morten Pontoppidan: EfterfielgeUai. 7 



98 TROSKABSPRØVEN 

Gud forbyde, at det skulde gaa saaledes med 
den Bevægelse, der har været vakt i den dan- 
ske Bondestand, især ved Hjælp af Folkehøj- 
skolen» Jeg møder ikke frem her for at paastaa, 
at noget saadant er i Færd med at ske, eller 
for at spaa, at det vil ske. Men jeg møder 
frem for at sige, at Troskabsprøven for denne 
Bevægelse vil komme — ja er vistnok i Færd 
med at komme. Lige saa vist som der paa Jesu 
Daab i Jordan fulgte en Fristelse i Ørkenen, 
lige saa vist vil der efter enhver Aandsdaab, 
efter enhver Vækkelse af sjælelige Kræfter, komme 
en Fristelse til at bruge disse Kræfter i den 
raa Egenkærligheds Tjeneste i Stedet for at 
bruge dem i Overensstemmelse med det Ord, 
der siger: Du skal tilbede Herren, din Gud, 
og tjene ham alene! Og der er Grund, mang- 
foldig Slags Grund, til at sige til de højskole- 
vakte her i Landet: Vaager og beder, at I ikke 
falder i Fristelse; thi Aanden er vel redebon, 
men Kødet er skrøbeligt. 

Da Paulus skriver det Brev til Timotheus, 
hvori han beklager sig over, at Demas har for- 
ladt ham, da er han en gammel Mand og ser 
sit jordiske Endeligt i Møde. 

»Jeg har stridt den gode Strid,« siger han^ 
^fuldkommet Løbet, bevaret Troen, løvrigt er 

Retfærdighedens Krone henlagt til mig, hvilken 
Herren, den retfærdige Dommer, skal give mig 
paa hin Dag, og ikke alene mig, men alle dem, 
der har elsket hans herlige Aaben barelse.« 

Og saa er det, han fortsætter: »Gør dig Flid 
for at komme snart til mig; thi Demas har for- 
ladt mig.« 

Ja, er der nogen, der svigter, maa de andre 
gøre sig saa meget mere Flid for at være tro 
og vise denne Troskab i Gerning. 

Nu maa du komme snart til mig, Timotheus; 
thi nu har Demas forladt mig! 

Nu maa vi ile til Herren, at bekende os til ham 
og følge ham, nu, da saa mange af vore samtidige 
har forladt ham. Nu maa vi haste med at slutte 
op om vor gamle Moder, den kristne Kirke, 
i en Tid, da mange ikke regner hende for noget* 

Gør dig Flid for at komme snart til mig — 
gør dig Flid for at faa overvundet Hindringer 
og Betænkeligheder — gør dig Flid for at møde 
paa Pletten under Fanen, om du saa skulde 
være den eneste Mand! Dette er vor Herres og 
Frelsers Bud og Hilsen til enhver af os. 

Og hvad vil vi svare? 

T. J. Jackson, den bekendte General i den 
amerikanske Sydstatshær, som var en alvorlig 
kristen Mand, blev engang spurgt, hvad han 
vilde svare, dersom han f. Eks. fik Bud fra 



100 TROSKABSPRØVEN 

Vorherre om at gaa et nærmere betegnet Sted 
hen, langt borte, og dér ofre sine Kræfter i en 
anstrengende ydmyg Tjeneste. Jackson svarede 
med et Glimt i Øjnene: 
Jeg vilde gaa uden min Hat! 



De kunde ikke! 



Jeg har begæret af dine Disciple, at de skulde 
uddrive den, men de kunde ikke (Mark. 9,18). 



Et Sted i sit første Brev til Korinthierne 
(4,18 f.) skriver Paulus, at han har nok hørt, 
at der er nogle, som er begyndt at føre det store 
Ord dér i Menigheden. »Men jeg kommer ret 
snart til eder, og skal da undersøge ikke disse 
opblæste Menneskers Ord, men deres Kraft; thi 
Guds Rige bestaar ikke i Ord, men i Kraft.« 

Ja, det holder Paulus paa — altid. Han strider 
for, alt hvad han kan, at ikke den Kristendom, 
han har været med til at faa ind i Verden, skal 
løbe ud i kønne Ord, i Stedet for at te sig i 
Kraft. 

Husk dog paa, skriver han et andet Sted i 
samme Brev, at om man end kan tale som en 
Engel, — dersom man ikke har Kærlighed, er 
det Kling Klang altsammen. 

Et andet Sted (2. Tim. 3,5) taler han om Men- 

nesker, der har Gudfrygtighedens Skin, men har 
fornægtet dens Kraft. 

Han omtaler (Rom. i,i6) Evangeliet som en 
Guds Kraft til Salighed. 

Om sig selv siger han (Fil. 4,1 3): Jeg formaar 
alt i Kristus, der gør mig stærk. 

Og til Efesierne (6,10) skriver han: Bliv stærke 
i Herren og i hans Vældes Kraft 1 

Og saaledes kunde man blive ved at opregne 
Vidnesbyrd om, at for Apostelen Paulus er 
Kristendommen for det første Kraft, for det andet 
Kraft, og for det tredje Kraft. 

Hvilket stemmer helt godt med den Opfattelse, 
Jesus selv har haft af Sagen. 

Om hans Apostles første Udsendelse læser vi 
saaledes (Matth. 10,1): »Han kaldte sine tolv Di- 
sciple sammen og gav dem Magt over de urene 
Aander, saa de kunde uddrive dem, og Evne til 
at helbrede enhver Sygdom og Svaghed.« 

Magt og Evne udstyrer han dem med. Ikke 
Glimmer og Glans, ikke Kunstfærdighed til at 
vække Opsigt med, men Magt og Evne, Magt 
til at uddrive de urene Aander, Evne til at hjælpe 
Mennesker i Sygdom og Nød. 

De skulde have den Magt og Styrke, som be- 
ror paa en ren Vilje og en fast Tro. 

Det var hvad Jesus først og fremmest til- 
stræbte i sit Arbejde paa Disciplene: at gøre 
dem saaledes stærke og dygtige* 

Og saa hører vi> at en af Folket kommer og 
klager til Jesus over hans Disciple og siger: De 
kunde ikke! 

Jeg har begæret af dem^ at de skulde uddrive 
den onde Aand af min Søn. Men de kunde ikke! 

Da føler Jesus stor Smerte. Det ser saa haab- 
løst ud. *0, du vantro Slægt,« udbryder han, 
»hvor længe skal jeg dog endnu være hos eder! 
Hvor længe skal jeg holde det ud iblandt eder!« 

Ja, det er et af de faa Udbrud fra Jesus, der 
ligner Utaalmodighedsytringer. Og det undslipper 
ham — ikke fordi Disciplene har været onde, 
men fordi de har været kraftesløse. 

De kande ikke. 

Det er for os som kristen Menighed en meget 
alvorlig Tanke denne, at Herren har saa svært 
ved at finde sig i sine Disciples Evneløshed og 
Kraftløshed« 

Maaske vil nogle mene, at det behøver vi da 
ikke at tage os af, vi danske Kristne med vort 
opblomstrende. Menighedsliv, med den forholds- 
vis kraftige Bekendelse, Forkyndelse og Lovsang, 
der i de sidste Aartier har ladet sig høre 
iblandt os. 

Ja, lad os kun glæde os over, hvad der saa- 
ledes er vakt til Live. Men lad os dog ikke 
regne det for mere end det er. 

Lad os huske paa, at Paulus vil komme til 

Korinth for at undersøge, ikke hvor kønt de kan 
synge, men hvad Kraft der er i dem. Og lad 
os huske paa, at den Fornemmelse, vor Herre 
har overfor os, den beror først og sidst paa, om 
vi formaar noget, om vi udretter den Gerning, 
vi er sendt til. 

Og nu er det ikke min Mening at paastaa, 
at vi intet udretter, — at Evangeliet slet ingen 
Kraft har iblandt os. Jo, mangfoldige Sjæle i 
Nød — i Syndenød, i Sygdomsnød, i Dødsnød 

— faar det stadig at fornemme, at Herrens 
Evangelium endnu har Kraft til at styrke og 
trøste. 

Ja endnu. Men jeg spørger: Kan vi slaa os 
til Ro med dette, at der dog endnu er i det 
mindste nogle Rester tilbage af Evangeliets Kraft, 

— at den kristne Menighed dog endnu er til 
og kan give nogle Livstegn — at dens Liv og 
Virksomhed dog kan spores i forholdsvis snævre 
Kredse og paa ganske begrænsede Livsomraader? 

Har vi dermed dokumenteret os som en Me^ 
nighed, der er sin Opgave voksen, — som en 
Menigbed, der staar stærk og evnerig midt i sin 
Samtid, fuldt optaget af at udføre sin Sendelse 
netop til denne Samtid? 
• Nej, naar vi ser os om med vaagne Øjne og 
giver Agt paa Tidens store Trang, de store Op- 
gaver, der venter paa deres Løsning, alle de 
Saar, der ikke er forbundne, alle de Savn, der 

ikke er stillede, men som netop Jesu Kristi 
Menighed skulde kunne stille, da faar vi Lyst 
til alt andet end at prale af vor Kraft. 

Der stod en af Folket op og sagde om hans 
Disciple: Mester, de kunde ikke! 

Der kunde maaske idag staa mange af Folket op 
og sige: Du Jesus af Nazareth! du har ingen 
Ære af din Menighed nu om Dage. Vel er det 
inderlig gode Folk, og de prædiker ivrigt og 
synger dejlige Salmer. Men de udretter ingen- 
ting. Ingenting, som rigtig forslaar. Ingenting i 
Forhold til, hvad man skulde vente af dem, de, 
som selv siger, at du har sendt dem til Verden, 
ligesom din Fader bar sendt dig, og at du har 
udrustet dem med himmelske Gaver og Kræfter 
og lovet, at du vil være med dem alle Dage 
indtil Verdens Ende, og at de Gerninger, som 
du gjorde, dem skal de fortsætte til Guds Ære 
og Alverdens Frelse! Jesus af Nazareth! Nu 
trænges der til Hjælp! Nu skulde dine Disciple 
gribe ind og gøre deres kraftige Gerninger. Men 
de kan jo ikke! 

Jeg véd ikke, hvad jeg i en Hast skal svare 
paa en saadan Anklage. Jeg har intet Forsvar 
rede. Det forekommer mig snarere, som om jeg 
hørte Herren udbryde i Smerte: Du kraftesløse, 
du vantro Slægt, hvor længe skal jeg blive hos 
eder, hvor længe skal jeg holde ud med eder! 
Hvor længe skal jeg vedblive at lade mit Ord 

forkynde og mine Naademidler uddele her, naar 
det dog ikke bærer nogen ret Frugt! Hvor længe 
skal jeg vedblive at lægge Navn til ved et Me- 
nighedsvæsen, der mere og mere taber sit Hold 
i Slægterne, som fødes, én Kirke, der kan klage 
over Verdens Daarlighed, men ikke afhjælpe 
den! 

Men vi vil læse vor Tekst til Ende. Saa ser 
vi, at Disciplene bagefter spurgte Jesus i Enrum : 
Hvorfor kunde vi ikke? 

Jeg forestiller mig dem, hvorledes de med be- 
drøvede Hjerter, med Skuffelsen tegnet i Hold- 
ning og Miner, kommer hen og gør dette Spørgs- 
maal. 

Og lad mig nu haabe, at der blandt os vil 
findes noget af den samme Bedrøvelse, den 
samme Trang til at faa Grunden at vide. 

Jesus svarede dem, at der manglede noget, 
nemlig den Ting, der hedder Bøn og Faste. 

Bøn og Faste er Udtrykket for en dyb Sindets 
Alvor. I gamle Tider, naar de fromme ventede 
noget stort fra Gud, forberedte de sig ved Bøn 
og Faste paa at modtage det. 

Om man nu vil bruge den Skik at faste, det 
er i Kristenheden en ganske fri og en ganske 
uvæsentlig Sag. Men en Sindets Beredelse i Al- 
vor og Andagt vil jo til alle Tider være Vil- 

kaaret for, at Aandens stærke Gaver og Kræfter 
kan udgyde sig i Sjælene. 

Der maa komme noget til Gennembrud i 
Sindet, noget, der ligesom drager Guds Naade 
og Kraft til sig. 

Og hvad er det? Ja, hvad andet end en Vilje, 
en alvorlig og redelig Vilje. 

I kunde ikke! Nej, for I vilde ikke — ikke 
saaiedes som en Jesu Efterfølger maa ville. Den 
var ikke fremme hos jer, den hellige Vilje, den 
flammende Vilje til at tjene, hjælpe, lægge jer 
i Selen for det. Gud vil have frem. Denne hel- 
lige Vilje maa komme til Gennembrud hos eder 
under Bøn og Faste. Først da kan I begynde 
at blive stærke og faa Magt til at drive de rigtig 
slemme Djævle ud! 

Naar i en kristen Menighed blot nogle grebne 
Sind begynder saaiedes at »faste og bede«, idet 
de føler Savn og Smerte paa hele Menighedens 
Vegne, men ogsaa fæster Lid til Guds Naade 
paa alles Vegne, da drager de Guds Naade og 
Guds Kraft til. Og det vil vise sig, at den Me- 
nighed lidt efter lidt begynder at komme til 
Kræfter, begynder at finde sine Opgaver, be- 
gynder at formaa noget. 

Derfor kaldes der nu idag paa Viljen, den 
gode Vilje, Kristenviljen, Kærlighedsviljen. 

Hvem vil være med til at berede sig i det 
stille, berede sig fra Dag til Dag, berede sig 

paa at tage mod Kraft fra Herren i det høje, 
Kraft, ikke til at gøre Kunster af nogen Slags, 
men Kraft til at elske Gud og Næsten, Kraft 
til at tjene Gud og Næsten, Kraft til at vandre 
og virke i Jesu Aand. 



Jeg véd, hvad jeg vil gøre! 



Husholderen sagde ved sig selv: Hvad skal jeg 
gøre, efterdi min Herre tager Husholdningen fra 
mig? Jeg formaar ikke at grave, jeg skammer mig 
ved at trygle. Jeg véd, hvad jeg vil gøre (Luk. i6, 

}'4)' 

Det er en udmærket Ting at have gode 
Hensigter. Men det er dog endnu bedre, hvis 
man ogsaa véd, hvorledes man skal naa sine 
Hensigter. 

Det kan jo ikke nytte, at man f. Eks. har til 
Hensigt at komme over en Aa og plukke Blom- 
.ster paa Engen, dersom man ikke véd sine 
levende Raad, hvordan man skal komme over. 

Eller dersom man ser et Menneske i Færd 
med at drukne og har til Hensigt at redde ham, 
men kan ikke svømme og véd heller ikke, hvad 
andet man skal gribe til, — ja, saa staar man 
der i sin Raadvildhed og ser paa, at Manden 
drukner. 

Raadvildhed — det er Navnet paa denne ejen- 
dommelige Form af Hjælpeløshed, naar man har 
Hensigten, men ikke véd, hvordan man skal bære 
sig ad med at udføre den. 

Og en stor Raadvildhed kan ofte findes hos 
dem, der har de allerbedste Hensigter. 

Man kan i sit Hjerte nære Godhed og Kær- 
lighed og have Sind til at hjælpe, opmuntre, 
glæde andre* Man kan som Kristen være op- 
fyldt af de alvorligste Hensigter i Retning af at 
tjene Gud og fremme hans Vilje. Og saa strander 
det hele paa Raadvildhed. Man kan ikke finde 
paa, hvorledes man skal gribe Sagen an. 

Denne Raadvildhed hos Mennesker, der ellers 
har det rette Sindelag, den er vor Herre og 
Mester en Torn i Øjet. Han vil have den af- 
vejen, at den ikke vedblivende skal hæmme og 
hindre det godes Virkeliggørelse. Jesus vil da 
fremdrage og paavise en Modsætning til denne 
fortrædelige Raadvildhed. Han vil gøre os op- 
mærksom paa, at der er noget, der hedder 
»hellere død end raadvild«. Der er Mennesker^ 
som, naar de vil over Aaen, ogsaa kommer over 
Aaen. De finder paa Raad. Om ikke andet, 
bryder de et eller andet Lægtehegn ned og 
bruger det til Bro. Det maa man nu ikke; thi 
man skal respektere Næstens Ejendom. Ja, disse 
Mennesker er ingenlunde altid Dydsmønstre. 

Og desuagtet kan de bruges som Mønstre, nem- 
lig i dette ene: Hellere død end raadvild! 

Naturligvis skal vi være dydige og fromme. 
Det er ogsaa Jesu Mening. Men det helt faare- 
fromme eller det alt for dydsmønsteragtige til- 
taler ham alligevel ikke. Der skal noget andet 
til — en vis resolut Handlekraft, en Evne til 
at sno og vende sig, et praktisk Greb paa Tingene, 
som Jesus maa se langt omkring for at finde 
kraftige Eksempler paa. Hos Slangerne finder 
han noget deraf. Nuvel, saa tager Jesus uden 
Betænkning Slangerne som Eksempel og siger: 
I skal ikke blot være fromme som Duer, men 
sandelig ogsaa snilde som Slanger. Og i Men- 
neskeverdenen — ja dér har Jesus nu fundet 
denne Resoluthed og Snarraadighed hos en Erke- 
kæltring, den utro Husfoged, som det sandelig 
ellers ikke er hans Mening, at vi skal tage til 
Forbillede. Men i een Ting kan han dog tjene os 
til Ansporing, nemlig i dette »Jeg véd, hvad jeg 
vil gøre!« Saaledes taler nemlig Husfogeden, da 
han er kommen i den store Knibe. Ja først 
hedder det: »Hvad skal jeg gøre, efterdi min 
Herre tager Husholdningen fra mig?« Men straks 
efter har han det. »Jeg véd, hvad jeg vil gøre.« 
Og han sætter det resolut i Værk. 

Her har vi da dette: Hellere død end raad- 
vild! 

Og nu vil vor Herre og Mester spørge os: 

Skal Egenkærligheden og Samvittighedsløsheden 
have Eneret paa dette kraftige Valgsprog? Skal de, 
der hensynsløst søger deres egen Fordel, være 
de eneste, der udviser Snildhed til at finde paa 
Raad og Kraft til at sætte dem i Værk? Skal 
Kærligheden her staa til Skamme? Skal de vel- 
sindede Mennesker, de, der har faaet noget af 
Jesu eget kærlige Sind indaandet i sig, skal de 
nødvendigvis være lige saa raadvilde som de er 
fromme? Skal det være det betegnende for Kær- 
ligheden, at den staar og siger: Jeg véd ikke, 
hvad jeg skal gøre I eller at den, naar den har 
en god Idé, ikke har Kraft til at sætte den i 
Værk? 

Nej, den raadvilde og daadløse Kærlighed, 
den giver Jesus ikke meget for. Det er en Kær- 
lighed, der, saa at sige, dør i Fødselen. Den er 
i Familie med de gode Forsætter, som Vejen til 
Helvede siges at være brolagt med. 

Se derimod et Billede paa resolut Kærlighed: 
Der kommer nogle Mænd gaaende med en værk- 
bruden Dreng paa en Baare. De har paataget 
sig den Kærlighedsgerning at bringe ham til 
Jesus. Men det viser sig umuligt at komme ind 
i Huset. En tæt Menneskeskare trænger sig om 
alle Døre og Vinduer. Ingen agter paa deres 
Bøn om at give Plads og aabne Vej. Men hvad 
siger saa disse Mænd? Hvad siger Kærligheden 
i deres Bryst? Den siger: Hellere død end raad- 



JEG VED, HVAD JEG VIL GØRE! II J 

vild I Og de gaar op paa Taget og bryder Hul 
og sænker Baaren ned foran Jesu Fødder. 

Og det gjorde de ikke forgæves. Den Raad- 
snarhed og Handlekraft, det var noget, Jesus 
syntes om. 

Et andet Eksempel. Der var en Kvinde, som 
forstod Jesus paa et Tidspunkt, da ingen af hans 
Disciple endnu forstod ham — nemlig da han 
gik hen at dø. Og Kvinden følte Trang til at 
vise ham sin Forstaaelse og sin Hengivenhed. 
Hun kunde ikke finde Ord derfor; men hun 
fandt alligevel paa, hvordan hun skulde bære 
sig ad. Hun hentede sin Alabasterkrukke med 
meget kostelig Nardussalve, sønderbrød Krukken 
og udgød Salven over hans Fødder, saa hele 
Huset fyldtes med dens Duft. Og da man skændte 
paa hende for hendes Ødselhed, sagde Jesus: 
Lad hende med Fred! Hun gjorde, hvad hun 
kunde! 

Ja, hun gjorde, hvad hun kunde. Hun sagde: 
Hellere død end raadvildl Hun fandt paa noget. 
Hun vidste, hvad hun vilde gøre, og hun be- 
tænkte sig ikke for længe paa at sætte det i 
Værk. 

»Jeg véd, hvad jeg vil gøre« — det skal ikke 
blot være den utro Husfogeds, den beregnende 
Egenkærligheds Sprog; men det skal niindst 
lige saa godt være Kærlighedens Sprog, den 

Morten Pontoppidan: Efterfølgelsen. 8 

Kærligheds, som fra Jesus Kristus har begyndt 
at udbrede sig blandt Menneskene. 

»Jeg véd, hvad jeg vil gøre«, det skulde være 
den kristne Menigheds Sprog. Ikke blot »Jeg 
véd, paa hvem jeg bygger« eller »Jeg véd, at 
min Forløser lever«, men ogsaa: »Jeg véd, hvad 
jeg vil gøre!« Jeg véd, hvordan jeg vil gribe 
det an med at udbrede Guds Ære og befordre 
Menneskenes Frelse! Jeg véd, hvad jeg vil gøre 
for at bidrage til, at Guds Vilje kan ske paa 
Jorden, ligesom den sker i Himlene! 

Ja, den Opgave har jo den kristne Menighed 
i vor Tid som til alle Tider. Og det gaar da 
slet ikke an, at den staar raadvild. Den maa 
finde Raad. Thi Raad og Daad det rimer, de 
to Ting hører sammen. Og vi maa da heller 
ikke tvivle om, at jo den Aand, der er os for- 
jættet, vil staa os bi ogsaa med gode Raad — 
saaledes som vi beder: 

»Gud give os Lykke og gode Raad, 
sin Naades Lys os tilsende <. 

Ja, det har ingen Nød med det. 

Har det Nød med noget, saa ligger det paa 
et andet Punkt. Vi er maaske ikke i Virkelig- 
heden saa opsatte paa at faa Raad fra Gud med 
Hensyn til, hvorledes vi skal udføre hans Tje- 
neste. Thi vi aner jo forud, at der vil blive 
Tale om noget, der koster, noget, der kræver 

Ofre af os — kræver i hvert Fald Mod og Be- 
slutning. Vi er ikke tilstrækkelig redebonne til 
at følge Guds gode Raad, ikke tilstrækkelig af- 
gjorte paa virkelig at ville stille os til Tjeneste. 
Ellers fandt vi nok paa Raad. Dersom den 
gode Hensigt var en afgjort og bestemt Hensigt, 
dersom det brændte i os med Redebonhed til 
at følge Jesus efter og sætte Kræfterne ind, da 
skulde vi ikke længe staa raadvilde overfor vore 
Opgaver. Da skulde en Kristen kendes paa, at 
han, efter en kort Betænkning, altid kunde sige: 
Jeg véd, hvad jeg vil gøre! 



8* 



Viljen til det gode. 



Viljen har jeg. (Rom, 7,18). 



Vi har alle erfaret, hvorledes det kan vække 
Opmærksomheden, naar man gaar langs en 
stille Sø, og der saa pludselig slaar en Fisk 
op. Det giver et lille Skvulp, men straks efter 
er alt stille som før. De smaa Krusninger, der 
et Øjeblik dannede sig paa den spejlblanke Flade, 
slettes ud, som om der intet havde været. Men 
det var dog et lille Blink, vi fik at se, af det 
Liv, der rører sig i Dybet 

Og det er det, der vækker Opmærksomheden. 

Der rører sig Liv i Dybet. Søen vil ligesom 
ikke være ved det. Den ligger der og siger: 
Her er en Flade, en rolig Overflade, ikke andet. 
Men den kom dog nu til at røbe, at der er 
noget andet nedenunder. 

Men hvad var det? Og hvor blev det af? Hist 
ses endnu de svage Krusninger. Dér viste det 

sig. Men hvor er det nu henne? Hvem kan 
fange det? 

Paa lignende Maade kan der vise sig et Blink 
i et Menneskes Øje — et Bud fra Dybet under 
hans Væsens daglige Overflade. 

Ja, det stille Vand har den dybe Grund. 

Der findes dybe Søer mange Steder i Verden. 
Om nogle siger Folk, at man har ikke kunnet 
finde deres Bund. Men den dybeste Sø er dog 
et Menneskes Indre. 

Hvad er det for en Fisk, der gaar dernede, 
og som Jesus vil fange? Han er Menneskefisker 
og kalder sine Disciple til at være Menneske- 
fiskere. Der er noget hos os, han vil have fat 
paa. Thi naar han faar fat dér, saa har han 
os. Ellers smutter vi saa let fra ham. Men 
naar han faar taget os om Hjertet, saa holder 
han os fast. 

Ja, Hjertet er det rigtige Sted at tage Men- 
nesker, naar man vil fange Mennesker. Men 
dette vil nu ikke sige, at man har dem, straks 
de bliver »rørtt. Følelsen er ikke det faste og 
inderste i Hjertet. Mennesker forstaar kun alt 
for godt at lade deres Følelser sætte i Bevæ- 
gelse uden derfor at give sig selv hen. De 
røres til Taarer den ene Gang efter den anden 
og vedbliver dog at være ganske de samme. 

Nej, det inderste i Hjertet, Kærnen i et Men- 
neskes Væsen, det er hans Vilje. 

Viljen til det gode — hvem der kan naa ind 
til den, faa Tag i den, faa trukken den frem 
for Dagens Lys, han har fanget sin Menneske- 
fisk. 

Viljen til det gode, om den siger Paulus, at 
den har han (Rom. 7,18). Og han taler dér om 
sig selv som et slet og ret Menneske. Han gaar 
ud fra, at naar man er et Menneske, har man 
Viljen til det gode. I hvad Forfatning man har 
den, er en Sag for sig. Den kan være under- 
trykt og nedkuet og dog være til Stede som 
Menneskevæsenets egentlige Kærne. Ja, hvad 
andet er det at være et Menneske end netop 
at have ulmende hos sig denne Vilje til det 
gode. Deri ligger det, der egentlig adskiller 
Menneskene fra de umælende — det, der gør, 
at Skaberen kan have nogen Fornøjelse af at 
have frembragt Menneskene, — det, hvori han 
ser sit eget Billede fremglimte. 

Viljen til det gode, det er den, der gaar ud 
paa, at det gode skal frembringes, sættes i Værk, 
virkeliggøres. Det gode og ikke andet end det 
gode. Frembringes skal det med al mulig Kraft, 
Dag efter Dag, i Himlen og paa Jorden, i den 
store Verden og i min egen lille Verden. 

Det gode, det, som er virkelig godt, godt for 
Gud, det alene skal blive til og være til. Intet 
andet skal gælde. Intet andet skal bestaa. Thi 
Gud vil det gode og intet andet end det gode. 

Viljen til det gode er en spændt Bue, der 
sigter paa sit Maal. 

Viljen til det gode har vi — ja, har vi den 
nu ogsaa? 

Man kunde fristes til at tvivle. 

Det gode, det, som er godt for Gud — kan 
vi saa meget som se det? Har vi ikke tabt 
Blikket derfor? Er vi ikke komne ind paa uden 
videre at tage for godt, hvad der i Menneskers 
^jne er godt, hvad der netop gælder iblandt 
Folk? Mode, Konveniens, Skik og Brug — det 
er de Former, hvorunder vi erkender det gode 
og yder det vor Dyrkelse. Og denne Dyrkelse 
er i Sandhed redebon nok. Blot der bliver 
^jort tilstrækkelig Reklame for en Ting, straks 
ser vi derhen. Blot noget er i Ry, straks ser 
vi op dertil. Blot der rejses Sensation om et 
et eller andet, straks er vi med og render efter 
det. Stemplet, Etiketten er for os det afgørende, 
naar Spørgsmaalet er, om vi skal give os af med 
en Ting, billige den, vælge den, lægge an paa 
den. Om Tingen er god, god for Gud, hvem 
^iver sig Tid til at spørge derom? 

Eller maaske er der Tale om noget gammelt 
og vanemæssigt — noget af det, man kalder 
>det bestaaendet. Dersom dette bestaaende til- 
lige er det mægtige, ansete, indflydelsesrige, — 
hvem spørger saa om mere? Hvem vil da se 

alt for nøje paa, om dette mægtige tillige er det 
gode? Ak, det gode I Det er et skønt og højt 
Ideal; men i Virkelighedens Rige er det nu en- 
gang noget andet, der gælder. Og det faar man 
kønt bøje sig for! 

Man maa nok spørge: Hvor er i alt dette 
Viljen til det gode, den Vilje, der skulde lue 
og flamme i Hjertet som ethvert Menneskes 
inderste Væsen, saa den gode Gud kunde have 
nogen Glæde af at have skabt Menneskene? 

Ja, hvor er Fisken henne? Der synes ikke at 
røre sig noget Liv under Søens glatte Over- 
flade. 

Fisken er alligevel i Søen. Og Viljen til det 
gode bor alligevel hos Mennesket. 

Den luer og flammer maaske ikke. Ikke nu. 
Men naar den først vaagner! 

Ja, naar den vaagner. Der skal meget til. 
Der skal et Slag til som det. Herrens Engel gav 
Peter, da han sov i Fængslet, bundet med to 
Lænker. Engelen »slog Peter paa Siden og vakte 
ham op og sagde : Staa hastig op ! og Lænkerne 
faldt ham af Hænderne, t (Ap. Gern. 12,7). 

Dette er et levende Billede af en kraftig Op- 
vækkelse. Og en saadan Opvækkelse vil Jesu 
Evangelium fremkalde. 

Det vil give Mennesket det Slag og Stød, der 
fremkalder Viljen til det gode. 

Først og fremmest viser Evangeliet os det 

gode. I Jesus Kristus er det blevet Kød og 
Blod, det, som er virkelig godt, godt for Gud 
og godt for vort Hjerte. 

Det gode, der træder os i Møde i Jesus, det 
er ikke noget, som man skal have speciel kirke- 
lig Træning for at kunne anerkende som godt 
Det er ikke godt paa Grund af sin Overens- 
stemmelse med visse fastslaaede Normer, eller 
fordi det kan bevises som godt ud af gamle 
ærværdige Skrifter. Det er ikke det gode i 
særlig teologisk eller præstelig eller »gudelig« 
Forstand; nej, det er netop det gode, slet og 
ret, det, som uden videre er godt, menneskelig 
godt, godt for Fattigfolk og smaa Børn, godt 
for alle Menneskehjerter til alle Tider, i alle 
Lande. 

Det rører sig hos Jesus i hele sin Skønhed 
og Kraft. Med det træder han os nær og tager 
os om Hjertet — ikke blot frembringer en Rø- 
relse, men giver os et ordentlig Slag paa Siden, 
saa vi »staar op« ligesom Simon Peter og binder 
op om os og paabinder vore Saaler. 

Vi staar op, grebne af Jesus Kristus, og véd, 
hvad vi vil. 

Vi driver ikke længer med Strømmen, lader 
os ikke længer bestemme af Tilfældigheder; vi 
har — for første Gang — en stor absolut 
Vilje. 

Det, som er godt, det, som er Guds Vilje, 

det, som sker i Himlene, det vil jeg ogsaa skal 
ske paa Jorden. Det og intet andet — over den 
hele Menneskeverden og i min egen lille 
Verden. 

Dér hvor jeg er blevet stillet, hvor mine 
Hænder og mine Vaaben og mit Værktøj kan 
iiaa hen, dér skal det gode frem, frem Dag for 
Dag, længere og længere frem. 

Hvad det gode bestaar i, derom véd jeg til- 
strækkeligt til, at jeg straks kan tage fat paa at 
virkeliggøre det. Hver Morgen paany skal der 
være noget for mig at tage fat paa — lige 
meget, hvad det bliver. Hovedsagen er, at Je- 
sus Kristus har taget mig med ind i sin Energi 
— at jeg ikke blot »har« Viljen til det gode, 
men at den hos mig er som en spændt Bue, der 
sigter mod sit Maal, — at jeg er blevet i Stand 
til at kilte mine Klæder op og binde mine 
Saaler under og følge Jesus. 

Følge ham — ikke paa en Flugt bort fra 
Verden, men paa et Ledingstog midt i Verden, 
altid rede til at staa frem for det, som er godt, 
kirkelig godt, godt for Gud, og hævde det som 
det eneste, der har Adkomst til Eksistens og 
<jyldighed i den Verden, som Gud har skabt. 

Det gaar Jesu Sendelse ud paa. Det er den 
Krig, han fører, og deri skal hans Disciple af- 
,^jort og frejdigt slutte op bag ham. 



Gudsrædselen. 



Da Simon Peter saa det, faldt han ned for 
Jesu Knæ og sagde: Herre, gak ud fra mig; thi 
jeg er en syndig Mand! Thi en Rædsel var paa- 
kommen ham og alle dem, som var med ham, 
for den Fiskedræt, som de havde fanget med hver- 
andre. (Luk, 5,8'9), 



£n Rædsel paakommer Simon og hans Kam- 
merater for den Fiskedræts Skyld, som de har 
fanget med hverandre. 

Men hvorledes? Det var jo en god Fiskedræt, 
meget bedre end de havde ventet, bedre end 
nogen, de tidligere har fanget. De havde idag 
neppe ventet at skulle faa noget, og saa har de 
faaet begge Fartøjer fulde, saa de er nær ved 
at synke. Sandelig, en god Fiskedræt. Og dog 
paakommer der dem en Rædsel. 

Ja, det var ogsaa en god Drøm, Jakob havde, 
da han laa paa Marken med Stenen under sit 
Hoved, en dejlig Drøm om Himmelstigen og 

Englene, om Abrahams og Isaks Gud. Men da 
Jakob vaagner af Drømmen, udbryder han skæl- 
vende: Hvor færdeligt er dette Sted! Sandelig, 
Herren er paa dette Sted, og jeg vidste det 
ikke! 

En Rædsel var paakommen Jakob. Og den 
samme Rædsel, Gudsrædselen, er det jo, der 
kommer over Simon Peter i Baaden. Ogsaa 
han føler: Sandelig, Herren er paa dette Sted, 
og jeg vidste det ikke. Og han styrter helt 
angst ned for Jesu Fod og udbryder: Herre, 
gak ud fra mig; thi jeg er en syndig Mand! 

Man har paastaaet, at Frygt skulde være 
Kilden til al Religion. Menneskene har oplevet 
Storme og Oversvømmelser, har mærket Jorden 
ryste under deres Fødder, har hørt Tordenen 
brage og set Lynet slaa ned — har paa mangfol- 
dige Maader følt sig i hemmelighedsfulde Mag- 
ters Vold. Og denne Angst, der er jaget dem 
i Blodet, skal saa have affødt alle deres From- 
hedsøvelser og gudstjenstlige Handlinger. 

Og mange Slags Ofringer og Religionsforan- 
stakninger kan uden Tvivl forklares paa den 
Maade — som Udslag af Forskrækkelse. Og 
efterhaanden som Kulturen skrider frem, og Op- 
lysningen forjager Mørket, vil den Forskrækkelse 
vige, og Religionen, der var bygget paa den, 
vil falde. 

Men naar vi nu vender os til Bibelens Verden, 
— naar vi vil betragte de to Fremstillinger af 
Gudsrædsel, der her foran blev fremført, Patri- 
arken Jakob og Simon Peter, et Billede fra det 
gamle og et fra det ny Testamente, da vil vi 
se, at det er her ikke Lyn eller Jordskælv, der 
fremkalder Gudsrædselen ; det er ikke noget 
truende og ulykkebringende, nej — lige mod- 
sat — det er en Aabenbarelse af Godhed, der 
har mødt disse Mænd og overvældet dem. Ja- 
kob har i sin Ensomhed og Forladthed set hele 
Himlen komme ned til sig og nikke til ham og 
bede ham ikke være bange. Og Simon Peter har 
set en stor og rig Fiskedræt efter en foregaa- 
ende Nats forgæves Arbejde. Og han har set 
Jesus sidde i sin Baad. Dersom her skulde 
tales om et Lyn, da er det Guds store Godhed, 
der er lynet frem i Livets Mørke. Et Glimt af 
den gode og almægtige Gud har Simon Peter 
set — har set det ikke blot et eller andet Sted 
i Alskabningen, paa Himmelhvælvingen eller ude 
i Synskredsen; nej, han har set det Glimt lige 
ved sin Side, saa tæt ved sig som Jesus sidder 
i Baaden. Ja, et Lynnedslag kan vi godt tale 
om her, og det er da et af dem, der slaar ned 
saa tæt ved, at de næsten svider Klæderne* 
»Sandelig, Herren er paa dette Sted, og jeg 
vidste det ikke! c 

Fornemmelsen af Guds levende Nærhed bringer 

altid Menneskesjælen til at bæve. Og denne 
Bæven, især naar den bliver meget stærk, kal- 
des paa gammelt Dansk Gudsrædsel, i det nyere 
Sprog Gudsfrygt. 

Men hvad er det da, der faar Sjælen til at 
bæve? Naar Gud er god, naar han er Faderen, 
den albarmhjertige, hvad er der da at være 
bange for? j 

Intet — paa den Maade, som om man havde j 

noget at »risikeret fra Guds Side. Ingen som i 

helst Grund er der til fejg Angst eller Træl- ! 

domsfrygt. j 

Nej, Gud er Faderen, som har skabt os og 
forbarmer sig over os. Men han er alligevel 
Gud, vor Gud, den, der har det store evige 
Krav paa os. At fornemme Gud er at for- 
nemme sin høje, evige Bestemmelse. At se et^ 
Glimt af Gud er det samme som at føle sig 
rørt i sin Samvittighed. 

Et Lynglimt er det. Og som altid ved et 
Lyn følger der Torden med. Og skarpt tordner 
det, naar Lynet slaar ned tæt ved. 

Som et skarpt Tordenskrald lyder det for 
Peters Sjæl: Gud Herren er nær! Nær hos 
mig! Lige tæt ved min Side! Her i min Baad! 
Midt nede i mine Ting og mine Sager — i al 
min Uorden og Forsømmelse og Overtrædelse! 
Det er jeg slet ikke forberedt paa! Det kan jeg 

slet ikke have! »Herre, gak udfra mig; thi jeg 
er en syndig Mandit 

En Rædsel er paakommet ham. 

Ja, for saa vidt og paa den Maade er det 
sandt, at Frygt og Rædsel er al Religions Op- 
rindelse. Her ser vi det afbildet ganske tyde- 
ligt. Her er Lyn og her er Torden. Og vi 
kan føje til: Her er Jordskælv. 

Den lille Verden i Simon Peters Bryst ryster 
i sine Grundvolde. Forfængeligheder og Ind- 
bildninger og Luftkasteller styrter sammen; Jord- 
bunden slaar Revner, og Vandene fra Sjælens 
dybe Grund bryder frem. 

Herre! gak ud fra mig! Thi jeg er en syndig 
Mand! 

Simon Peter har følt den store Alvor, den 
hellige Angst og Bæven. Og det saaledes, at 
den vil aldrig forlade ham. 

Og derfor — nu kan han tages i Tjeneste. 

Frygt ikke, Simon, fra nu af skal du fange 
Mennesker! 

Fra nu af er du en af de indviede — en af 
dem, der har staaet Ansigt til Ansigt med den 
levende Gud paa en saadan Maade, at du kan 
bringe Indtrykket videre — Indtrykket af Til- 
værelsens Alvor, af den levende Guds Hellig- 
hed. Nu skal du ikke arbejde forgæves, men 
paa mit Ord udkaste dit Garn og fange Men- 
nesker! 

En lignende Indvielse trænger alle Herrens 
Sendebud til. 

Vi nulevende har stort Arbejde for os. Og 
der er et Ord i denne Evangelietekst, der har 
særlig let ved at give Genklang i vore Sind. 
Det er Simon Peters nedslagne Ord: >Vi har 
arbejdet den ganske Nat og fik intet! c Vi kender 
til forgæves Møje, mislykkede Forsøg — og det 
hvad enten vi tænker paa Arbejdet i Ordets 
Tjeneste med at kalde Sjæle til Guds Rige, eller 
vi tænker paa vort Foretagende at leve et Kri- 
stenliv, at følge Kristus efter. 

I det hele og store maa det vel siges, at det 
er ikke saa ganske lidt af Kraft, der sættes ind 
paa Arbejdet for Guds Rige i vor Tid sammen- 
lignet med tidligere Tider. Men Resultaterne 
staar i et sørgeligt Forhold til Anstrengelserne. 

Og hvad er Grunden? 

Er der for lidt Tro? Ja, det er jo Troen, der 
skal flytte Bjærge. Og vi kan, naar Skal bliver 
sigtet fra Kærne, sikkert nok kaldes lidettroende, 
vi Kristne i vor Tid. Og dog — sammenlignet 
med den foregaaende Tidsperiode kan der tales 
om et Opsving i Trosevne og Trosvarme hos 
Menigheden. 

Men dersom vi nu vil spørge — ikke just 
om Tro, men om Gudsfrygt, stærk og levende 
Gudsfrygt, hvorledes mon da den nuværende 
Kristenhed kan siges at staa i den Henseende? 

Mon vi ogsaa dér har gjort Fremskridt, eller 
har vi maaske snarere mistet noget? Staar vi i 
Gudsfrygt tilbage for tidligere Kristenslægter? 
Og er deri maaske en væsentlig Grund at søge 
til det fattige Resultat af vort aandelige Fiske- 
dræt? 

Se Luther — det var jo ham, der saa stærkt 
talte Troens Sag, hævdede Retfærdiggørelsen af 
Troen, lærte os, at det i det hele er Troen, 
den faste, frejdige Tro, vor Styrke beror paa. 

Men læg Mærke til, at hos Luther fremtræder 
denne glade, barnlige Tro paa Baggrund af en 
stærk Gudsfrygt. Luther havde faaet denne Ind- 
vielse. Gudsrædselen havde grebet ham i hans 
Ungdom og helt overvældet ham. Jeg behøver 
blot at minde om, hvor han rystede og bævede, 
da han som Præst skulde holde sin første Messe, 
og var nær løbet bort fra Alteret. Han kom 
siden til Tro, saa at Trældomsfrygten uddreves. 
Men den ægte Frygt og Bæven, den dybe og 
sande Gudsrædsel blev boende i ham altid. 

Men denne Baggrund for Trosfrejdigheden, 
som bestaar i en dyb og stærk Gudsfrygt, savnes 
ofte i vor Tids saa stærkt fremtrædende » be- 
vidste t Trosliv. Den Art Oplevelse, som Luther 
havde, som Peter havde og Patriarken Jakob, 
den er kun altfor ofte blevet ligesom over- 
sprunget. Og man vil derfor ofte faa et Ind- 
tryk af Selvbehagelighed hos de troende, en 

Morten Pontoppidan: Efterfølgelsen. 9 

Selvbehagelighed, der trænger sig frem trods 
alle deres — iøvrigt ærligt mente — Forsik- 
ringer om, at de anser sig selv for stakkels 
Syndere^ 

Dersom vi opdager saadan Selvbehagelighed 
hos os selv, lad os da ikke undre os over, at 
vi kommer til kort med vore Forehavender — 
at vi frastøder Mennesker i Stedet for at vinde 
dem for Gud, — at vi i det hele er ude af 
Stand til at fylde vor Plads og udrette vor 
Sendelse. 

Og lad os betænke, at hvad der skal faa Selv- 
behageligheden drevet ud, det er den sande og 
levende Gudsfrygt, den, der kom over Simon 
Peter i Baaden. 

Kun til den, der med Peter kan falde ned 
for Jesu Fod og sige: Gud forbarme sig over 
mig syndige Mand! kun til ham lyder det: 
Frygt ikke! Fra nu af skal du ikke arbejde 
forgæves i dit Kald 1 Fra nu af skal du fange 
Mennesker! 

Saa lad nu Herrens Frygt være over eder! 
siger Josafat til Folkets Dommere (2 Krøn. 19,7). 
Og det samme lyder til os idag gennem vor 
Evangelietekst: 

Saa lad nu Herrens Frygt være over eder, I 
Medlemmer af den kristne Menighed, — være 
over eder tidlig og silde, hellig og søgn. 

Tænk altid paa dette, at Herrens Frygt er 



GUDSRÆDSELEN 1 } I 

Visdoms Begyndelse og al virkelig Fromheds 
Begyndelse. 

Tænk paa/ at den første Bøn er »Helliget 
vorde dit Navn« — at det maa være vor første 
Omsorg, at vi bevarer i vort Gudsforhold den 
hellige Alvor, den, der er afbildet i Jesajas Syn 
af Seraferne. De sang i Templet: Hellig, hellig, 
hellig er Herren ! og Dørstolperne skjalv ved de 
raabendes Røst. Og en Rædsel paakom Jesaja: 
Ve mig, jeg forgaar! Men en af Seraferne be- 
rørte hans Læber med en Glød fra Alteret. Og 
nu var Jesaja indviet til at gaa ud i sin Sen- 
delse. 

Lad nu Herrens Frygt være over os, at hans 
Navn maa helliges iblandt os, hans Rige komme, 
hans Vilje ske paa Jorden, som den sker i 
Himmelen. 



Med eller imod 



Men dersom jeg addriver Djævle ved Gads Fin- 
ger, da er jo Gads Rige kommet til eder, Naar 
den stærke bevæbnet vo^r sit PaUads, bliver det, 
han haver, med Fred, Men naar en stærkere end 
han kommer over ham og overvinder ham, da 
borttager han hans falde Rustning, som han for- 
lod sig paa, og uddeler hans Bytte. Hvo, som 
ikke er med mig, er imod mig; og hvo, som ikke 
sanker med mig, adspreder (Lak. u, 20-2).) 



Jesus taler dette til Folket, i hvis Midte han 
staar, og som har været Vidne til hans stærke 
Gerninger. Han vil, at de skal forstaa, hvad det 
er, her gaar for sig. Der ytres saa forskellige 
Meninger derom. Nogle mener, det er Beelzebub, 
der hjælper ham til at uddrive Djævle. De fleste 
véd vel slet ikke, hvad de skal mene. Hvad be- 
tyder dog denne Ytring af Kraft, de er Vidne til? 

Det betyder, siger Jesus, Gudsriget i Anmarch. 
»Dersom jeg uddriver Djævle ved Guds Finger, 

da er jo Guds Rige kommet til eder. c Det 
kæmpende Guds Rige er kommet, det, som vil 
gaa fremad fra Sejr til Sejr. Kampen er begyndt 
mod Guds Fjende og hele hans Hær. Den 
stærke, som bevæbnet vogter sit Pallads, skal 
ikke længer beholde det, han har, med Fred; 
en stærkere er kommen over ham og overvinder 
ham og tager hans fulde Rustning, som han 
forlod sig paa, og uddeler hans Bytte. 

Det betyder Jesu Optræden i Kraft blandt 
Jøderne. 

Og nu her hos os — i vore egne Dage. Ogsaa 
her har »den stærke« sit »Pallads«, som han 
væbnet vogter. Han har gjort sig Bytte. Han 
har sit Bytte godt fast i sine Kløer. Han har 
bygget en Borg op om det, og bevæbnet vog- 
ter han det, at han kan beholde det i Fred. 

Ja vist — Fred hviler over Land og By. Folk 
sover og staar op og gaar til deres Arbejde og 
indtager deres Maaltider og har deres Adspre- 
delser, og Livet gaar sin daglige Gang. Men 
Menneskene holder ikke rigtig af hinanden, og 
er ikke rigtig glade ved hinanden — elsker ikke 
deres Gud, tjener ham ikke, priser ham ikke, 
hverken i Ord eller Gerning — tænker under- 
tiden paa, at de skulde gøre det, men det bli- 
ver ikke til noget. Thi der er en Magt over 
dem, som holder dem nede, — som lægger sin 
isnende Haand paa deres Hjerter, lammer deres 

Bestræbelser, forkrøbler hele deres Tilværelse. 
Og saaledes vedbliver det at gaa, Dag efter Dag, 
Aar efter Aar. 

Det er den stærke, der har faaet dem under 
sig. Væbnet vogter han sit Pallads, at det, han 
har, kan blive med Fred. 

Tys! Forstyr ikke! Lad Sjælene ikke foruro- 
liges — ikke vaagne til Bevidsthed — ikke 
begynde at slide i deres Lænker! 

Tys! forstyr ikke Freden! 

Vcd?net vogter han sit Pallads. I fuld Rust- 
ning. Han har Midler at bringe i Anvendelse, 
dersom man ikke vil agte paa hans »Tys, tys! c 
Han slaar fra sig, og han slaar haardt. 

Det var Jesus, der talte om denne stærke, 
denne væbnede, der slaar fra sig. Jesus talte 
her ud af sit eget Indtryk og sin egen Erfaring. 
Og vi maa nok spørge: De rent haandgribelige 
Midler, der blev bragt i Anvendelse mod Jesus: 
Næveslag, Svøbeslag, Nagler, Spyd — hvem førte 
vel egentlig disse Vaaben.? Kan nogen forklare 
en saadan Adfærd mod ham anderledes, end at 
det var en anden og større Magt end Menne- 
skenes, der her udøste sit Raseri? 

Ja, han har Vaaben og Redskaber, den stærke. 
Dersom han ikke havde andet end rent aande- 
lige Magtmidler at stille paa Benene, var Kri- 
gen imod ham ikke saa farlig. Men han slaar, 
hvor det kan mærkes, rammer sin Mand paa 

hans timelige Velvære, om muligt paa selve hans 
Krop. Derfor er det en egen Sag at give sig i 
Kast med ham, og de fleste indlader sig 
ikke ret gerne paa at forstyrre Freden i hans 
Pallads. Den Krig holder de sig helst uden- 
for. De tænker som saa: Lad den gode Sag 
vinde Sejr, men lad mig blot ikke brænde mine 
Fingre! Jeg for mit Vedkommende er et frede- 
ligt Menneske, der er til Sinds at tage Verden, 
som den nu engang er, og finde mig roligt og 
gudhengivent i, at den er fuld af Uretfærdig- 
hed. Jeg vilde jo nødig give ligefrem Bidrag til 
Uretfærdigheden; jeg haaber ikke, at min Til- 
stedeværelse i Verden skulde hjælpe til at gøre 
den værre, end den var i Forvejen. Men at jeg 
skulde bidrage til at gøre den bedre, den For- 
dring stiller jeg ikke til mig selv. Imod Guds 
Rige vil jeg paa ingen Maade stille mig. Men 
saadan egentlig med, for Alvor med i det kæm- 
pende Guds Rige, nej, det ligger mig for højt. 
En saa alvorlig Retning giver jeg ikke mit Liv. 

Mod denne Maade at tage Tingene paa ven- 
der Jesus sig med stor Kraft og siger: »Hvem, 
der ikke er med mig, er imod mig, og hvem 
der ikke sanker med mig, adspreder. c 

Med andre Ord: Hvem der ikke hjælper til 
at gøre Verden bedre, han hjælper til at gøre 
den værre. Hvem der ikke er med til at fremme 

Guds Rige, han er med til at befæste Satans 
Rige. 

la, i Virkeligheden er det Satans store og 
stærke Fæstning her i Verden: alle de brave 
og elskelige Mennesker, der er bange for at 
vække Anstød og derfor ikke tager aabent Parti 
for, hvad de i deres Hjerter erkender for Sand- 
hed og Ret. De er foTy men ikke med — for 
Sagen inde i deres Hjerte, men ikke med, hvor 
der strides for den. De har det her indvendigt, 
men de siger ingenting, for de vil ikke lægge 
sig ud med nogen. Deres Mund er forseglet af 
Menneskefrygt. Dersom de et Øjeblik tænker 
paa at sige frem deres oprigtige Mening og 
aabent bekende sig som Tilhængere af den eller 
den Sag, som har den herskende Stemning imod 
sig, — ja, saa kan de ikke komme over det- 
Det er, som om der sad en stærk en og lagde 
sin Finger paa deres Bryst og tvang dem til 
Tavshed. 

Det er den stumme Djævel, den, som Jesus 
driver ud. 

Jesus er en Fjende af saadan Stumhed. Jesus 
forlanger ikke, at hans Disciple og Efterfølgere 
skal sige saa overmaade meget. Men de skal 
sige noget De skal bekende sig til det, de tror 
paa. De skal tage aabent Parti for Sandhed 
mod Løgn, for Retfærdighed mod Uretfærdig- 
hed, for Gud mod Satan. 

»Hvo som ikke er med mig, er imod mig. c 
Det vil sige: Her er ingen Plads midt imellem. 
I denne Krig er der intet, der hedder at være 
neutral. Derfor: Du, som staarved Siden af og 
ser til, træfen Afgørelse, kom til en Beslutning! 

»Dersom jeg uddriver Djævle ved Guds Fin- 
ger,« siger Jesus, »da er jo Guds Rige kommet 
til eder.« Det betyder Jesu Optræden iblandt 
os, at en Fane er rejst her, det kæmpende Guds 
Riges Fane. 

Dersom Kampen for og imod Kristus kun var 
Kampen om en Anskuelse, en Lære, en Filo- 
sofi, da kunde det være berettiget at sige: Lad 
dem strides derom, som har Forstand derpaa, 
jeg holder mig udenfor. Men dersom det er 
Guds Rige, der er kommen til os, dersom Jesu 
Kristi Sag er det kæmpende Guds Riges Sag, 
da er det ikke de lærdes eller de specielt inter- 
esseredes, men din og min og alle Menneskers 
Livssag, det drejer sig om, og da duer det ikke 
at tilbringe sit Liv i Vankelmod og lade Tiden 
gaa hen uden at faa taget sit Parti. 

Du føler dig maaske endnu ikke tilstrækkelig 
overbevist om Kristi Evangeliums Sandhed til 
at kunne tage aabent og afgjort Parti for den. Du 
trænger til først at faa flernet nogle Tvivl. Du 
vil først se Evangeliet stærkere lægge sin Sand- 
hed for Dagen gennem Aands og Krafts Bevis- 

ning. Og indtil videre vil du da indtage en iagt- 
tagende og afventende Holdning. 

Saaledes var det, Gamaliel i sin Tid stillede 
sig. Denne Lovlærer, »højt agtet af alt Folket, c 
synes at have haft et Øjeblik, hvor han følte 
Aandens Dragelse, og hvor han stod foran en 
aaben Dør til en betydningsfuld Deltagelse i 
Guds Riges Kamp ved Apostlenes Side. Men 
Gamaliel valgte den afventende Holdning og 
anbefalede det jødiske Raad det samme: »Hold 
jer fra disse Mennesker og lad dem sejle deres 
egen Sø, for, er dette Forehavende eller denne 
Gerning kun Menneskeværk, saa falder det nok 
fra hinanden, er det derimod fra Gud, saa kan 
I ikke faa det bort; — at I dog ikke skal gribes 
i at stride mod Gud selv!« (Ap. Gern. 5.)*) 

Det var et meget klogt Raad. Men det er 
ikke nok at være klog. Der er Lejligheder, hvor 
det gælder om at være resolut. Vi hører ikke, 
at Gamaliel fik noget ud af sin Venten. Det 
meldes ikke, at han siden kom og sagde: Nu 
er jeg kommen til fuld Erkendelse af Evange- 
liets Sandhed, og nu slutter jeg mig til den 
stridende Menighed. Nej, alt tyder paa^ at Lej- 
ligheden for stedse er flygtet fra ham. Tiden og 
Udviklingen har gaaet sin Gang og har ladet 



♦) Axel Sørensens Oversættelse. 

Gamaliel tilbage. Som en afventende Tilskuer 
er han formodentlig gaaet i sin Grav. 

Det vil sige som en Modstander — faktisk 
som en Modstander. Hvor forsigtig han end var, 
hvor bange han var for at »komme i Strid mod 
Gud selv,€ har Gamaliel dog ikke undgaaet at 
maatte tælles blandt dem, der stod Kristus imod. 

Nu kunde nogen sige: Ja, sætter vi os til- 
bage i hin længst forsvundne Tid, da maatte 
man rigtignok ønske, at man i Gamaliels Sted 
havde valgt at stille sig ved de forfulgte Apost- 
les Side med en aaben og afgjort Bekendelse 
til Kristus. Men da var Kristendommen ogsaa 
noget andet end nu. Da var der Liv, Bevægelse, 
Fremtid i den, da var den just det kæmpende 
Guds Rige, der gik sin Sejersgang over Jorden. 
Men nu, hvor er nu Apostlene, hvor er Tros- 
heltene, Martyrerne, hvor er den aandelige 
Kæmpekraft? Kan nogen forlange, at jeg i vor 
Tids spagfærdige Bekendere af Kristus skal er- 
kende den Hær, der kæmper Gudsrigets Kamp 
under Himlens eget store Banner, hvori der 
staar skrevet: Hvo, som ikke er med mig, er 
imod mig. 

Jeg vil dertil svare: Véd du et andet Sted, 
hvor Banneret vajer, hvor Krigen føres, hvor 
det kæmpende Guds Rige samler sine Skarer 
og fører dem i Ilden, — et andet Sted end den 
kristne Menighed, vel, det skal ikke komme os 

imellem; det kan vi altid tale nærmere med 
hinanden om. Véd du et saadant Sted, da skynd 
dig derhen, og lad blot ikke din kostbare Leve- 
tid hengaa, uden at du faar brugt den til at 
arbejde med paa det højeste Formaal. 

Kom blot ud af din Passivitet. Den skikke* 
lige Passivitet, der ellers gaar og gælder for saa 
stor en Dyd, den er det, Jesus ikke kan for- 
drage. Han tilsteder ikke hos sine Efterfølgere 
det, der i Militærsproget kaldes at være »uden- 
for aktiv Tjeneste.« Kristi Efterfølgelse er Ak- 
tivitet — i meget forskellig Form, stundom 
maaske kun i Form af at bære Kors, men altid 
Aktivitet, paa Sygelejet og paa Dødssengen endnu 
Aktivitet til Fremme af det store Formaal : Guds 
Ære. 



Jesus og Mammon. 



Og han begærede at mættes med de Smider, 
som faldi af den riges Bord, (Ijik. 16,21). 



Jjet er Synd, at den fattige Mand skal ligge 
for den riges Dør og slikke sig om Munden 
efter de Smuler, der falder fra hans Bord. 

Det er en Skam, at et Menneske, skabt i 
Guds Billede, har faaet Plads i Gadesnavset 
sammen med Hundene. Det er ikke til Men- 
neskehedens og til Skaberens Ære. Det er af 
den Slags Ting, der kunde faa Gud til atter at 
fortryde, at han har skabt Menneskene, og atter 
at sende en Syndflod for at afv^aske Skammen. 

Det er en blodig Uretfærdighed dette, at af 
to, som er hinandens Medmennesker, lever den 
ene som en Stodder, den anden som en over- 
daadig Herre; den ene i Purpur, den anden i 
Pjalter; den ene hver Dag herlig og i Glæde, 
den anden — lige ved Siden af — Dag ud og 
Dag ind i den samme haabløse Elendighed. 

Det er noget, som aldeles ikke kan gaa an. 
Det er rent fortvivlende galt. Det maa gøres om. 

Og vi hører da ogsaa, at det bliver gjort om. 

»Det begav sig, at den fattige døde ... og 
den rige døde ogsaa . . .< 

Se, nu er det gjort om; »nu trøstes han, og 
du pines€. 

Det vil sige saa meget som, at der er noget 
til, som hedder Guds Retfærdighed. 

Om ikke paa Jorden, saa et andet Sted. 

Men ogsaa her paa Jorden, nemlig for saa 
vidt Menneskene vil stille sig som Tjenere og 
Redskaber for den — vil gaa ind paa at lade 
Guds Vilje ske paa Jorden, ligesom den sker i 
Himlene. 

Ogsaa paa Jorden vil Gud have sin Retfær- 
dighed frem, men kun gennem os Mennesker. 
Dersom vi er tilfredse med Tilstandene eller 
dog slaar os til Ro i dem, ja saa bliver de ikke 
ændrede. 

Lader vi den fattige ligge, saa bliver han 
liggende. Gud sender ikke Engle at bære ham 
hen — ikke saa længe han er her i Verden. 
Thi her er det os, der skal være Guds Engle. 
Vel sandt, vi kan paaregne Hjælp og Haands- 
rækning fra usynlige Magter til at udføre Guds 
Værk; men vi maa selv begynde, selv ville, 
selv tage fat. 

Det er da ogsaa sket tidt og ofte, siden Je- 

SUS fortalte denne Lignelse, at kærlige Menne- 
sker har forenet sig og taget den stakkels La- 
zarus op og baaret ham hen — om ikke i 
Abrahams Skød, saa paa et Hospital. 

Dette er rigtig god Englegerning og har Guds 
Velbehag. Men mon saa Gud dermed er for- 
nøjet, hans Retfærdighed fyldestgjort? 

Nej. Det er meget godt, at jeg tager min 
Broder ind i Huset, naar han er gaaet i Hun- 
dene. Men bedre var det, om jeg viste mig 
som hans Broder i Tide, inden det var kommen 
saa vidt. 

Her gælder den Regel, at Forebyggelse er 
bedre end Helbredelse. 

Bedre end at bøde paa de onde Frugter af 
Fattigdommens Træ er det at rykke selve 
Træet op. 

Dette er Guds Retfærdigheds Krav. 

Men — indvender man — dette om Fattig- 
domsondets Udryddelse kan jo paa denne Jord 
aldrig blive andet end en skøn Drøm. Siger 
Jesus ikke selv: De fattige vil I altid have hos 
eder! og bekræfter ikke den sunde Fornuft, at 
der altid maa blive nogle, som man maa tage 
sig af, fordi de ikke kan klare sig selv? 

Jo ganske vist. Ogsaa nu findes der selv i 
de højeste og fornemste Klasser saadanne, som 
maa underholdes af deres Slægtninge og Stands- 
fæller, fordi de — selvforskyldt eller uforskyldt 

— er blevne erhvervsudygtige. Paa lignende 
Maade vil vi sikkert altid, saa længe Jorden 
staar, have fattige iblandt os. 

Men en besiddelsesløs Klasse, en Underklasse, 
hvis Medlemmer saa at sige fra Fødselen er 
dømt til at trælle for Overklassen uden engang 
at have det tarveligste Livsophold sikret, det 
er den Ting, vi her taler om, den Ting, der er 
en Synd og en Skam, den Ting, som ikke maa 
være. 

Guds Retfærdighed taaler det ikke. Og der- 
som Gud er en Mand, man skal regne med, 
kan man ogsaa forlade sig paa, at det faar ikke 
Lov til at gaa i Længden. 

Men maaske er det somme Folks Mening, at 
Gud ikke paa den Maade kan tages alvorlig« 
Gud er en, man synger Salmer om og »tror 
paa< ; men man regner ikke med ham, naar det 
kommer til Stykket. 

Man har maaske ikke afskaffet Gud; paa 
ingen Maade; men man har sat ham paa Af- 
tægt, givet ham et Omraade, det indvortes, det 
»aandelige«, som man kalder det; dér gælder 
han noget, dér hersker han. Og saa i det hin- 
sides — ved Verdens Ende; der skal Gud og 
hans Vilje og hans Retfærdighed komme til 
Gyldighed. Men her, i denne Verden, i Virke- 
lighedens Rige, her hersker nu engang andre 
Magter. Her gælder en Nødvendighed, som 



JESUS OG MAMMON 1 45 

man faar bøje sig for. Her maa være en Over- 
klasse og en Underklasse. Den økonomiske 
Ordning, som medfører, at et Mindretal kan 
svælge i Luksus paa det store Flertals Bekost- 
ning, stemmer maaske ikke med den højere Ret- 
færdighed ; men den staar ikke desto mindre fast 
som Samfundslivets urokkelige Grundvold, og 
det vil være taabeligt at tænke paa at omstøde 
den. 

Saaledes lyder Talen, ogsaa fra dem, der be- 
kender sig til Gud. De »bekender sige til Jesu 
Kristi Gud og Fader, samtidig med at de regner 
med Mammon, anerkender Mammon. Thi hvad 
er hele denne Tale om den uundgaaelige Nød- 
vendighed andet end et Knæfald for Mammon som 
Verdens Herre? 

De gamle Profeter i Israel havde en anden 
Tro. For dem gjaldt ingen uretfærdig og umen- 
neskelig Nødvendighed; de anerkendte kun een 
Nødvendighed: den levende Gud. Og de spaa- 
ede kækt om den Tid, da Ulven og Lammet 
skulde græsse ved hinandens Side, og da hele 
Jorden skulde være fuld af Guds Retfærdighed. 

De gamle Profeter var Guds Mænd og derfor 
noget andet og mere end blot Kirkemænd. De 
talte ingenlunde blot om det indre Liv, men 
sandelig ogsaa om Samfundsforholdene. 

Engang, da Jerusalems Indbyggere mylrer i 
Kirke paa en Festdag, staar en Mand i Kirke- 

Morten Pontoppidan: Efterfølgelsen. lo 

døren og taler til dem. Gaa hjem! siger han. 
Læg jer efter at øve Retfærdighed! kom de 
undertrykte til Hjælp! skaf faderløse deres Ret! 
før Enkernes Sag! Og kom saa igen! Saa kan 
vi tale videre sammen, siger Herren! (Jes. i) 

Det er Profeten Jesaja, der saaledes staar og 
protesterer imod, at det, der foregaar i Kirken 
og i Lønkamret, skulde være den egentlige Guds- 
tjeneste. Nej, virkelig at tjene Gud, det er at 
øve Retfærdighed, skaffe Retfærdighed, træde i 
Skranken for de undertrykte. 

Jesus er Profeternes Arvtager. Hvordan han 
ser paa den Ting, der hedder Gudstjeneste, 
kommer frem i et Ord som dette: Gaa først 
hen og forlig dig med din Broder, saa kan du 
bagefter gaa i Kirke! Eller: Du Præst og du 
Levit, gaa først hen og tag din Næste op og 
forbind hans Saar og før ham til Herberget og 
faa ham lagt i Seng — saa kan I bagefter gaa 
hen og forrette Kirketjenesten. 

Jesus var ikke i første Række Kirkemand og 
Lønkammermand. Han var i første Række — 
ja Verdensmand. Han stred for Verdensherre- 
dømmet. Han vilde, at Jorden skulde være 
Guds, ikke Mammons. 

For sit Vedkommende bøjede han aldrig Knæ 
for Mammon. Men han stod til sin Død op- 
rejst som Mammons erklærede og uforsonlige 
Modstander. 

Det samme forlanger han af sine Efterfølgere. 
De skal gøre sig det klart, at her er et Valg at 
træffe imellem to Herrer, der ikke kan tjenes 
samtidig. Jesu Efterfølger maa træde ind for 
Gud og mod Mammon. Han kan ikke bøje sig 
for den ene om Søndagen og staa med Hatten 
i Haanden for den anden om Mandagen. Han 
kan ikke hylde eet Princip i sit Menigheds- og 
Lønkammerliv og være med til at opretholde 
det modsatte Princip i det almindelige Sam- 
fundsliv. 

Jesus kan nok tage sine Venner med sig ind 
i sit Lønkammer eller op paa Bjærget, hvor han 
beder, men kun for derfra at sende dem styr- 
kede ud iblandt Menneskene, ud at forkynde 
Næstekærlighed og Broderskab, ud at rejse Ind- 
sigelse mod Uretfærdighed, ud at træde Kong 
Mammon under Øjne paa det Omraade, hvor han 
med Virkning kan angribes: det materielle Om- 
raade. Dér er det, han har sat sig fast, og det 
vilde han gerne have anerkendt som sin Inter- 
essesfære, medens han saa paa sin Side er villig 
til at lade Guds Mænd uforstyrrede paa det 
lønkammer-kirkelige Omraade. Kunde dette 
Arrangement blot blive vedtaget og opretholdt 
— og der er adskillige Kirkemænd, der ivrigt 
anstrenger sig for at opretholde det — , saa 
vilde der være lige saa liden Udsigt til Krig 

10* 

mellem de to Parter som mellem en Sømagt 
og en Landmagt, en Elefant og en Hvalfisk. 

Men en saadan Ordning vil Jesus ikke vide 
af at sige. Jesus er Mammons Dødsfjende, og 
han vil have ham opsøgt og bekæmpet paa det 
Omraade, der er hans Operationsfelt, og hvor 
man virkelig kan komme ham paa Livet: det 
praktisk sociale Omraade. Dér tog Jesus Op- 
stilling, naar han talte om Fattigdom og Rig- 
dom. Han tænkte ingenlunde altid derved paa 
de aandelig fattige og aandelig velhavende; men 
han sigtede til det sociale Modsætningsforhold 
og tog afgjort Parti for de fattige. I saa Hen- 
seende maa hans Disciple følge ham efter. Og 
naar saa mange af dem benægter dette og hen- 
holder sig til, at »hans Rige er ikke af denne 
Verden« og hvad andre Ord de kan finde at 
anføre til Forsvar for en blot indvortes Kriste- 
lighed, da skal de tage sig i Agt, at ikke saa- 
danne Ord blot bliver et Skalkeskjul for deres 
Uvilje mod at fornægte sig selv og tage Korset 
op. Thi det er jo givet, at skal nogen blive 
Martyr i vore Dage, saa skal det ikke være paa 
Grund af hans rent aandelig-filosofisk-religiøse 
Holdning, men paa Grund af hans praktisk-so- 
ciale fra et Mammons-Synspunkt set omstyrtende 
Tendenser. 

Kristi Efterfølgelse er ikke Indtræden for 
nogen særlig social Teori. Kristi Efterfølgelse 

er en Fart, en Bevægelse i Retning af at elske 
og tjene Gud og Næsten med et glad Hjerte 
efter Jesu Eksempel, og da blandt andet — eller 
skal vi sige først og fremmest — tjene og hjælpe 
til, at Jorden kan blive Guds og ikke Mammons. 

Jorden fra Ende til anden. Det er Verdens- 
herredømmet, det gælder. Og det gennemføres 
aldrig ved blot at fange Sjæle ind i Kirken og 
saa om Hverdagen slippe dem ud igen i Sam- 
fundsforhold, som er gennemsyrede af Mammons 
Aand. Skal Riget blive Guds, maa Samfunds- 
forholdene blive Guds. Det har Israels Profeter 
vidst, og det har Jesus vidst. Det er Guds Tje- 
nere i vor Tid atter i Færd med at faa Øjet 
op for. 

Jorden, denne Klode fra Nordpol til Syd- 
pol, den er det, vi har faaet som Stof at ar- 
bejde i. Her er det, vi skal arbejde noget frem 
og faa Tingene til at tage en saadan Skikkelse, 
at det kan tjene Gud til Ære og være overens- 
stemmende med hans Vilje — at han ikke igen 
skal fristes til at fortryde, at han har skabt hele 
denne jordiske Verden. 

Og kan vi Medlemmer af den kristne Menig- 
hed ret vinde Interesse for de ydre sociale For- 
hold, da vil dette virke som en Afleder for den 
megen Surhed i Sindene, der har faaet Lejlig- 
hed til at samle sig netop paa Grund af alt for 
megen »Inderlighed«, d. v. s. Selvoptagethed og 

Beskæftigelse med det private Sjæleliv. Stille- 
staaende Vand maa blive surt. Men lad os 
komme i Fart mod vore store Maal. Lad os 
følge vor Herre og Mester i Krigen. Da vil vi 
ogsaa lære at staa Skulder mod Skulder og føle 
os som eet. Da vil vi forstaa, at her er ikke 
Tid til at ligge i Haarene paa hinanden ind- 
byrdes. Ansigt til Ansigt med den store Op- 
gave vil vi lære at pakke sammen med de uende- 
lige Stridigheder om Kejserens Skæg — eller i 
hvert Fald ophøre at føre dem med hadefuld 
Lidenskab. 

Det er dette, Jesus beder om i den ypperste- 
præstelige Bøn: »At de maa alle være eet,< 
beder han. Det er Grundlaget for det hele, 
Betingelsen for, at Verden skal komme til at 
tro paa ham. 

»At de maa være eetc — at de maa forstaa 
at øve Selvfornægtelse, underordne det person- 
lige under det fælles, overholde Subordinationen 
— forstaa at marchere særskilt og slaa samlet 

Ja — at de maa være eet paa Slagets Dag! 



Guds Frihed, 



Vejret blæser, hvorhen det vil, og du hører dets 
Susen; men du ved ikke, hvorfra det kommer, og 
hvor det farer hen; sadledes er det med hver, som 
er født af Aanden (Joh. j,8). 



Naar Jesus underviser, er der to Bøger, han 
slaar op i. Den ene er Bibelen — det gamle 
Testamente; den bruger han især, naar han 
prædiker i Kirken — eller Synagogen som det 
dengang hed. Derom læser vi f. Eks. hos Lukas 
i det 4de: »Da han slog Bogen op, fandt han 
det Sted, hvor der staar skrevet: Herrens Aand 
er over mig, derfor salvede han mig, o. s. v.c 

Men ellers er det sædvanlig en anden Bog, 
han studerer med sine Disciple, en, han selv 
er meget bevandret i: Naturens Bog. Han læser 
med dem om Vintræet, om Sennepskornet, om 
Himlens Fugle og Markens Liljer. Og her ser 
vi ham nu atter slaa op i Naturens Bog og tale 

med Nikodemus om Vejret, der blæser hvor- 
hen det vil. 

Han læser ikke Bibelen med Nikodemus. Nej, 
thi den Bog har Nikodemus tærsket tilstrække- 
lig igennem. Han er vant til at bruge den som 
et Rustkammer til Afgørelse af lærde Strids- 
spørgsmaal. Han kan ikke slaa den op, uden at 
der staar ham en Sky for Øjnene af kirkelige 
Fordomme. 

Naar det gælder om at faa Nikodemus til at 
»se Guds Rige«, da er det bedst at gaa helt 
bort fra det bibelske og kirkelige ud til det 
naturlige. 

Om Nikodemus dog ikke dér skulde være i 
Stand til at »se« noget, »høre« noget. 

»Du hører Vindens Susen«. Det er en Op- 
fordring til ham om at give Agt — lukke sine 
Sanser og sit Sind op dér, hvor han sidder. 
Der kan altid være et og andet at iagttage, selv 
om Natten i Stilheden og Mørket. Ja netop i 
Nattestilheden, naar Menneskene tier, kan Gud 
tale til den, der har Ører at høre med. Du 
hører det suse i Poplerne her udenfor, Niko- 
demus. Det er Nattevinden, der gaar hen over 
os og alle dem, der sover rundt om os, suser 
gennem Løvet levende og frisk, ligesom for at 
vise, at Vorherre er vaagen. 

Og læg nu engang Mærke til, hvor /r/Y Vinden 
blæser. Hvorhen den vil, blæser den — skal ikke 

have at vide af jer skriftkloge eller Præsterne, 
hvordan den maa blæse. I har eders Kirker, 
eders Partier, eders »Retningert. Men Vinden 
blæser i alle mulige Retninger, ganske som den 
selv vil. Falder det den ind at blæse op til en 
rigtig Storm, saa vælter den Husene for Jøder 
lige saa vel som for Hedninger. Vinden gør ingen 
Forskel, lige saa lidt som Solen, der opgaar 
over onde og gode, eller Regnen, der falder paa 
retfærdige og uretfærdige. 

Det er Gud, der »lader sin Sol opgaa«. Ja, 
og det er ogsaa Gud, der lader sit Vejr blæse. 
Dette er Jesu Betragtning af Sagen. Han opfatter 
i saadanne Ting den levende Guds levende Virk- 
ning. 

Solskin og Regn og Blæst er Guds Virkning 
— rigtignok kun paa det forholdsvis lavere — 
Naturens — Omraade. Men ligesom en levende 
Hund er mere værd end en død Løve, saaledes 
kan det være af større Værdi at komme i sjæle- 
lig Berøring med Guds levende Virkninger i 
Naturen end at sysle med de bibelske Vidnes- 
byrd om hans forhenværende Virkninger i Men- 
neskeverdenen. Af dette Bibelstof kan man danne 
sig et Tankebillede af Gud, en Lære, en Tro, 
eller hvad man vil kalde det. Og et saadant 
Tankebillede havde Nikodemus; han havde ar- 
bejdet paa det og udpenslet det lige fra sin 
Ungdom. Og han var naaet til at blive en 

»Lærer i Israel c. Men Guds Rige var han ikke 
naaet til at se. Skulde dette times ham, ja saa 
maatte der noget stort og mærkværdigt til. Saa 
maatte Nikodemus gøre den vanskelige Over- 
gang fra at have et Lærebegreb om Gud til at 
have Gud selv — eller dog have en Berøring 
med Gud selv i levende Virkelighed. 

Derfor, Nikodemus! vi vil ikke slaa op i de 
gamle Bøger, men lukke vor Sans op og mærke, 
hvad der foregaar omkring os, just nu, aller- 
nærmest. Hør paa Vinden, Nikodemus, hvor frit 
den suser — hvorhen den selv vil — uden at 
gøre noget Menneske Regnskab for, hvorfra den 
kommer eller hvor den farer hen. Hør paa 
Vinden og fornem Guds fri Aandepust, lige frit 
i Naturens og i Sjælenes Rige. I Lærere i Is- 
rael har jo aldrig tænkt paa at lægge Tøjle paa 
Nordenvinden. Men hvor kan I da tænke paa 
at ville regulere Guds levendegørende Aands 
Virkninger gennem eders kirkelige Institutioner. 
Vel er det sandt, at Gud er traadt eder nær, — 
at I er hans udvalgte Folk. Men gaa dog ikke 
hen og tro, at I har faaet den levende Gud inde- 
spærret i eders Tempel og eders Synagoger. 
Nej sandelig, han gaar hvorhen han vil og vel- 
signer hvem han vil. Aldrig har han tænkt paa 
at være blot Jødernes Gud og ikke tillige Hed- 
ningernes Gud. Aldrig gaar han ind paa at blive 
en Kirkegud og ikke en Verdensgud. 

Dette er, hvad Nikodemus maa lære at for- 
staa. Og det er netop det samme, som maa gaa 
op for os, der tilhører den kristne Kirke og 
Menighed, dersom vi skal begynde at se Guds 
Rige. 

Vi maa bort fra at tro, at vi har faaet den 
levende Gud indespærret i vor Kirke og Menig- 
hed. 

Lad os elske og ære Kirken, »det gamle 
Huse, Stedet, hvor Ordet lyder og Sakramen- 
terne forvaltes. I Stilheden dér har vi virkelig 
saa mangen god Gang mødt vor Gud og taget 
hans Velsignelse med os hjem. Ja, stille Andagt 
er et Hjælpemiddel for Livet, men er ikke Livet. 
Lad os derfor ikke komme ind paa at betragte 
Andagtsstedet som det eneste eller egentlige 
Sted, hvor man har med Gud at gøre. Og lad 
os ikke tro, at de, vi kan holde Andagt med, 
er de eneste, vi har Gud tilfælles med. 

Nej, har vi siddet for længe derinde og hørt 
paa Orgelets Brusen, saa lad os gaa lidt ud 
og lytte til Vindens Susen og forstaa, at vi har 
Gud sammen med alle over den hele Verden, 
hos hvem en Gnist af hans hellige Flamme luer. 

Vor Gud er den store Gud — netop i den 
Forstand, at alle smaalige Adskillelser og Ind- 
delinger gælder ikke for ham. Vor Gud er Ver- 
densudviklingens Gud, Kulturfremskridtets Gud; 
hans Aandepust er den drivende Kraft i al Værk- 

flid, alt Handelssamkvem, alt Fremskridt i Kun- 
ster og Videnskaber. Ikke blot i den højtidelige 
Orgelmusik spores Pustet af Guds Aand, men 
i al Musik, ogsaa i de gjaldende Horn og i de 
legende Fløjtetoner. Ikke blot Beethoven og Bach, 
men ogsaa Bellmann og Strauss er gudbeaan- 
dede i deres smaa Mesterværker. Gud er ikke 
blot Graadens, men ogsaa Latterens, ikke blot 
den hellige Alvors, men ogsaa den beaandede 
Lystigheds Gud. Hans Aand er i det altsammen, 
— hvad enten den nu har faaet Lov dertil af 
Præsterne eller ikke. Den tager sig Lov. Den 
spørger slet ikke — den gaar hvorhen den vil, 
og den aander paa hvem den vil — paa Figen- 
træ og paa Tornebusk. Og naar Guds Aande- 
pust har berørt den, staar den fattige Tome- 
busk med Blomster. 



Materialisme. 



Der var et Menneske^ som gjorde en stor Nad- 
ver og bød mange (Luk, 14,16). 



En stor Nadver — et stort Gæstebud, med 
dækkede Borde, med Blomsterguirlander, med 
Musik. Ja, Musik hører med til et stort Gæste- 
bud. Naar det hedder: »nu er alle Ting be- 
redte! c da er deri indbefattet Musikanterne med 
deres Instrumenter. De sidder allerede og stem- 
mer dem. Der er alt hvad der skal være, blot 
Gæsterne vil være saa gode at komme. 

Og hvad er nu den store Nadver? Det er 
Tilværelsen, Livet, saaledes som den gode Gud 
ved Jesus Kristus indbyder Menneskene til at 
leve det. 

Ikke Livet som det sædvanlig er. Ak nej, 
skulde det afbildes, blev det ikke en Gildessal; 
snarere en Tvangsarbejdsanstalt eller et Syge- 
hus, eller i hvert Fald ikke noget med Musik 
til. Saadan som det er gaaet, er det blevet en 

altfor alvorlig Ting at leve Livet, meget mindre 
lystig, end Meningen var. Og den stakkels Lystig- 
hed, der stilles paa Benene, er ofte allermest 
til at græde over. 

Men derfor udgaar Kaldet fra Gud: Kom til 
min Nadver! Se, alle Ting er beredt! Der mang- 
ler intet andet end Gæsternes Ankomst! 

Kom til min Nadver! Det vil sige: Kom og 
lev! Kom og glæd jer ved Livet! Kom og nyd 
Livets gode Ting! 

Ja, de aandelige Ting, mener du vel! 

Nej, ogsaa de legemlige og timelige Ting. 
Det »materielle« kalder man det sædvanlig. Og 
man er vant til at høre det nævne med en vis 
Ringeagt — som noget, der slet ikke har Lov 
at komme i Betragtning ved Siden af det aande- 
lige. I Guds Rige er det de aandelige Goder, 
man skal smage og nyde. Og dersom man griber 
sig i at have Smag for materielle Nydelser, an- 
klager man sig selv derfor og regner det for 
Synd. 

Saadan er Tankegangen almindeligvis inden- 
for Kristenheden. Men vi lærer jo dog, at Gud 
har skabt baade det materielle og det aandelige 
og sammenføjet det i Mennesket som Legeme 
og Sjæl. Og hvad Gud har sammenføjet, skal 
Mennesker ikke adskille. 

Det forsøgte Munkene paa. De vilde adskille 
hvad der hører sammen. De vilde holde Nadver 

paa det aandelige alene, og det materielle maatte 
for dem slet ikke gælde. At spise og drikke og 
sove var jo beklageligvis en Nødvendighed ; men 
man vilde kun gøre denne Nødvendighed de 
mindst mulige Indrømmelser. Dersom Maden 
smagte for godt, strøede man Aske paa den. 

Nu, det samme vilde jeg anbefale enhver at 
gøre, dersom han var ifærd med at blive en 
Træl af sin Bug. Og man kan meget godt af 
de fromme Munke lære Selvbeherskelse overfor 
de materielle Nydelser. Men at fornægte og for- 
agte det materielle, at betragte det som værdi- 
løst eller endog i sig selv syndigt, det gaar ikke; 
det hævner sig — saadan som netop Munkenes 
og Klostrenes Historie paa afskrækkende Maade 
udviser. De byggede deres tykke Klostermure 
til at holde det materielle ude; indenfor Fæst- 
ningen maatte det saa godt som ikke eksistere 
og aldeles intet gælde. Og hvad hjalp saa til- 
sidst alle de kæmpemæssige Anstrengelser, hele 
den tapre Forsvarskamp.? Den banlyste Sanse- 
lighed, der ikke maatte komme gennem Murene, 
skød op gennem Gulvet. Da Munkene havde 
fornægtet den i dens sunde og naturlige Form, 
indfandt den sig iblandt dem i sin udskejende 
og unaturlige Form. De lade Buge i Klostrene 
og deres hemmelige Udsvævelser blev et Ord- 
sprog for Verden. 

Dette Nederlag maatte komme, ikke blot fordi 

Munkene var svage Mennesker, men fordi de 
havde forsøgt sig med det ugørlige: at adskille 
hvad Gud har sammenføjet. 

Det vil vi ikke ind paa mere. Vi vil ikke for- 
søge at gøre os selv mere aandelige end vi er 
skabt til at blive. Vi vil — ligesom Morten 
Luther — glæde os over et godt Glas Eimbecker- 
01, eller, dersom vi ikke er Øldrikkere, saa over 
hvad andet der læsker og smager og gør godt 
ind til Marv og Ben. Vi vil ikke blot tillade os 
en og anden materiel Nydelse som en stjaalen 
Undtagelse, som vi bagefter skylder at gøre Bod 
for. Nej, hvad vi nyder af sanselig Sødme, det 
vil vi nyde med frit og aabent Sind som Guds 
gode Gave — som hørende med til den store 
Nadver, han i sin Kærlighed har beredt os. 

Hvad vi nyder deraf, siger jeg. Thi hvor 
meget det, etter Omstændighederne, kan blive, 
ja det er et helt andet Spørgsmaal. Det kan 
falde i vor Lod at maatte give Afkald paa saa- 
danne Goder, som vi egentlig syntes skulde høre 
med til en passende og anstændig jordisk Til- 
værelse. Rævene har Huler og Fuglene har 
Reder; men Menneskens Søn havde ikke det, 
han kunde helde sit Hoved til. Og han har sagt 
os, at vil vi følge ham efter, maa vi være rede 
til, om det forlanges, at sige Farvel til alle ma- 
terielle Goder, ja til Jordelivet selv. Men at 
bringe noget som Offer, er ikke det samme som 

at ringeagte det. Hvad man ofrer for højere 
Formaals Skyld, det er Ting, som man værd- 
sætter, og som man, hvis ikke Offeret krævedes, 
vilde nyde med Taknemmelighed. 

Den Slags Aandelighed, der bestaar i at se 
ned paa det materielle som noget, der ingen 
Betydning har, er ganske fremmed for Jesus og 
hans Evangelium. Rigtignok hører man ofte hans 
Lignelse om den store Nadver udlægge, som om 
han igennem den vilde opfordre Menneskene til 
at søge de aandelige Ting i Modsætning til de 
timelige — Ageren, Øksnene, Hustruen. Men 
dersom Jesus havde haft dette for Øje, vilde 
det jo have ligget nærmere at bruge et andet 
Billede end just et Gæstebud, f. Eks. en stor 
Tempelfest med Bønner og Ofringer, som Folk 
indbødes til at tage Del i, men vilde ikke komme, 
fordi de havde alt for travlt med de timelige 
Ting. Nu er det ikke en Tempelfest, men en 
Gildesal med dækkede Borde, der i Jesu Syn 
afbilder Guds Hjertelag overfor Menneskene, og 
hvad han har betænkt dem med. Og hvad der 
er i Vejen med de indbudte, er i Lignelsen 
ikke det, at de er for materielle. Thi Ageren 
og Øksnene og Hustruen er jo i og for sig ikke 
mere materielle Sager end Maden paa Gildes- 
bordet. Nej, Modsætningen mellem aandeligt og 
materielt findes ikke i denne Lignelse — uden 
man lægger den derind. Her fremstilles ikke 

Morten Pontoppidan: Efterfølgelsen. ii 



1 62 NTATERIALISME 

for OS en aandelig Nydelse, som Folk er for 
materielle til at deltage i, men et Fællesmaaltid, 
som Folk er for uselskabelige til at bryde sig 
om. 

Naar Værten bliver vred paa de indbudte, 
som undskylder sig, da er det, fordi de er kolde 
og uvenlige og sig selv nok. Deres Fejl er ikke 
den at de glæder sig, den ene over sin Ager, 
den anden over sine Øksne, den tredje over 
sin Hustru; men at de glæder sig paa en sel- 
visk og sneverhjertet Maade og har ingen Sans 
for at glæde sig sammen med andre. Disse 
Mennesker bryder sig kun om at pleje hver sit 
eget lille selviske Velbefindende. De er for 
smaa, det er deres Ulykke, for smaa i Sind og 
Hjertelag, for smaa til den store Indbydelse, 
der er udgaaet til dem. 

En stor Nadver er det, der er Tale om. Og 
det store ved den er, at der er indbudt mange. 
Og hvem der skal have Lyst at følge Indbydel- 
sen, maa selv have lidt af denne store Interesse, 
Interessen for de mange. Hans Hjerte maa slaa 
i den store Takt — for mere end ham selv og 
hans private Sager. Han maa, naar han faar 
Indbydelsen, tage sig sammen til at forstaa, at 
det ikke er nok, at han sidder og har det godt 
for sit personlige Vedkommende, men at der 
er en større Mening med Tilværelsen end 
denne. 

Den store Nadver, det er den store Mening 
med Tilværelsen — ikke den, at Menneskene 
skal foragte det materielle og forsøge paa at 
indrette sig et aandeligt Rige, hvor det sanse- 
lige og timelige ingen Rolle spiller; nej den, 
at Tilværelsen skal anlægges som en stor Fælles- 
tilværelse, — at vi kommer ud af vore Huler, 
hvor vi hver for sig sidder og fryser, og mødes 
med hinanden i Vorherres store, lyse Sal, i det 
almindelige Broderskab. 

Nej Tak, du maa have mig undskyldt! siger 
du maaske, naar du hører Tale om det alminde- 
lige Broderskab. Men dette vil nu desuagtet 
blive virkeliggjort. Og det vil da vise sig, at 
virkelig »alting er rede«, — at Tingen, med 
andre Ord, er gennemførlig, blot vi vil, — at 
Vorherre for sit Vedkommende holder alt parat, 
alt hvad Sjælene, og alt hvad Kroppene 
trænger til. 

Ja Kroppene med. Dersom dette er Materia- 
lisme, saa er Vorherre Materialist. Han tænker 
først og fremmest paa de stakkels sultne og fry- 
sende Kroppe, de Tusinder af forsømte, forasede, 
fra de tidligste Barndomsaar overanstrengte, 
krumbøjede og forvredne Kroppe. Dem vil han 
have sørget for; dem vil han have med til sin 
store Nadver. 

Og naar Kirken er altfor »aandelig« til at 
interessere sig for de materielle Tilstande og 

Samfundsindretninger, — ja saa maa Gud vende 
sig til Socialister og Materialister for at faa fuld- 
byrdet sin Vilje. De fornægter Kristentroen eller 
i det mindste det Hjærnespind, der bærer dette 
Navn; men de forstaar Guds Mening med den 
store Nadver: at Kroppene skal med; at det hele 
ikke skal være et Luftkastel, men noget, man 
kan tage og føle paa. 

Og det er vel, til syvende og sidst. Gud lige 
meget, hvem han bruger til sine Sendebud, blot 
han faar sit Hus fuldt. 



Gud elsker Verden. 



Saa har Gud elsket Verden, at han har givet 
sin Søn, den enbaarne, at hver den, som tror paa 
ham, [ikke skal fortabes, men have et evigt Liv. 
Thi Gud har ikke sendt sin Søn til Verden, at 
han skal dømme Verden, men at Verden skal blive 
salig ved ham. (Joh, j, 16-17). 



Det Ord »Verden« har i det bibelske Sprog 
to Betydninger. Naar det hedder »Verdens Ven- 
skab er Guds Fjendskab,« eller der tales om, 
at »bevare sig selv ubesmittet af Verden,« da 
tænkes der paa det ugudelige Væsen, som et 
Guds Barn maa bryde med og forsage. 

Men her i vor Tekst møder vi »Verden« som 
Genstand for Guds Kærlighed. »Saa har Gud 
elsket Verden.« Det er ikke det onde, som Ver- 
den er befængt med, men Verden selv. 

Der er jo Forskel paa en Mand og hans Tøj. 
Tøjet kan være simpelt og Manden fortrinlig, 
eller omvendt. Og der er Forskel paa Manden 

selv Og hans Opførsel i et givet Øjeblik. Han 
kan komme afsted med at opføre sig slet uden 
derfor selv at være slet. Ja, jeg gaar videre og 
siger: Der er Forskel paa Manden selv og hans 
Levnet. Han kan være nedsunket i Last og 
Skændsel; men han selv er ikke saa slem som 
det Liv, han fører. Han selv er noget ganske 
andet. Det vil de, der elsker ham, holde fast 
paa. 

Og de tager ikke fejl. Det har sin Rigtighed 
med denne Forskel. Fordi man sidder i Snavs 
til Halsen, er man ikke Snavs. Bliver man truk- 
ket op af Muddergrøften og vasket, viser For- 
skellen sig. 

Saaledes ogsaa med Verden. Den »ligger i 
det onde,« sandt nok desværre; men den er 
ikke ond. Nogle vil maaske sige, at den er det; 
men Gud ikke; thi Gud elsker Verden. Han gør 
Forskel paa Verden selv og det, den ligger i. 

Og Gud vil tage Verden ud af det onde, den 
ligger i. Han har sendt sin Søn til Verden, »ikke 
for at han skal fordømme den, men for at Ver- 
den skal hlive frelst ved ham.« 

Dette er jo Evangeliets Hovedsum. Og heri 
ligger en stor Anerkendelse af Verden. 

Den kan trænge dertil. Den er ikke forvænt 
med Anerkendelse — ikke fra deres Side, som 
taler paa Guds Vegne. De har — jeg havde 

nær sagt fra Verdens Skabelse — været i Vane 
med at hakke paa den »onde« Verden og stemple 
den som i det hele og store fortabt og opgivet 
— eller i hvert Fald som værdiløs og i Guds 
Øjne uden Interesse. Men her kommer nu en 
og taler paa Guds Vegne, Jesus Kristus, Guds 
enbaarne Søn. Han istemmer ikke det gamle 
Kor om Verdens Ondskab eller Verdens Intet* 
hed. Nej, Gud elsker Verden, siger han os. Gud 
vil frelse Verden. Thi Verden er altfor god til 
at gaa under. 

Dette er et af de ejendommelige Træk ved 
Jesu Evangelium, en af de Ting, der gør det 
til Evangeliet, dette at det anerkender Verden, 
den Verden, vi Mennesker fra vor Fødsel til- 
hører, — anerkender ikke dens Maade at være 
paa, men den selv, saadan som den er paa 
Bunden. 

Men dett€ Evangelium er vi sene til at op- 
fatte. At Guds Søn er kommen til Verden, for 
at Verden skal frelses ved ham, det er endnu 
ikke ret gaaet op for Kristenheden. Jesus Kristas, 
Verdens Frelser — denne vældige Tanke er vi 
vante til i vort stille Sind at omskrive til : Jesus 
Kristus, den Frelser, som findes i Verden, — 
som er sendt til Verden for at frelse de Stumper 
og Stykker, der overhovedet staar til at redde 
ud af den store Undergang. Vi er opdragne til 

at forestille os Jesu Frelsergerning nærmest i 
Lighed med Redningsbaadens Virksomhed, naar 
den gaar ud i Brændingen for at tage saa mange 
skibbrudne op som muligt. Men Skibet og dets 
Ladning er opgivet, Mandskabet i det hele og 
store er fortabt. 

Saaledes — om end Guds enbaame Søn nok 
saa meget er kommen til Verden — Verden er 
fortabt. I det hele og store er der intet at stille 
op med den. Man har paa Guds Vegne opgivet 
den. Eller rettere, man interesserer sig ikke for 
den paa Guds Vegne. Nej, Livet i Lønkamret, 
i Menighedens Forsamling, ved kirkelige Venne- 
møder, det er hvad man kristelig er optaget af. 
Og man tænker da, at det ogsaa maa være 
dette, der optager Gud. Og saa bryder Gud sig 
dog meget mindre om Kirken og meget mere 
om Verden, end man sædvanlig tror. Ikke til 
Kirken, men til Verden har han sendt sin Søn 
— at Verden skal frelses ved ham. 

Frelses skal Verden ved Jesus Kristus. Og 
det skal begynde med, at Verden tror dette hans 
Evangelium: Gud elsker Verden. 

Det er det samme som, at Verden kommer 
til at tro paa sin egen Fremtid. 

Er Verden elsket af Gud, maa Verden have 
en Fremtid — om den ellers selv viL Den kan 
ikke være dømt til altid at blive liggende i det 

onde. Det kan ikke være sandt, hvad saa mange 
Profeter udraaber, at en væsentlig ny og bedre 
Tingenes Orden er utænkelig her paa Jorden, 
at med andre Ord det Vrængbillede af en Ver- 
densorden, eller rettere det totale Virvar, vi nu 
forefinder i Menneskeverdenen, skulde være Hi- 
storiens Endemaal. Nej, saa sandt Gud elsker 
Verden, og saa sandt Guds Kærlighed er Magt, 
skal Menneskelighed, Retfærdighed og Broder- 
skab føres til Sejr* 

Denne Tro har Jesus givet Verden. Og ved 
den vil han frelse Verden. Ja, frelse Verden — 
ikke blot et større eller mindre Antal Sjæle ud 
af Verden, men Verden selv i sin Helhed. Der 
skal ikke blot gaa en Redningsbaad ud til det 
forliste Skib; nej Skibet, Menneskeheden, skal 
hjælpes af Grunden, hvor det staar og hugger, 
skal blive flot igen og fortsætte sin Fart hen 
over Tidens Bølger med Last og Mandskab i 
Behold, med Vind i sine Sejl og Flag paa 
Toppen. 

Saaledes at fatte Haab for Verden, er lige- 
som at faa Solskin ud over alle Marker. Og 
dette giver da med det samme Lys og Sol i 
min private lille Stue. 

I Længden at ville nære sit kristne Haab som 
et Privathaab uden samtidig at nære Haab for 
den Verden, man dog tilhører, det er som at 

ville have Solskin inden Døre under Graavejr. 
Det lader sig ikke gøre. 

Men lad der blive Sollys over hele Land- 
skabet, da faar af sig selv mit Kammer sin 
Del, blot jeg sørger for at have et Vindue ud 
dertil. 



Brødre, vi har Kamp! 



Vi har ikke Kamp mod Kød og Blod, men mod 
Fyrstendømmer og Magter, mod Verdens Herrer, 
som regerer i denne Tids Mørke, mod Ondskabens 
aandelige Hær under Himlen, Derfor, tager Guds 
fulde Rustning paa, at I kan gøre Modstand paa 
den onde Dag og bestaa, efter at have overvundet 
alt! (Ef 6,121}). 



Dette er rigtig en Tekst fra Kristendommens 
første Tid, da den var fuld af Vilje og Frem- 
færd og derfor ogsaa stod i luende Kamp. 

Det ene hang sammen med det andet. Naar 
der var Vilje og Fremfærd, maatte der ogsaa 
blive Kamp. Det, som Vorherre havde for, og som 
hans Menighed havde helliget sig til at tjene 
ham i, det kunde ikke sættes igennem uden 
Kamp. 

Men hvorfor egentlig ikke? Vorherre og hans 
Menighed mente det jo ikke ondt med nogen. 
De vilde bringe Menneskene Fred og Frelse. 

De vilde bringe Guds Rige med dets Retfær- 
dighed, Fred og Glæde. Hvorfor kunde dette 
ikke faa Lov at gaa stille og fredeligt af? 

Nej, thi det Guds Rige, der var Tale om, det 
var ikke et, der tænktes oprettet i Luften et- 
steds eller ude i Himmelrummet. Dér kunde 
de Kristne sagtens have faaet Lov at gennem- 
føre deres Planer uden Modstand. Oppe paa 
Maanen f. Eks. eller paa Planeten Mars. Værs- 
god, det kunde ikke genere nogen. Men det 
var paa Jorden, Riget skulde have Plads — og 
ikke saaledes, at det kunde nøjes med en Krog 
af Jorden at indrette sig paa, saaledes som i 
vore Dage Mormonerne har indrettet sig i Utah 
omkring Saltsøen. Nej, Gudsriget skulde have 
Jorden, den hele, alle Lande, alle Byer, alle 
Huse og Hjem. »Gør alle Folkeslag til mine 
Disciple!« Begynd med Jerusalem og gaa der- 
fra videre ud lige til Verdens Ende, og læg hele 
Verden under Gud! Det var Kravet; det var 
Programmet. 

Og saa maatte der blive Kamp. 

Thi den Plads, Gudsriget skulde have, den 
var allerede optaget. 

Apostelen taler her om »Fyrstendømmer og 
Magter«, om »Verdens Herrer, der regerer i 
denne Tids Mørke«, om »Ondskabens aandelige 
Hær under Himmelen«. 

Paa denne Jord har usynlige Magter sat sig 

fast, har oprettet deres Troner og organiseret 
deres Hærskarer. 

Naar det er Tilfældet, og naar saa Gudsriget 
kommer og vil have sin Trone staaende paa den 
selv samme Plads, regere paa det selv samme 
Omraade, ja saa bliver der Kamp. Og saa maa 
Gudsriget ogsaa organisere sine Hærskarer, ruste 
dem og væbne dem og indgyde dem Kraft og 
Mod. 

Det er dette, der foregaat her: Mine Brødre! 
vorder stærke i Herren og i hans Vældes Kraft! 
Ifør eder Guds fulde Rustning! Thi vi har Kamp 
mod Fyrstendømmer og Magter! 

Vi har Kamp! Vi har haard Kamp! Og det 
er nødvendigt, at vi ruster os godt! 

Det bliver en Kamp paa Liv og Død. Thi 
Gudsriget skal komme og tage Pladsen. Det 
skal ikke komme som en Tilføjelse, en Udfyld' 
ning til det Verdensrige, der bestaar i Forvejen ; 
men det skal komme og afløse dette Verdens- 
rige. 

En stor Omskiftelse skal indtræde, hvor det 
gamle skal være forbigangent, og alt er blevet 
nyt — en ny Himmel og en ny Jord, hvor 
Retfærdighed bor. — 

Hvorledes nu de første Kristne har forestillet 
sig denne Omskiftelse, er ikke for os Hoved- 
sagen. Hvad det kommer an paa, er Tendensen 
i det hele — ikke de fantastiske Udmalinger af, 

hvorledes Omskiftelsen skal foregaa, men den 
energiske Tro paa, at den skal foregaa, — at 
Jesu Kristi Ide om et Retfærdighedens og Kær- 
lighedens Rige selvfølgelig skal virkeliggøres, og 
at ingen Magt skal kunne hindre dens Virkelig- 
gørelse, eftersom det er den levende Gud selv, 
der staar bagved. 

Denne Absoluthed i Fordringen om, at Guds 
Rige skulde komme, Guds Vilje ske og Guds 
Navn helliges her paa Jorden som i Himmelen, 
den havde de Kristne fra Mesteren selv. 

Og derfor kom det da ogsaa til Kamp med 
det bestaaendes Haandhævere. Havde det blot 
drejet sig om Indførelsen af en ny Religions- 
form ved Siden af dem, man havde i Forvejen, 
— om nogle ny Kirker og maaske nogle Ho- 
spitaler og milde Stiftelser, hvorfor skulde det 
■bestaaende da have staaet saa haardt imod? Ved 
sligt kunde jo Kejserrigets politiske og sociale 
Indretninger ikke lide noget Afbræk. Og saa 
længe to Ting kan blot nogenlunde finde Plads 
ved Siden af hinanden, plejer de gerne at finde 
sig i hinanden uden alt for stort Bryderi. 

Men naar to Legemer skal opfylde det samme 
Rum, saa bliver der haardt Sammenstød. Naar 
Ret og Uret, Kærlighed og Egennytte, Gud og 
Mammon begge rejser Krav paa Verdensherre- 
dømmet, da tørner de sammen. 

Det, som det kæmpende Gudsrige først vender 

sine Vaaben imod, er Mørket, »denne Tids 
Mørke«, som Apostelen kalder det, det Mørke, 
som »Verdens Herrer« sidder og regerer i, det, 
der muliggør deres fortsatte Regimente, det 
aandelige Mørke, som danner Tilholdsstedet for 
»Ondskabens aandelige Hær under Himlen«. 

At røre ved Mørket, Sjælemørket, Aande- 
mørket, det er at angribe de onde Magters faste 
Borg. At oplyse Menneskene, bringe dem til 
at se med deres Øjne, bruge deres selvstændige 
Fornuft i Stedet for at gaa hen i sløv Tanke- 
løshed og tage alt for gode Vare, hvad man har 
bundet dem paa Ærmet — saaledes at bane 
Lyset Vej, det er det samme som at sløjfe de 
tyranniske Verdensmagters Forskansninger. Og 
dette finder de sig ikke roligt i. Der bliver 
Kamp. Og Kampen bliver haard. 

Men denne Kamp kan ingen Jesu Efterfølger 
undslaa sig for at tage Del i. Lige saa vist 
som det er, at en Kristen skal saa vidt muligt 
undgaa al unødig Strid, al bitter personlig og 
smaalig Tvist, — lige saa vist som han i alle 
saadanne Forhold, hvor Strid kun er af det 
onde, skal se efter Evne baade at holde Fred 
og at stifte Fred, lige saa vist er det, at han 
maa tage sin Del i Lysets Kamp mod Mørket. 

Tage sin Del, siger jeg. Og jeg betænker 
selvfølgelig, at ikke enhvers Del i den Kamp 
og det Arbejde kan være lige stor, ikke enhvers 

Plads lige fremragende, ikke enhvers Post lige 
fremskudt og udsat. Men hvem det ikke er 
blevet betroet at udfinde og fremsætte de Sand- 
heder, som skal siges, han kan dog give dem 
sin Tilslutning, bekende sig til dem. Dertil be- 
høves ingen særlig Begavelse og intet særligt 
Kald, men kun Redelighed og Troskabsfølelse, 
Mod og Vilje, saadan som det stemmer med 
enhvers almindelige Kristenkald. 

Vi véd jo, at ethvert nyt Gennembrud af Vor- 
herres Lys og Sandhed begynder som en »Susen 
i Kornet Sommerdag«, før det vokser til en 
»Brusen gennem Skovenes Tag«. Vi véd, at 
det begynder som noget, der er foragtet af de 
store og kun elsket af de smaa — ja, og af de 
faa. Derfor vil der jo let vise sig, en Tilbøje- 
lighed til at vente med at give sin Tilslutning, 
indtil Sagen har for saa vidt sejret, at der ikke 
længer risikeres noget ved at gaa med. Men den, 
der er Jesu Kristi Følgesvend, han giver ikke 
efter for denne Tilbøjelighed. Han undviger 
ikke Kampen for Sandhed og Ret. Nej, han 
mindes hvad Apostelen her siger: Brødre^ vi har 
Kamp! og han søger netop hen, hvor Kampen 
staar, for at tage sin Part deri, stor eller lille. 

Paa en Valplads er åer jo mange Regler for, 
hvordan de kæmpende har at forholde sig for 
at komme til at medvirke paa bedste Maade til 
Sejren. Men en af Reglerne — og en Hoved- 

regel — er den, at naar man ikke har andet 
at rette sig efter, saa skal man blot gaa efter 
Kanontordenen. Da gaar man ikke let aldeles 
galt. Da kommer man hen, hvor det gaar løs, 
og hvor man sandsynligvis vil kunne gøre sin 
Indsats med Virkning. 

Nu siger jeg med Apostelen: Brødre, vi har 
Kamp! Vi staar paa en Valplads. Lad os gaa 
efter Kanontordenen. Lad os lægge Øret til 
Jorden og give Agt: Hvor er det, Slaget virke- 
lig staar i vor Tid? Hvor tørner Aanderne 
sammen? Hvor er det virkelig store brændende 
Spørgsmaal, som trænger sig frem til Afgørelse, 
det, som just nu Guds Riges Fremgang beror 
paa? 

Og mærker vi da, at der er noget, der saa- 
ledes kalder paa os — til Deltagelse, til at sætte 
Kræfter og Vilje ind, ja saa lad denne alvorlige 
Tanke om, at vi har Kamp og haard Kamp, 
lad den bevæge os til knælende og bedende at 
række op mod Gud i det høje om Rustning til 
Kampen. 

Og saa iøvrigt blot frisk fremad i Jesu Kristi, 
vor herlige Førers, lyse Spor! 



Morten Pontoppidan: Efterfølgelsen. 



Vidnesbyrdet om Kristus. 



Jeg takker min Gud altid for eder, for den Guds 
Naade, som er given eder i Kristus Jesus, at I 
ved ham er gjort rige i alt, i al Lære og al Kund- 
skab, ligesom og Vidnesbyrdet om Kristus er blevet 
befastet hos eder (i Kor 1,4-6). 



M^enigheden i Korinth var saadan en be- 
gavet Menighed. Vi ser da ogsaa her Paulus 
glæde sig over, at de er saa rige paa Lærdom 
og Kundskab. 

Men det vigtigste, det, han mest takker Gud 
for, er, at Vidnesbyrdet om Kristus er blevet stad- 
fæstet hos dem. 

Thi det er dog deri. Kraften ligger. Og det 
kunde ikke hjælpe, om de havde nok saa mange 
kloge og vise Tanker og nok saa mange høje 
Syner, dersom ikke Guds Kraft var hos dem og 
arbejdede i dem. 

Og Guds Kraft følger med Vidnesbyrdet om 
Jesus Kristus. 

Derfor siger Paulus ogsaa lidt længere fremme 
i Brevet, at han for sit Vedkommende har til 
Opgave at forkynde Evangeliet, og han vil ikke 
forkynde det med de vises Ordkunst, for at Kri- 
sti Kors ikke skal berøves sin Kraft (V. 17). Da 
jeg var hos jer, siger han, da vilde jeg ikke vide 
af andet at sige end dette ene: Jesus som Kri- 
stus, og det en korsfæstet Kristus (2,2). En saa- 
dan korsfæstet Kristus er for de andre en Taabe- 
lighed, men for os en Guds Kraft (V. 2J-24). 

Vi sporer, hvorledes Paulus har været paa sin 
Post, da han kom og oprettede en Menighed i 
denne fine græske By Korinth, at de saa ikke 
dér skulde gaa hen og lave Kristendommen om 
til noget aandfuldt og interessant noget, men 
som der blot ingen Kraft var i. 

Kraften, Gudskraften i Evangeliet var ham 
eet og alt. Og Kraften ligger i Vidnesbyrdet om 
Kristus, netop den korsfæstede Kristus. 

Derfor takker han Gud, ikke mest for deres 
Kundskab og Begavelse, men allermest fordi 
trods alt er Vidnesbyrdet om Kristus blevet holdt 
ved Magt hos dem. 

Og naar vi nu fra hin gamle korinthiske Me- 
nighed vender Blikket hjemefter til den danske 
Menighed, vi selv tilhører, ja saa véd jeg ikke, 
om vor Apostel, den bellige Ansgar, dersom han 
nu kunde iagttage Tilstandene iblandt os, om 
han da kunde sige: Jeg takker min Gud altid 

for eder — og videre fort med de samme Ord 
som Paulus. 

Ja, jeg véd det ikke. Det skal jo være lidt, 
som ikke er Tak værd, siger Ordsproget. Og 
der er unægtelig i Tidernes Løb sket en Frem- 
gang i Lære og Kundskab. Der er jo endog 
dem, der mener, at vi i sand Kristendomskund- 
skab skulde overgaa alle andre Folkemenigheder. 
Dette være nu som det vil; i hvert Fald bliver 
det Hovedspørgsmaalet, om der er sket en til- 
svarende Fremgang i Kraft. 

Og nu véd jeg jo nok, at man i den Hen- 
seende kan henvise til de forskellige Vækkelser, 
der er forefaldne og stadig forefalder, eller man 
kan triumferende pege paa den københavnske 
Kirkesag og andre lignende Virksomheder som 
Udslag af Guds Kraft, der rører sig i Menig- 
heden. 

Men een nedslaaende Kendsgerning bliver ved 
at staa fast, indtil videre uforandret: dette, at 
de fattige, de smaa i Samfundet, Arbejderklas- 
sen forbliver væsentlig uberørt af det altsammen, 
deltager kun undtagelsesvis i Vækkelserne, bryder 
sig ikke om Kirkerne, som bygges, ja forholder 
sig i det hele og store mistænksomt og fjendt- 
ligt til Kirken. 

Og det var dog dem, der frem for alle andre 
skulde berøres af Guds Kraft i Menigheden, 
dersom denne virkelig er til Stede. 

Det er sandt, at mange er for fattige til at 
udfolde et aandeligt Liv. Men for fattig til at 
naaes af Jesu Evangelium og berøres af dets 
Kraft, det er ingen. 

Det, at »Evangelium prædikes for de fattige«, 
var jo et af de Tegn, Jesus henviste Johannes's 
Sendebud til. Hans Evangeliums Kraft var fra 
Begyndelsen af netop en Kraft til at løse de 
lænkebundne og helbrede dem med de sønder- 
knuste Hjerter. 

Og naar det nu i vore Dage ser ud, som om 
Røsten ikke formaar ret at trænge ud til de 
Skarer, der jo dog i Sandhed er baade talrige 
nok og nødlidende nok, — ja, da nødes man 
til den Slutning, at vor nuværende Menighed 
med al sin Oplysning og al sin Vækkelse allige- 
vel er en Menighed uden Kraft. 

Mange alvorlige Kristne er da ogsaa opfyldte 
af det Spørgsmaal: Hvorledes skal Kristendom- 
men genvinde sin Kraft, sin Surdejgskraft, sin 
Lysningskraft, sin Helbredekraft, sin samlende 
og forenende Kraft? 

Svaret maa blive: Frem med Vidnesbyrdet 
om Kristus! 

Der kan selvfølgelig være forskellige Opgaver 
at tage fat paa, Planer at fremme, Foretagender 
at støtte. Men Ettallet foran alle Nullerne er — 
for Menigheden — selve Vidnesbyrdet om Kri- 
stus. 

Foretagenderne i det enkelte til Bekæmpelse 
af den sociale Nød kan ogsaa fra andre Sider 
sættes i Gang. Og det sker jo stadig. Den store 
Arbejderrejsning og Sammenslutning Verden over 
er jo i fuld Gang. Rundt om i Landene sidder 
Tænkerne og grunder over det sociale Problem 
og dets Løsning. Men hvad den kristne Menig- 
hed som saadan skal søge sin Styrke i, det er 
det samme nu som det altid har været: det er 
Evangeliet, det er Vidnesbyrdet om Kristus, om 
den korsfæstede Kristus, om ham, hvis hele Liv 
og Væren var en levende Deltagelse i al Jordens 
Lidelse og Nød, et Liv, der blev ofret for at 
fjerne denne Nød, for at rejse Menneskene op 
af deres Elendighed og løse dem af deres 
Lænker. 

At lade Evangeliet lyde i dets Kraft, det maa 
være Menighedens første og væsentligste Opgave 
overfor den nuværende Situation som overfor 
alle Situationer, der nogensinde har foreligget 
eller vil komme til at foreligge. 

Den første Opgave siger jeg. Og dermed er 
altsaa ikke sagt, at det skulde ligge udenfor den 
evangeliske Forkyndelses Opgave at tage sociale 
Enkeltspørgsmaal frem til Belysning. Det er saa 
langt som muligt fra min Hensigt at ville mod- 
virke dette. Meget snarere vil jeg opmuntre der- 
til. Jo mere, jo bedre. Blot Hovedopgaven ikke 

glemmes. Og Hovedopgaven er og bliver den 
direkte og egentlige Forkyndelse af Evangeliet. 

Gode Raad med Hensyn til Samfundets Om- 
ordning kan komme fra mange Sider. Social 
Agitation kan sættes i Gang baade af Hedninger 
og Jøder. Men eet er der, som Verden ikke kan 
faa, dersom ikke den kristne Menighed giver 
den det: Vidnesbyrdet om Kristus. 

Og det er ikke noget ringe i social Henseende. 
Jesus Kristus er, naar det kommer til Stykket, 
den største og stærkeste sociale Drivkraft. Ja, 
han er i Virkeligheden selve Samfundsmagten. 

Vidnesbyrdet om Kristus — det er det, der 
er Menigheden betroet. Det er det, vi skylder 
Menneskene. Paa vor Troskab i dette Kald be- 
ror vor Kraft. 

Den beror ikke paa særlig Visdom og Ind- 
sigt i Samfundsspørgsmaalene, ikke paa vor større 
eller mindre Dygtighed til at lægge Planer og 
finde paa Udveje. Nej, vor Kraft til at virke 
paa Menneskene staar og falder med vor Tro- 
skab i Evangeliets Forkyndelse. 

Vidnesbyrdet om Kristus skal holdes ved Magt 
hos os. Det er den første Betingelse for, at vi 
som kristen Menighed kan udrette noget for vor 
Samtid. 

Vidnesbyrdet om Kristus skal rigtig frem. Det 
er Vejen til at naa de fattiges Ører og Hjerter 
— Vidnesbyrdet om Kristus, den virkelige Kri- 

stus, Kristus som Kraft, ikke som Tankestof, 
tungt og umedgørligt Tankestof, men Kristus 
som levende og virkende Kraft, Kristus som den, 
der drager ud og helbreder og gør vældige Ger- 
ninger, Kristus som den, der bringer Guds Rige 
med dets Retfærdighed, Fred og Glæde, Kristus 
som den, der gør, at alt det gamle er forbi- 
gangent, og alt er blevet nyt, — Kristus, som 
siger: Eet Bud giver jeg eder, at I skal elske 
hverandre, og det i Gerning og Sandhed! 

Det er dette, vi som Kristne skal forenes om : 
At bringe Menneskene dette Vidnesbyrd om Kri- 
stus saa glædeligt, saa kraftigt og saa eenstem- 
migt som mulig. 

Vi skal lade os fylde af Alvor ved Tanken 
om, at det er et Vidnesbyrd om Kristus, vor 
Tids kæmpende Proletariat i Virkeligheden venter 
paa at høre, og at vi som kristen Menighed er 
kaldede til at bringe dette Vidnesbyrd. 

Intet Problem skal beskæftige os stærkere end 
dette: Hvorledes skal vi blive dygtige dertil? 

Blandt andet: Hvad skal vi ofre derfor.?^ 

Jeg tænker ikke her paa Ofre af personlig 
Art. Jeg tvivler iøvrigt ikke om, at der jo vil 
findes mere end een iblandt os, som gerne vilde 
ofre personlige Goder og Bekvemmeligheder, 
dersom han kunde tro derved at vinde den 
Brugbarhed, som her er Tale om. 

Men jeg tænker her paa en anden Art Offer, 
som er mindst lige saa nødvendigt. 

Vi faar ofre vore teologiske Fordomme, vore 
indgroede Meningers Nid, vore kirkelige Ret- 
ningers Libhaverier. 

Det gaar ikke an, at vi, stillede overfor vor 
umaadelige Opgave, frembyder for Verden Bille- 
det af en Skare Pedanter, der skændes om ingen- 
ting. 

Evangeliet er det, vi skal have frem, Evan- 
geliet om Jesus Kristus, om ham selv som le- 
vende virkende Kraft, som befriende Vilje. Men 
det, der ikke er andet end omdisputable Lære- 
sætninger om ham, maa træde tilbage i anden 
Række. 

Vidnesbyrdet om Kristus maa løses ud fra 
sin Forbindelse med den dogmatiske Smaalig- 
hed. Først da vil det kunne begynde at drage 
Aande, først da vil det faa sit Vingefang. Thi 
først da vil det kunne fornemmes som et Evan- 
gelium af den Del af Menneskeheden, som det 
nu ret egentlig gælder om at komme i For- 
bindelse med: de Skarer, som er ifærd med 
at fylke sig under Socialismens Banner. Hos 
dem gror Fremtiden, hvad enten de nu faar 
Ret i deres socialistiske Fremtidstanker eller 
ikke. Hos dem gror Fremtiden. Og hos dem 
skal Evangeliet have Indgang. Evangeliet har 

ingen Fremtid uden dem. Men heller ikke de 
har nogen Fremtid uden Evangeliet. 

Men de Folk, de gaar aldrig under det teo- 
logiske Aag. Og hvorfor ikke? Fordi deres 
vaagne Instinkt siger dem, at der er Forbindelse 
mellem det Aag og det andet, som de anspæn- 
der al deres Magt for at frigøre sig for — 
Kapitalismens Aag. Deres kraftige Hævdelse af 
fri Tanke og selvstændig Fornuft er uopløselig 
forbundet med hele deres Rejsnings- og Selv- 
hævdelseskraft. Selv om vi kunde faa dem til 
at bøje sig for Dogmeaaget, vilde det være en 
Forbrydelse at bringe dem dertil, en For- 
brydelse, som vi evangeliske ikke kunde for 
Alvor tænke paa at begaa. 

Skal altsaa Vidnesbyrdet om Kristus i vore 
Dage vinde Magt som et Evangelium for de 
fattige, da maa det udløses fra al Trældom 
under saavel Bibelens som Trosbekendelsernes 
Bogstav. 

Dette er — ved Guds store Naade — alle- 
rede i Færd med at ske. Og det skal ende 
med, at vi kommer til at takke Gud fra alle 
Ender og Kanter af Kristenheden, fordi, trods 
alt. Vidnesbyrdet om Kristus er blevet befæstet 
hos os, — fordi Evangeliet atter har vundet Kraft 
og forkyndes med Virkning. 

